הוועדה המשותפת לוועדת הכלכלה ולוועדת הכנסת לדיון בהצעת חוק התקשורת (בזק ושידורים תיקון - אסדרת ערוצים ייעודיים), כנסת 20, פרוטוקול מספר 4, 2018-01-04 09:00

יואב קיש: בוקר טוב לכולם, אני פותח את הישיבה.

יואב קיש: בוקר טוב לכל הנוכחים.

יואב קיש: אני רואה את הפנים המוכרות, חלקם גם פנים חדשות.

יואב קיש: אני שמח לראות את כולם פה.

יואב קיש: בוקר טוב לצוות הוועדה: אתי בנדלר, היועצת המשפטית, לאה, מנהלת הוועדה.

יואב קיש: שלום.

יואב קיש: אנחנו היום בישיבה נדון בארבעה מסמכים שהופצו אתמול בלילה.

יואב קיש: לא היה זמן לכולם לקרוא ולעבור עליהם מן הסתם, לכן נעשה את זה בצורה מלאה פה בוועדה היום ונתייחס אליהם.

יואב קיש: אני רוצה להגיד למה המסמכים האלה מתייחסים.

יואב קיש: חשוב לי שננהל את הדיון הזה בצורה מעמיקה וגם מסודרת.

יואב קיש: כל מסמך אני גם אגיד איך הוא נקבע, מה נעשה, כדי שאנשים יכירו.

יואב קיש: אז מה הופץ?

יואב קיש: שלום גם למכון.

יואב קיש: אני הספקתי לקרוא את המסמך שלך, תודה רבה ששלחת.

<תהילה שוורץ אלטשולר: חזרתי משבועיים סקי ולא האמנתי מה קורה בשוק התקשורת.

יואב קיש: למה?

<אסף אמיר: המדרון בסקי היה פחות תלול.

יואב קיש: אז קודם כל, תהילה, קראתי.

יואב קיש: אני מקווה שנהנית בסקי, שלא שברת אף רגל.

יואב קיש: אני חייב להגיד לך שזה נכון שאנחנו עוסקים בדברים שאולי לא היו בהצעה הטרומית, אבל אני חושב שאת כל הדברים שאנחנו עוסקים בהם כבר לעסו מכל הכיוונים.

יואב קיש: יש עליהם הרבה מאוד דעות שונות, אבל הנושא לא נדון פה לראשונה.

יואב קיש: אני רוצה להסביר רגע מאיפה המסמכים הגיעו, ואחרי זה אנחנו נתחיל לעבור על המסמכים, כשהכוונה שלי היום, וזה אני אומר גם לחברי הכנסת וגם לנוכחים, לסיים את הקריאה ואת ההצבעות על הנוסח כפי שאנחנו רוצים לקריאה ראשונה, כדי לאפשר לייעוץ המשפטי להכין נוסח לקריאה ראשונה ביום שני.

יואב קיש: זו הכוונה.

יואב קיש: אם נצליח, זה יהיה חשוב לשוק, ואם לא, אז יידחה.

<קריאה: יש נוסח?

יואב קיש: מה זה "יש נוסח"?

יואב קיש: אנחנו כבר באמצע ההקראות.

יואב קיש: הקראנו כבר ביום שלישי.

יואב קיש: הנוסח הוא נוסח קיים.

<לאה ורון: אתה יכול לשאול אם יש נוסח חדש.

יואב קיש: לא.

יואב קיש: השיטה שוועדת הכלכלה עובדת, ואני אומר, זו לא פעם ראשונה שאת נתקלת בשיטה הזאת - - אוקי, אני לא עובר עליה.

<אתי בנדלר: תבהיר שהייעוץ המשפטי של הוועדה לא היה שותף לעניין.

יואב קיש: אם את רוצה, תבהירי את.

יואב קיש: את הטבלאות האלו אתם רואים אמנם בוועדה היום פעם ראשונה, אבל בעצם דנו עליהן ארוכות בדיון הקודם.

יואב קיש: הן בעצם ריכוז, אני חושב, של הכמה שעות אחרונות של הדיון הקודם בוועדה.

יואב קיש: זאת אומרת, הן באמת כטבלאות מוצגות, אבל מבחינה נושאית דנו.

יואב קיש: אני הולך להתייחס אליהן.

יואב קיש: אני מתחיל מהטבלה היותר גדולה, היא מתייחסת למקומיות סוגה עילית, הפקות מקומיות, חדשות, מצד אחד, וגדול, בינוני, קטן, זעיר, מצד שני.

יואב קיש: כולם, אני מקווה, מסונכרנים איתי.

<איתמר אביטן: המיקרו.

יואב קיש: המיקרו לא יהיה בהצבעה.

יואב קיש: תיכף אני אסביר.

יואב קיש: מה שאני מקריא פה זו ההצעה שאנחנו מציעים.

יואב קיש: ההצעה שדיברנו על מיקרו ירדה.

יואב קיש: הערה טובה.

יואב קיש: גדול - לגבי האחוזים אמרתי שלקחנו את המלצות ועדת פילבר.

יואב קיש: אני מבין שיש גם בעניין הזה דעות שונות.

יואב קיש: זה לגיטימי שיהיו דעות שונות.

יואב קיש: אנחנו ניכנס לדיון מעמיק על שני דברים.

יואב קיש: אחד, דרך אגב, היה במכתב שלך, וזה: האם הגדרת שוק הפרסומות כהכנסותיו מהווה המדד הראוי.

יואב קיש: אמרתי את זה.

יואב קיש: את לא היית פה.

יואב קיש: חשוב לי להתייחס, כי ראיתי את המכתב שלך.

יואב קיש: על זה נדון בפירוט בין קריאה ראשונה לשנייה.

יואב קיש: יכול להיות שנחליט לשנות בהתאם למה שנאמר, אבל החלטנו כשלב ראשוני ללכת עם העניין הזה.

יואב קיש: לגבי מספרי השוק, אנחנו בשלב ראשון אימצנו את החלוקה של דוח ועדת פילבר.

יואב קיש: גם עליו אני אאפשר דיון מלא ומפורט אחרי קריאה ראשונה.

יואב קיש: חשוב לי להבהיר לנוכחים והסברתי מדוע אני רואה חשיבות להעביר קריאה ראשונה בהקדם האפשרי, כשאני אעשה את זה בכפוף לכל המגבלות הקיימות של מיצוי הדיון ושל העבודה המשפטית הנדרשת.

יואב קיש: אני אומר לכם, את מה שאני אוכל להעביר בין קריאה ראשונה לשנייה ושלישית, אני אגדיר בצורה הכי מפורשת כמו שעשיתי עכשיו.

יואב קיש: אין בכוונתי היום לדון בחלוקה של המספרים.

יואב קיש: כרגע הגדרנו סך הכנסות מפרסום.

יואב קיש: גם בזה אני לא מתכוון לדון.

יואב קיש: אלה דברים שאני אדון בהם באופן מעמיק בין קריאה ראשונה לקריאה שנייה ושלישית.

יואב קיש: אני ממשיך.

יואב קיש: אם אני מתחיל מלמעלה, אז שלושת הטורים – סוגה עילית, הפקות מקומיות וחדשות - זה הגדרות שנמצאות בחוק הרשות השנייה ומהוות חלק מהמחויבויות לבעלי רישיון ברשות השנייה.

יואב קיש: בקטגוריה הזו של מי שגדול, לקריאה ראשונה - אני אומר בפירוש - לא נגענו ולא ניגע בהתחייבויות, לכן מופיע לכם בצורה ברורה: לפי מחויבויות לרישיון הקיים.

יואב קיש: מה המשמעות של הדבר הזה?

יואב קיש: לזה אני קורא המפתח, זאת אומרת, אלו המחויבויות שאנחנו מתייחסים כיחס.

יואב קיש: יש פה A,B ו-C.

יואב קיש: ספציפית למצב הנוכחי כיום בשוק - הנתונים שאני קיבלתי אולי הם טיפה שונים - יש מחויבות לסוגה עילית לערוץ גדול שהוא בהיקף של 62 מיליון שקלים, יש מחויבויות ל-40% מזמן שידור הפקות מקומיות, ויש מחויבות לחדשות של מינימום 68 מיליון שקלים.

יואב קיש: זה ה-A,B ו-C לפי הרישיון הנוכחי.

יואב קיש: האם למישהו יש שאלה לגבי השורה הראשונה, שאלת הבהרה, הבנה?

יואב קיש: אני אוסיף עוד דבר אחד שחשוב להגיד, אולי אני קולע לדעת גדולים, וזה שיש עוד מחויבויות בנושא הפקות מקומיות שהן מתחלקות להפקות פנימיות של הבית והפקות חוץ.

<קריאה: קנויות.

יואב קיש: קנויות.

יואב קיש: כן, חיצוניות קנויות – 35%-65% לגדול, לפי הרישיון היום.

יואב קיש: אני לא נוגע בזה, אני משאיר את זה לפי המחויבויות לרישיון הקיים.

יואב קיש: אני לא הולך להתייחס למגבלה הזאת.

יואב קיש: כשנעבור לשורות הבאות, אנחנו נתייחס אליהן ואני אסביר.

יואב קיש: זה קיים.

יואב קיש: בסעיף הגדול שבשורה הראשונה אנחנו לא משנים, אנחנו לא פוטרים דבר מהרישיון הקיים.

יואב קיש: אסף, רצית לשאול מישהו?

<אסף אמיר: הוועדה המכובדת הזאת דנה בנושא מאוד מהותי.

<אסף אמיר: מישהו יודע איפה עומדים השחקנים השונים לגבי הטבלה הזאת?

יואב קיש: כן, אני יכול להגיד לך את המידע שיש לי.

<אסף אמיר: ועוד משהו - האם במגבלה של הפקה חיצונית הכוונה שהם לא חייבים הפקה חיצונית?

יואב קיש: אתה הלכת לשורה שעוד לא התחלתי לדבר עליה, לכן אני לא אענה לשאלה הזאת.

יואב קיש: אני מודה שלשאלה הראשונה שלך אין לי מידע מוסמך, אבל ממה שאמרו פה השחקנים הקטנים הייעודים, כולם אמרו שהם נופלים לקטגוריה של זעיר.

<אסף אמיר: הם מתחת לשתיים וחצי.

יואב קיש: הם בזעיר.

יואב קיש: לגבי השחקנים הקיימים היום בשוק, שזה רשת, קשת ואפיק 14, קשת ורשת בוודאות מעל 20%.

יואב קיש: לגבי ערוץ 10, אני לא יודע, לא קיבלתי מידע.

יואב קיש: על הדבר הזה לא נעשתה בדיקה מסודרת.

יואב קיש: אני לא רוצה להגיד הערכה.

יואב קיש: אני לא יודע להגיד לך.

<אסף אמיר: אני שואל את זה, כי אלה החוקים.

<אסף אמיר: סימנו קווים בלי דעת כיצד הם משפיעים על השוק.

<אסף אמיר: לא ראינו את השוק - -

יואב קיש: אני לא חושב שאת הקווים שאני מציין ואת המדרוג בהכרח נכון לעשות לפי מה שיש בשוק.

יואב קיש: אולי דווקא זו שלימינך תסכים איתי בעניין הזה.

יואב קיש: אני כן מסכים עם השאלה שלך, שאלה שתיים, של מה קורה בשוק ובוא נחשוב מה נעשה, כדי להבין ברמה האפקטיבית מה השינויים.

יואב קיש: אנחנו נדון בזה אחר כך.

יואב קיש: אני כרגע רוצה להסביר את הטבלה.

עיסאווי פריג': למען האמת יש לנו במגזר טלוויזיה, יש לנו את הלא.

עיסאווי פריג': סוף סוף אנחנו רואים ערבית.

עיסאווי פריג': אני רוצה לדעת איפה הלא בכל הסיפור הזה.

יואב קיש: הלא נמצאים שם.

יואב קיש: כשאני אגיע לשורה מספר 4 ו-4ב, אתה תשמע.

עיסאווי פריג': רק אני רוצה להעיר הערה.

עיסאווי פריג': שמעתי אותך מדבר על המדרוג.

עיסאווי פריג': אני רוצה רק להזכיר לתשומת לב החברים - ועדת המדרוג שנותנת את המדרוג לגופי השידור, היא מעבירה את זה ליהודים בלבד.

עיסאווי פריג': זה משליך על - -

עודד פורר: חבר הכנסת עיסאווי, כשהוא אמר מדרוג, הוא התכוון לטבלה.

יואב קיש: בוא נעשה ככה.

יואב קיש: אני מבקש להמשיך.

יואב קיש: אני מבקש גם מחברי הכנסת, למרות שיש לכם פריבילגיות מיוחדות, להתייחס רק למה שאני מגדיר כדיון כרגע.

יואב קיש: אני הגדרתי את השורה הראשונה.

יואב קיש: על הטורים עברתי, הבהרתי, כולם הבינו.

יואב קיש: עכשיו עברתי על השורה הראשונה.

יואב קיש: לדעתי כולם הבינו את השורה הראשונה.

רועי פולקמן: מילה אחת התייחסות לשורה הראשונה.

רועי פולקמן: רק מילה אחת לעניין הזה.

רועי פולקמן: אפשר לדבר על המספרים המדויקים.

רועי פולקמן: צריך עוד לדייק אותם, אבל את זה עוד נעשה.

רועי פולקמן: אם כן מייצרים כאן הקלות לערוצים מסחריים - -

יואב קיש: גדולים.

רועי פולקמן: לא, זעירים, אז אנחנו נצטרך למצוא - -

יואב קיש: תחכה.

רועי פולקמן: לא, זה בסעיף הראשון.

יואב קיש: בסעיף הראשון אנחנו מדברים רק על הגדולים.

רועי פולקמן: נכון, אני אומר עכשיו רק על הגדולים.

רועי פולקמן: על הגדולים יש דברים שברור לי שאסור לגעת בהם, וזה היצירה המקורית, החובות ליצירה, יוצרים וכל זה.

רועי פולקמן: זה ברור.

יואב קיש: אמרתי בוועדה הזאת – האמת שלא היית – ואני חוזר ואומר בצורה הכי מפורשת, במידה ויש, ואני יודע שיש, אני לא מתעלם מזה, דרישות לשינויים - הם ינבעו אולי גם מתוך מה שאנחנו עושים בהגדרות חוק הרשות השנייה - שישפיעו על הערוצים הגדולים, אני לא הולך להוציא על זה מילה כרגע, אנחנו נדון בזה בין קריאה ראשונה לקריאה שנייה.

רועי פולקמן: אולי בכל זאת נגיד שהכוונה - -

יואב קיש: רועי, אמרתי.

יואב קיש: יש פה את מנהלת הוועדה, היא יכולה להעביר לך מהפרוטוקול את הרשימה המסודרת של הדברים שאמרתי שנתייחס אליהם.

יואב קיש: חכה, אני רוצה להגיד לך הערה נוספת.

יואב קיש: בלי שהסתכלתי מאחורי הגב שלי, אני יכול להגיד בצורה מפורשת שיש התנגדות מאוד גדולה מהיועצת המשפטית של הוועדה.

<אתי בנדלר: אני מצטערת ששוחחתי קודם - -

יואב קיש: אז אני אחזור על דבריי.

יואב קיש: קודם כל, אני שמח שיש פה עוד 3 חברי כנסת שלא היו.

יואב קיש: אני רוצה להגיד לכם, כל ההחלטות התקבלו פה אחד לדעתי.

יואב קיש: אנחנו עושים פה עבודה משותפת כדי להציל את הערוצים הייעודיים כולם.

יואב קיש: הלא TV חשוב לי בדיוק כמו כל ערוץ אחר ייעודי, שיהיה לך ברור, עיסאווי.

יואב קיש: כל הייעודיים.

יואב קיש: מה קורה פה?

יואב קיש: אנחנו משנים להם רגולציה.

יואב קיש: מעבירים אותם מסט אחד של חוק אחד לחוק שני.

יואב קיש: לא יכול להיות שבמהלך הזה שאנחנו עושים, המהלך של שינוי הרגולציה, אנחנו הורגים אותם.

יואב קיש: מצטער מאוד, לזה אני לא אסכים, לא זו מטרתי.

יואב קיש: אני אומר בצורה הכי ברורה, אני לא רוצה שהם ייאלצו להוציא שקל אחד מיותר במעבר הזה, אלא אם הם בוחרים לעשות את זה מסיבותיהם הם.

יואב קיש: אם הם רוצים לדלג לקטגוריה אחרת, בקשה.

יואב קיש: אני רוצה לשמור אותם.

יואב קיש: אני אומר לכם בצורה הכי ברורה, זו חובתי כמחוקק.

יואב קיש: אני רוצה את הדברים האלה רגע לשים על השולחן כי לא הייתם קודם.

יואב קיש: אני אומר את זה בכוונה.

יואב קיש: עכשיו עם זה סיימתי.

יואב קיש: אני חוזר רגע על הכללי, כי חשוב לי לעשות סדר.

יואב קיש: אין ספק שגם אם אני עושה את המהלך הזה, זה מהלך שמשפיע על השוק המסחרי, לכן יכולות להיות גם טענות.

יואב קיש: קיבלנו גם מכתבים מהערוצים הגדולים.

יואב קיש: הנושא הזה יידון בהרחבה.

יואב קיש: יש כוונה של המחוקק ומשרדי הממשלה להקל רגולציה גם על הערוצים הגדולים.

יואב קיש: כל הנושא הזה - מכיוון שאני קודם כל רוצה להסדיר את הנושא כך שלפחות הערוצים הייעודיים יבינו לקראת מה הם הולכים - יידון אחרי קריאה ראשונה.

<איתמר אביטן: על איזה ערוצים מדובר כיום כגדולים?

יואב קיש: עניתי.

יואב קיש: אני לא עונה מעבר למה שעניתי.

חי שגב: אני מבקשת להעיר הערה.

יואב קיש: מדובר ביושבת ראש מועצת הכבלים והלוויין.

חי שגב: אני מרגישה חובה לומר את דבריי שנאמרו לך אתמול בשיחה ארוכה מאוד ומקצועית שניהלנו בפני הפורום הרחב הזה וגם לפרוטוקול.

יואב קיש: אני אתן לך את הזמן, אני פשוט רוצה להמשיך רגע עם הקראת הטבלה שאנחנו באמצע שלה.

יואב קיש: אני אתן לך את זכות הדיבור.

חי שגב: מכיוון שאני מערערת על עצם המתודולוגיה, אולי היה ראוי שאני אגיד את זה פה.

יואב קיש: אני בכוונה מציג את המתודולוגיה.

יואב קיש: אני רוצה רגע להגיד לכולם, אני עובד בשיתוף ובעבודה צמודה עם שתי יושבות הראש.

<אתי בנדלר: הרגולטוריות.

יואב קיש: הרגולטוריות בחוקים המדוברים.

יואב קיש: אני לא יכול להיות בקשר עם כל חברי המועצה, אבל לפחות עם יושבות הראש.

יואב קיש: אני משתדל.

חי שגב: אני יכולה להעיד שזה נכון.

יואב קיש: זה לא אומר שלא יכולים להיות לנו חילוקי דעות.

יואב קיש: זה גם לגיטימי שיהיו חילוקי דעות.

יואב קיש: כמובן תקבלי את מלוא זמנך להגיד את כל מה שאת רוצה, אני פשוט רוצה רגע לסיים את מה שהתחלתי.

יואב קיש: תודה.

יואב קיש: אני עובר לשורה השנייה.

יואב קיש: השורה השנייה נקראת בינוני, כפי שהגדרנו אותו.

יואב קיש: בשלב הבינוני יש הקלות בשלושת הטורים ממה שהיה לגדול.

יואב קיש: אני הולך להגיד מילת מפתח לפני זה, אני חושב שהיא חשובה.

יואב קיש: היו לי שיחות גם עם הממונה על ההגבלים.

יואב קיש: הנציגה שלה יושבת פה בשורה השנייה, היא לא רוצה להיות בשורה הראשונה.

יואב קיש: בשיחה שהייתה איתה, ואני אומר את זה לפרוטוקול, נאמרו שתי הערות שבהחלט נשמעו לי הגיוניות.

יואב קיש: אחת, שאסור לנו שהחלוקה הזאת תייצר תמרוץ שלילי לרדת מדרגה.

יואב קיש: הנה, אני רואה שיש הסכמה.

<קריאה: - -

יואב קיש: לא איתך.

יואב קיש: הסכמה ממה שראיתי פה.

יואב קיש: זאת אומרת, לא תהיה סיטואציה שמישהו בשביל להקטין את מחויבויות הסוגה עילית שלו ירצה להפסיד 0.4% או משהו כזה.

יואב קיש: מה שנאמר לי, וזה תגידי לי אם אני טועה, זה שבהחלט אנחנו נבחן יצירת מדרוג – הכוונה במדרוג פה היא לטבלה, ידידי עיסאווי – שלא יאפשר - -

רועי פולקמן: דירוג.

יואב קיש: שלא יאפשר תמרוץ שלילי, או ימנע תמרוץ שלילי ככל שניתן.

יואב קיש: זה לפחות משהו שגם אם לא דיברתי איתך עליו קודם, לזה אני מתכוון.

יואב קיש: אני לא רוצה לייצר תמרוץ שלילי כך שאנשים ירדו מדרגות.

<רותם הורוביץ-רשף: אני חייבת לדייק.

<רותם הורוביץ-רשף: האמירה הייתה שאנחנו לא רוצים למנוע תמריץ לגדול.

<רותם הורוביץ-רשף: ככל שיש לך - -

יואב קיש: אוקי.

יואב קיש: אפשר להסתכל על זה או מלמטה או מלמעלה, אני מקבל.

<רותם הורוביץ-רשף: נכון, אבל המטרה שלנו היא שבסופו של דבר ערוצים ירצו לגדול.

יואב קיש: אז בוא נדייק.

<רותם הורוביץ-רשף: זו הכוונה.

<רותם הורוביץ-רשף: אני לא רוצה שני דברים.

<רותם הורוביץ-רשף: אני לא רוצה לייצר תמרוץ שלילי לגדילה, בסדר?

<רותם הורוביץ-רשף: ואני גם לא רוצה לייצר תמרוץ חיובי לירידה.

עודד פורר: אין להם שום יכולת לגדול מעבר ל-capacity מסוים.

יואב קיש: זה הזעירים.

יואב קיש: אני הקראתי את השורה השנייה.

יואב קיש: נאמר במיוחד לגבי השורה השנייה - -

<אסף אמיר: זה חד משמעי קורה פה.

<רותם הורוביץ-רשף: עוד משהו אחד.

<רותם הורוביץ-רשף: אנחנו לא מדברים רק על מניעה של תמריץ שלילי.

יואב קיש: או חיובי, לא משנה איך את מסתכלת.

<רותם הורוביץ-רשף: אנחנו מדברים גם על זה שיהיה פה מגרש משחקים שווה, זאת אומרת, אותן חובות - -

יואב קיש: מי אמר לך שאני לא הולך להגיד את זה?

יואב קיש: אמרתי שיש שני דברים.

יואב קיש: הנושא השני זה נושא המעבר החלק בין השלבים.

יואב קיש: זאת אומרת, יש פה איזה משהו מאוד מובנה, במידה מסוימת גס.

יואב קיש: נאמר על ידי הממונה על ההגבלים שיש להם רעיון אופרטיבי שיכול לייצר מעבר יותר אחיד בתוך המהלך הזה גם בתוך הקטגוריה עצמה, שזה משהו שבהחלט יישקל.

יואב קיש: אני עכשיו ממשיך.

יואב קיש: אחרי שנתתי את ההבהרה הזאת אני ממשיך עם ההגדרות.

יואב קיש: אני אומר עוד פעם, אני לא הולך לעשות דיון עכשיו על המספרים.

יואב קיש: אם מישהו רוצה במקום 10% מההכנסות, ואת זה אני אומר ליוצרים, 50% מההכנסות, זה לא הזמן לדיון, ואם מישהו רוצה שבמקום 10% מההכנסות יהיה 2%, זה לא הזמן.

יואב קיש: אני לא אכנס לדיון על זה, ואני גם לא אכנס לדיון לשורה השנייה באותו תא, שכתוב בו: "לא יותר מ-50% מ-A".

יואב קיש: אני רק הולך להסביר אותו.

יואב קיש: כפי שאמרתי קודם בתא מעליו, המחויבות הנוכחית של ערוץ גדול היא 62 מיליון שקלים.

יואב קיש: מה שכתבתי פה זה לא יותר מ-50% מ-A.

יואב קיש: אם אנחנו מדברים על השוק כמו שהוא היום, אז מה זה 50% מ-A?

יואב קיש: לדעתי זה 31 מיליון.

יואב קיש: זה נראה לי חישוב מתמטי קל.

יואב קיש: זה אומר שאם עד 10% מההכנסות של מישהו זה יהיה יותר מ-31 מיליון, יהיה לו cap שייחתך - -

<איתמר אביטן: אי אפשר להגיע ליותר מ-31 מיליון.

יואב קיש: התא בהסתכלות של השוק היום.

יואב קיש: אני לא יודע מה יהיה מחר, השוק יכול לגדול, A יכול לרדת, A יכול לעלות.

יואב קיש: זה לא מעניין אותי.

יואב קיש: אני חוזר על ההבהרה.

יואב קיש: מה שאמרתי הוא לגבי השוק היום.

יואב קיש: אם גדול חייב להשקיע 62 מיליון שקל בסוגה עילית, אז הבינוני יהיה מחויב ל-10% מההכנסות שלו, כאשר אני שם לו cap - הרי אני רוצה לייצר איזה שהוא מדרוג בינו לבין הגדול – וה-cap הוא 50% מהחובה של הגדול.

עיסאווי פריג': זה 31.

יואב קיש: 31.

יואב קיש: בכל מקרה לא יותר מ-31, כדי לא לייצר סיטואציה שהיא מאוד לא שוויונית.

יואב קיש: אמרתי, אני מוכן לדון על זה בין קריאה ראשונה לקריאה שנייה.

עודד פורר: במקסימום אתה יכול למצוא פה חמישה גדולים.

יואב קיש: למה?

עודד פורר: כי אם אתה אומר 20% מההכנסות - -

יואב קיש: אתה מסתכל על הצו.

יואב קיש: אני יכולה להגיד לך שיש 10 עם 10%.

עודד פורר: יכול להיות שכדאי לכתוב היקף כספי כך שמרגע שאתה עובר אותו אתה נחשב גדול.

יואב קיש: אז אני אגיד לך לגבי זה.

יואב קיש: רעיון מצוין, אני בהחלט אשקול לדון בו בין קריאה ראשונה לקריאה שנייה.

יואב קיש: נמשיך.

יואב קיש: התא הבא – הפקות מקומיות.

יואב קיש: שתי שורות מופיעות בו.

יואב קיש: אחד זה 50% מ-B.

יואב קיש: זה אומר שאם B היום הוא 40% מזמן השידור, מדובר על 20% כמגבלה.

יואב קיש: ברור לי, וגם ברור לכל מי שיושב פה, שכל מי שמשדר בערוץ כזה יעשה הרבה יותר.

יואב קיש: גם אם אני גולש למטה ל-20%, זה ברור.

יואב קיש: יש כאן את העניין של המדרוג.

יואב קיש: מה שיותר משמעותי זה השורה שמתחת, לפחות ליוצרים.

<אסף אמיר: זה לא היוצרים.

<אסף אמיר: אני חייב לתקן אותך, זה לא קשור ליוצרים, זה קשור לתחרות וסוג ההפקה - -

יואב קיש: מקבל את התיקון.

יואב קיש: גם זה יהיה לדיון אחרי קריאה ראשונה.

יואב קיש: לכל המפיקים והיוצרים שנמצאים פה, אם אתם שואלים אותי, בדיון היום אין לכם הרבה מה לעשות.

יואב קיש: אני אומר לכם בצורה אובייקטיבית.

<אסף אמיר: אם תסביר, אני מוכן להשתכנע עכשיו.

יואב קיש: אני אסביר לך למה.

יואב קיש: אסף, חשוב לי להסביר לך שאני לא הולך לדון בנושאים האלה עד שאני מעביר קריאה ראשונה.

יואב קיש: כל הדיון סביב הדברים יתבצע אחרי קריאה ראשונה.

<אסף אמיר: אבל הנושא של אין מגבלה להפקה חיצונית יידון פה היום.

יואב קיש: לא יידון פה היום.

יואב קיש: אני אומר בצורה הכי ברורה, אני מבין שזה שינוי ממה שיש ברישיון לגדול.

יואב קיש: זה מגיע ממדרוג של מה שהבאתי.

יואב קיש: על זה אני מוכן אהיה לדון אחרי קריאה ראשונה.

יואב קיש: אנחנו לא נדון בו היום.

<אסף אמיר: אני יכול רק לשאול כיצד זה הגיע הנה, או למה זה הגיע הנה?

יואב קיש: אני אגיד לך.

יואב קיש: זו שאלה מצוינת.

יואב קיש: אמרתי לך, מי שקבע את הטבלה הזאת זה אני וחבר הכנסת איתן כבל.

יואב קיש: זה היה בהתייעצות, ולאחר הדיון האחרון שבו דיברנו על כל הדברים האלה.

יואב קיש: ההצעה הקודמת דיברה, אני מזכיר לך, על הבינוני, קטן וזעיר עם אפס מחויבויות ליצירה מכל סוג שהוא, כאשר אני אמרתי שאין בכוונתי לתת למצב הזה לעבור.

יואב קיש: דיברתי אפילו על 8% של סוגה עילית.

יואב קיש: בסוף עשינו הצעה - זאת הייתה הצעה שלי ושל חבר הכנסת כבל - שכן מבטיחה אלמנט של סוגה עילית, כן מבטיח הפקה מקומית.

יואב קיש: אנחנו בחרנו להקל על בעל הרישיון שייפול לקטגוריות האלו בנושא מגבלת הפקה חיצונית.

יואב קיש: זו הייתה החלטתנו הראשונית.

יואב קיש: היא תהיה פתוחה לדיון בוועדה, להחלטת חברי הכנסת ולהצבעות אחרי קריאה ראשונה, אוקי?

<אסף אמיר: רק הערה.

<אסף אמיר: הדבר הזה יותר משמעותי, כבוד הממונה על ההגבלים העסקיים, מהיקף ההפקה.

<אסף אמיר: זה אומר ריכוזיות יתר, כי כל גוף מפיק בבית את כל ההפקות שלו.

יואב קיש: אני אגיד לך איפה הבעיה שלך עם מה שאמרת עכשיו, וזה בלי להסתכל בכלל על מי אנחנו מדברים.

יואב קיש: הגדולים עדיין יהיו באותו מקום כמו שאתה מכיר.

<אסף אמיר: הגדולים אולי לא יהיו.

<אסף אמיר: אנחנו לא יודעים אם יהיו גדולים או לא.

יואב קיש: הם לא יהיו גדולים, אתה צודק.

יואב קיש: אני לפחות דיברתי על השוק הנוכחי.

יואב קיש: הערתך נרשמה לפרוטוקול.

יואב קיש: אנחנו נדון בזה.

יואב קיש: אני לא מתחמק, אסף.

יואב קיש: אני אומר לך בכנות, מכיוון שאין בכוונתי לדון עד אחרי קריאה ראשונה בנושאים האלה, אני אומר לך את דעתי.

יואב קיש: מהאינטרס שלכם אתם בשמחה יכולים להישאר, להקשיב.

<אסף אמיר: אני מקשיב קצת כדי ללמוד ולהחכים.

<אסף אמיר: אחר כך אם נראה שאתה צודק, אני לפחות - -

יואב קיש: אני אומר לכם את זה בכנות, אני לא רוצה להטעות אתכם.

עיסאווי פריג': אתם מתחממים עכשיו.

<אסף אמיר: התחממנו כבר.

יואב קיש: עכשיו לגבי חדשות.

יואב קיש: אנחנו מדברים על בינוני חדשות.

יואב קיש: בינוני חדשות מחויב בחדשות לפי דרישות הרשות השנייה כמו גדול.

יואב קיש: ההבדל היחידי שאם היום C שווה 68, אנחנו דורשים ממנו 50% ממגבלת התקציב, נגיד C שווה 50-34 לצורך הדוגמה.

יואב קיש: למישהו יש שאלת הבהרה על השורה השנייה?

יואב קיש: אוקי, אני ממשיך.

<אסף אמיר: זה מייצר אינסנטיב להקטין את חברת החדשות.

יואב קיש: אמרנו, דיברנו על האינסנטיבים.

יואב קיש: הממונה, בדיוק על זה דיברנו, נכון?

יואב קיש: קטן שומר עדיין על 10% מההכנסות כמו הבינוני, אבל המגבלה שלו יורדת ל-20% מ-A.

יואב קיש: הדוגמה במקרה שלפנינו היא 12.4.

יואב קיש: אני עובר להפקות מקומיות.

יואב קיש: המגבלה היא 20%.

יואב קיש: כמו ששוחחתי ארוכות עם אסף קודם, עם זה שהוא לא הסכים איתי, אז אין מגבלת הפקה חיצונית.

יואב קיש: לגבי החדשות, חובת הקמת חברת חדשות.

יואב קיש: למה פה נוצרה חובה?

יואב קיש: כי בזעיר - סליחה שאני גולש למטה כדי שתבינו את ההבדל - אין לו חובה להקמת חברת חדשות.

יואב קיש: לקטן יש חובת הקמת חדשות.

יואב קיש: גם היא לפי רישיון הרשות השנייה, אוקי?

יואב קיש: מה שונה פה?

יואב קיש: שאנחנו עדיין לא שמים עליו מגבלת תקצוב.

יואב קיש: בעניין הזה, תהילה, אולי זה בניגוד לעמדתך במכתב, אבל בסדר גמור.

יואב קיש: אני אומר עוד פעם, אני מוכן גם על זה לדון.

יואב קיש: אין ספק שזה נושא שצריך לדבר עליו, כמו שצריך לדבר על 50%, האם זה מספק או לא מספק.

יואב קיש: אני מבין אותך.

יואב קיש: אני פשוט אומר את הדברים לפרוטוקול גם.

רועי פולקמן: המעבר לירושלים פה?

יואב קיש: לא.

יואב קיש: אני אמרתי מההתחלה, לא יהיה מצב שחדשות תחת הרשות השנייה לא ישודרו מירושלים.

רועי פולקמן: אבל זה רק מהקטן, כי הזעיר - -

יואב קיש: עכשיו יכולים להיות כמה מצבים.

יואב קיש: יכול להיות זעיר שגדל והפך להיות קטן ועכשיו הוא צריך לעשות חדשות.

יואב קיש: יכול להיות בינוני שירד ונהיה קטן.

יואב קיש: הוא כבר אמור להיות עם חדשות.

יואב קיש: זה מצב בלי בעיה.

רועי פולקמן: אם אני זעיר ורוצה לשדר חדשות?

יואב קיש: תיכף נגיע לשורה.

יואב קיש: למה נתתי שנתיים?

יואב קיש: כי יכול להיות שהתחלת בתור זעיר לשדר חדשות כשעוד לא היית בירושלים, אבל עכשיו צמחת לקטגוריה.

יואב קיש: אנחנו רוצים שלא תיפול.

יואב קיש: ברור לי שאם היית בינוני וירדת לקטן, אתה כבר עם חדשות בירושלים.

עיסאווי פריג': אין קטן היום בשוק.

יואב קיש: אין.

יואב קיש: זה אני יכול להגיד.

יואב קיש: המטרה שהזעירים יצמחו להיות קטנים.

יואב קיש: אולי יבואו חדשים זעירים שיהיו קטנים.

יואב קיש: למישהו יש שאלה על השורה של קטן?

<זיו מאור: לגבי הנושא של חובת הקמת תאגיד נפרד.

<זיו מאור: בשעה מאוחרת ביום שלישי - -

יואב קיש: לא, סליחה, זו לא שאלה.

יואב קיש: זיו, זה מופיע היום ברשות השנייה בחוק?

<זיו מאור: כן.

יואב קיש: אז זה לא לדיון כרגע.

<זיו מאור: על הנקודה של הדיון אני רוצה לדבר.

<זיו מאור: הנושא של הקמת תאגיד נפרד הוא נושא שמאז שנחקק חוק הרשות השנייה לא זכה לדיון ציבורי מקיף.

<זיו מאור: לגבי ירושלים יש לנו מחלוקת, אבל היה דיון ציבורי ב-2012.

<זיו מאור: לעניות דעתנו זה אחד הרכיבים הרגולטוריים הכי מזיקים שאחראים לבעיות הכי חמורות בשוק התקשורת בישראל.

<זיו מאור: לפני ההכנה לקריאה שנייה ושלישית אני מנסה לבוא בדברים עם נציגת משרד התקשורת שאמרה את הדברים ביום שלישי, כדי לנסות להציע לנצל את המעבר הזה להקלה בתחום הזה שהוא מאוד מאוד קריטי.

יואב קיש: זה לא היה תקין.

יואב קיש: זו לא הייתה שאלת הבהרה, זו הייתה עמדה לגבי נושא שאני לא מוכן להתייחס אליו עכשיו.

יואב קיש: אני ממשיך.

יואב קיש: קיבלת קרדיט שלא בצדק הפעם.

יואב קיש: ניצלת לרעה את ההיכרות שלי עם הנוכחות שלך בוועדה.

יואב קיש: זעיר – מתחת 10% להגדרתו.

יואב קיש: פה, כדי לאפשר לזעירים לחיות ולצמוח, הגדרנו אפס סוגה עילית ואפס הפקות מקומיות בהתחייבות.

יואב קיש: זה הסעיף הזעיר.

יואב קיש: דרך אגב, לא נמצאת פה חברת הכנסת שרן השכל, אבל היא אמרה את זה בצורה מאוד ברורה בדיון הקודם.

יואב קיש: בעניין הזה קיבלנו את דעתה.

עיסאווי פריג': מה זה דמי הפצה?

יואב קיש: אנחנו עוברים לסעיף של חדשות בנושא זעיר.

יואב קיש: אני מגדיר את ההתייחסות לחדשות.

יואב קיש: אין חובת הקמת חברת חדשות או שידור חדשות לזעיר.

יואב קיש: זה צריך להיות ברור, אני שם את זה על השולחן.

יואב קיש: זה יכול להיות על השחקנים שהולכים היום להיות זעירים, או מחר על מי שירצה להיות זעיר.

יואב קיש: אין חובה, בטח לא הקמת חברה.

יואב קיש: פה זו לא הקמת חברה.

יואב קיש: לא מדובר על הקמה.

יואב קיש: זה ניסוח לא כל כך טוב.

<קריאה: הקמה ושידור.

יואב קיש: אין חובת שידור חדשות, בסדר?

יואב קיש: אני מתקן את זה.

עודד פורר: אבל יש אפשרות.

יואב קיש: במידה וירצו.

יואב קיש: אני קולע לדעת גדולים.

יואב קיש: במידה וירצו - יוגדרו בחוק.

יואב קיש: זה מה שאנחנו נעשה פה היום.

יואב קיש: היום אנחנו נעבור, כשאני תיכף אגיד על מה.

יואב קיש: יהיו דרישות מחייבות שמבוססות על דרישות הכבלים והלוויין.

יואב קיש: הם יסבירו את חובות הזעירים במידה ויבחרו לשדר חדשות.

יואב קיש: עכשיו לגבי זה אני נותן פרומו.

יואב קיש: אני לא דן עליו כרגע, אנחנו נדון עליו היום.

רועי פולקמן: ספוילר.

יואב קיש: ספוילר.

יואב קיש: מנהלת הוועדה העבירה אתמול מסמך שנכתב על ידי מועצת הכבלים והלוויין – הוא היה בשיח האחרון ביניהם לבין ערוץ 20 - בנושא הדרישות לשידור חדשות.

יואב קיש: שוחחתי עם יונתן גם על הדרישות שהיו במסמך הזה.

יואב קיש: התייעצתי איתו לגבי מה הוא חושב הדברים הרלוונטיים יותר או פחות.

יואב קיש: אני הגדרתי במכתב המצורף איזה מסמכים בכוונתי שייכנסו לחוק.

יואב קיש: נעבור עליהם, נקריא אותם בהמשך ונתייחס אליהם.

יואב קיש: זה לשאלתך, היועצת המשפטית.

יואב קיש: זה איזו שהיא אנקדוטה שאנחנו נעשה אחר כך, כי אנחנו ממשיכים עם הטבלה.

יואב קיש: זו התשובה לעניין הזה.

יואב קיש: עכשיו לגבי ירושלים.

יואב קיש: חבר הכנסת פולקמן, מכיוון שבמועצת הכבלים והלוויין אין דרישה לשידור בירושלים, מה שהגדרנו, ודיברנו על זה קודם, יתווסף סעיף שמחייב כל מי שרוצה לשדר חדשות, גם אם הוא זעיר, לשדר מירושלים.

יואב קיש: לזעיר יש פטור שלוש שנים להתארגנות.

יואב קיש: או מיום קבלת הרישיון, או מיום תחילת שידור החדשות.

<אתי בנדלר: לזעיר ולקטן.

יואב קיש: לא, רק לזעיר.

יואב קיש: השנתיים לקטן.

חי שגב: האם הערוץ הערבי והערוץ הרוסי ערוכים לשידור?

יואב קיש: על זה נדבר.

יואב קיש: שאלה מצוינת.

יואב קיש: אנחנו נגיע לכל פרק שידור החדשות.

יואב קיש: אנחנו נדון בהרחבה על הדרישה הזאת, נשמע את כל הח"כים בעניין הזה.

יואב קיש: זה יקרה היום, לא ביום אחר.

יואב קיש: תודה.

יואב קיש: האם מישהו לא הבין את הטבלה הזו, לא אם מישהו חולק עלי במספרים?

יואב קיש: זה והטבלה שתבוא אחריו, לתפיסתי - פה אני פונה אלייך היועצת המשפטית – זה ה-structure לכל הסעיפים שהקראנו.

<אתי בנדלר: זאת טבלה שתצטרך לקבל ביטוי משפטי בנוסח הצעת החוק.

<אתי בנדלר: איך עושים את זה, זה בוודאי תהליך לא קל ולא פשוט.

<אתי בנדלר: אני מקווה שנצליח.

<אילאיל לבנת: ערוץ 24, לא ברור מהטבלה - -

יואב קיש: איפה הם?

יואב קיש: הם פה 24?

<אילאיל לבנת: לא ברור מהטבלה היכן נמצא הטיפול המיוחד בערוץ הזה, האם יהיה בו טיפול מיוחד.

יואב קיש: לגבי הבעלויות הצולבות.

<אילאיל לבנת: ככל שהוא עובר לרגולציה של הרשות השנייה.

<אילאיל לבנת: הרי הוכרז פה לפרוטוקול בוועדה שעברה, למשל בנושא של התוכן, שהייעודיות שלו תעמוד על 75%, לא על 30.

יואב קיש: לא אמרנו את זה.

יואב קיש: מי אמר את זה?

<אילאיל לבנת: אמרה את זה נציגת ערוץ 24 לפרוטוקול.

יואב קיש: היא ביקשה.

יואב קיש: אין בעיה עם מה שנאמר על ידכם.

יואב קיש: שלא ישתמע שאני אמרתי משהו שלא אמרתי.

<אילאיל לבנת: זאת שאלה של הבנה.

<אילאיל לבנת: זאת אומרת, ייתכן שהוא יעמוד על 30% ייעודיות, ככל שהייעודיים - -

יואב קיש: סליחה, את גם קופצת.

יואב קיש: שאלתי אם יש שאלה על הטבלה הזאת.

<אילאיל לבנת: שאלתי אם ערוץ 24 נמצא בטבלה הזאת.

יואב קיש: כרגע הוא נמצא בתור זעיר.

יואב קיש: זה, אני זוכר, שאלתי אותך או את מי שהיה פה.

יואב קיש: אמרת לי: כן, 24 הוא זעיר, בוודאות מתחת ל-10%.

<אילאיל לבנת: אני מרשת, אני לא יכולה להשיב.

יואב קיש: אז לא רשת.

יואב קיש: אם שאלת על 24, אז ערוץ 24 הוא זעיר כרגע.

יואב קיש: מעבר לזה עוד לא דיברתי על שום דבר שקשור לערוץ 24.

יואב קיש: אני עובר לדף השני, לטבלה השנייה.

יואב קיש: שם אולי שאלתך תיענה, לא תיענה, תיכף נראה.

יואב קיש: אני עובר לטבלה השנייה.

יואב קיש: בטבלה השנייה יש שתי שורות: זעיר וזעיר ייעודי – תיכף אני אדבר עליהן – ויש בטורים דמי רישיון, דמי מעבר, דמי הפצה, חובת שידור ייעודית, רגולציית תוכן.

יואב קיש: אלה הטורים.

יואב קיש: אנחנו הקראנו – אני אעשה רגע סדר גם למען ההקראה – את סעיף 71ח – אסדרה בהתאם לנתח שוק, שזה היה כל השיח על הטבלה הקודמת.

יואב קיש: אז הקראנו אותו עד סעיף (ה) כולל.

יואב קיש: עצרתי אחרי סעיף (ה), נכון אני צודק?

<לאה ורון: כן, למרות שדנו גם בסעיף 4.

יואב קיש: 4 סיימנו כבר.

יואב קיש: אני מדבר מבחינת ההקראה האחרונה.

<לאה ורון: כן, בהחלט.

<אתי בנדלר: הקראת, אבל לא דנו.

יואב קיש: לא דנו - -

<אתי בנדלר: באופן חלקי.

יואב קיש: הקראתי עד סעיף (ה) כולל.

יואב קיש: זה נכון?

יואב קיש: אני רק רוצה לראות שאני לא טועה.

<לאה ורון: כן.

יואב קיש: התשובה היא כן, ואז התחלנו דיון שלם בישיבה הקודמת על מה שלתפיסתי ריכזנו בשתי הטבלאות הנוכחיות.

יואב קיש: על האחת דיברנו, על השנייה עוד לא דיברנו.

יואב קיש: אני רוצה עכשיו להגיד שסעיפים (א), (ב), (ג) ו-(ד) הם סעיפים שהטבלאות מרכזות.

יואב קיש: סעיף (ה) ריכז את מה שעדיין לא התחלנו לדבר עליו, וזה הנושא של ערוץ מסחרי זעיר שרוצה לשדר שידורי חדשות.

יואב קיש: יש פה את ההגדרות.

יואב קיש: על זה נדון בהמשך.

יואב קיש: זאת אומרת, זה מבחינת הדברים שדנו עליהם בהקראה.

יואב קיש: אנחנו כן מייצרים הפרדה.

יואב קיש: דיברנו בהתחלה על ערוץ מיקרו כמו שרצינו להלא וכל זה, אבל זה לא יהיה.

יואב קיש: למה עשינו את ההפרדה של זעיר וזעיר ייעודי?

יואב קיש: היא נובעת מהסיבה הזאת, שהמעבר של כל הערוצים הייעודיים לרשות השנייה יהיה אוטומטי לקטגוריה של זעיר ייעודי.

יואב קיש: זה המעבר האוטומטי.

יואב קיש: בכל רגע נתון, מי מהערוצים שישב אצלך, יוליה, תחת זעיר ייעודי, יוכל לבקש לעבור להיות זעיר.

<דנה נוייפלד: זה הרי אוטומטי.

יואב קיש: לא אוטומטי, רק אם הוא עובר את ה-10%.

<דנה נוייפלד: הקטגוריות זו עמדה קיימת.

<דנה נוייפלד: אם אתה עובר בנתח שוק, אתה לא מבקש - -

יואב קיש: אני אבהיר את עצמי.

יואב קיש: את צודקת במאה אחוז שאם הוא התחיל כזעיר ייעודי ועלה למדרגה הבאה, הוא עובר אוטומטית למדרגה הבאה, ואת זה אני אומר לכל הייעודיים פה.

יואב קיש: זה שתבינו.

יואב קיש: זה ברור, את צודקת.

יואב קיש: אם לא הייתי ברור, אני מתקן.

יואב קיש: מה שהתכוונתי זה מעבר בין זעיר ייעודי לזעיר, אוקי?

יואב קיש: כי בין זעיר ייעודי לזעיר זה שתי קטגוריות שונות, יש להן משמעות שונה.

יואב קיש: אני לא מדבר על המעבר מזעיר לקטן, שזה ברור אוטומטי.

יואב קיש: את העניין הזה אני מקבל בהחלט.

עיסאווי פריג': מה דמי המעבר בין ייעודי לזעיר?

יואב קיש: זה מה שאני עכשיו התחלתי לדבר.

יואב קיש: תנאי המעבר הם מאוד פשוטים.

יואב קיש: זה בהחלטת הזעיר ייעודי לעבור לקטגוריית זעיר.

יואב קיש: הוא נמצא בקטגוריה של זעיר, אבל הוא באיזה נישה של זעיר ייעודי, לשם העברנו אותו.

יואב קיש: אם הוא מחליט שהוא רוצה לוותר על הייעוד שלו כי הרי הוא ייעודי עם כל אחד מהמאפיינים הייעודיים שלו – אני לא אכנס עכשיו לכל הערוצים האלה – יורדת ממנו חובת השידור הייעודית, מה שכרגע מוגדר 30% - אני יודע שיש על זה גם ויכוח - והוא עובר לאין חובה.

יואב קיש: הוא עולה מהשורה למטה לשורה למעלה, זאת אומרת, חלים עליו דמי רישיון.

איילת נחמיאס ורבין: מה ההבדל בין זעיר לזעיר ייעודי?

יואב קיש: אני אגדיר לך.

יואב קיש: האמת שלקחנו את החיתוך של המלצות דוח פילבר.

יואב קיש: גם על זה יהיה דיון בין ראשונה לשנייה.

יואב קיש: הגדרנו ארבע קטגוריות: זעיר, קטן, בינוני וגדול.

יואב קיש: גדול זה מעל 20%.

יואב קיש: היום אין אף זעיר בשוק.

יואב קיש: כשאנחנו מעבירים את הייעודיים אנחנו מייצרים שני דברים.

יואב קיש: ראשית, כל הייעודיים יהיו זעירים, זה כבר שאלנו והבנו.

יואב קיש: לאף אחד מהם אין הכנסות ברמות של 10% מהשוק, זה בוודאות.

יואב קיש: פתחנו קטגוריה חדשה.

יואב קיש: פה אני אומר גם למשרדים, הקטגוריה של זעיר היא חדשה.

יואב קיש: למה אני מתכוון חדשה?

יואב קיש: אנחנו רוצים, לטובת הפלורליזם ולטובת ריבוי שחקנים, שייכנסו אנשים עם מוטיבציה ויקבלו רישיון מסחרי זעיר.

יואב קיש: אנחנו רוצים שייכנסו להגדרה של מסחרי זעיר שחקנים חדשים.

יואב קיש: אין עליהם שום חובת ייעודיות, הם בעצם לא ייעודיים.

יואב קיש: הם צריכים לעמוד בהגדרות שאנחנו הגדרנו לפי חוק רשות השנייה.

יואב קיש: יהיו פה שני דברים שונים.

יואב קיש: אחד, אם הם ירצו לעשות חדשות - דיברתי על זה, אנחנו תיכף נעבור על זה - ושניים, רגולציית תוכן.

יואב קיש: חשוב לי להגיד מילה על רגולציית תוכן.

יואב קיש: רגולציית תוכן לזעיר תהיה שונה מרגולציית התוכן הקיימת לכל המדרגות הבאות, וזה משני טעמים.

יואב קיש: טעם אחד, הנושא הכלכלי.

יואב קיש: יש הרבה מאוד מחויבויות כספיות שחלות לטובת קבלת רישיון של הרשות השנייה שאם אנחנו נדרוש אותן משחקנים זעירים הם לא יהיו לעולם שחקנים, לכן מהכספיות הם ישוחררו.

יואב קיש: דבר שני, גם מרגולציות אחרות, ובעניין הזה ישבתי עם יושבת-ראש הרשות השנייה.

יואב קיש: הפצתי מסמך מסודר שיצא אתמול בלילה, אנחנו נעבור עליו היום.

<נחשון אקסלרד: לא ראיתי.

יואב קיש: לא ראית אותו?

יואב קיש: אז אנחנו נעבור עליו היום.

יואב קיש: יצא מסמך, נכון?

<לאה ורון: כן, בהחלט.

יואב קיש: הגיוני שלא תראה אם זה יצא אתמול ב-21:00 בערב.

יואב קיש: אני לא בא בטענות.

<קריאה: ב-21:50.

יואב קיש: האשמה היא שלי.

יואב קיש: עשיתי עליו הרבה עבודה.

יואב קיש: הוא ייקרא היום.

יואב קיש: סעיף סעיף נתייחס אליו, נשמע את ההערות.

חי שגב: סליחה, אדוני היושב-ראש, אני חייבת לומר משהו.

חי שגב: אני באמת מאוד מכבדת אותך, אבל אחד מהסימפטומים של מתווה בעייתי זה שלא מבינים אותו.

חי שגב: אולי כן שווה להתעכב בקשר להתייחסויות עקרוניות ביחס למתווה כולו.

חי שגב: לא בכדי שלא מבינים אותו, כי הוא רצוף בבעיות.

חי שגב: כשהוא יגיע לידי יישום, הוא יהיה אות מתה.

איילת נחמיאס ורבין: - -

יואב קיש: אני לא יכול לעשות את השעה שעשיתי פה עוד פעם.

איילת נחמיאס ורבין: אני לא ביקשתי ממך לעשות את השעה, אבל החלטת שאתה לא דן בטבלה הזאת.

יואב קיש: לא, איילת.

יואב קיש: קודם כל, להערת יושבת ראש הכבלים והלוויין.

יואב קיש: אני מסיים את הצגת הטבלה, ואז אני אתן לך להתייחס ראשונה, אני חייב לך את זה ממקודם.

יואב קיש: כולם יתייחסו.

יואב קיש: אני אתן לכל המשרדים, לכל מי שרוצה להתייחס לטבלאות.

יואב קיש: אני מקבל את הערתך לעבור מסודר על הטבלה.

יואב קיש: אני מסביר עוד פעם את השאלה שעניתי לדנה.

יואב קיש: כל הערוצים הייעודיים נכנסים כדיפולט לערוץ זעיר ייעודי.

יואב קיש: עכשיו, אם הם קטנים, הם קטנים, הם לא שם, אבל אף אחד מהם לא יענה על ההגדרה הזאת והם יהיו בזעיר ייעודי.

יואב קיש: המעבר מזעיר ייעודי לזעיר זה לבחירתם.

יואב קיש: תיכף נקריא בטבלאות מה המשמעות בין שני הדברים השונים.

יואב קיש: שחקנים חדשים בשוק – את זה אני אומר למשרדים – יכולים להיכנס לקטגוריית זעיר לפי החלטתם מתי שירצו.

יואב קיש: אני בכלל לא מתעסק בזה.

יואב קיש: לגבי זעיר ייעודי, השאלה הזו הייתה שאלה שנדונה גם בישיבת עבודה שלנו אתמול.

יואב קיש: נשמעה ביקורת מצד משרד המשפטים.

יואב קיש: יש פה בעיה משפטית מובנית בשני דברים בסעיף הזה.

יואב קיש: אחד, האם 30% מספק כהגדרה ייעודית?

<אתי בנדלר: נכון.

רועי פולקמן: היום זה 75.

<אתי בנדלר: ירד ל-75.

יואב קיש: בעיה משפטית שנייה, מדוע אנחנו מאפשרים פה – אני לא יודע אם לקרוא לזה זירה או זירת פעולה – לקבוצה של חברות שזכו במכרז מסוים, להיכנס לקטגוריה בלעדית משלהן לנצח?

יואב קיש: מה פתאום?

יואב קיש: הנה, עכשיו השאלה שלי - -

<קריאה: יש גם בעיות מקצועיות.

יואב קיש: גם מקצועיות.

יואב קיש: אני מדבר על משפטיות כרגע.

יואב קיש: עכשיו אני מצהיר לפרוטוקול, אנחנו נדון בשתי השאלות שהעליתי כרגע.

יואב קיש: אני מדבר עכשיו על זעיר וזעיר ייעודי.

יואב קיש: אני מתחיל עם זעיר ייעודי בכוונה.

יואב קיש: למה?

יואב קיש: כי זה מה שיותר רלוונטי לדיון.

יואב קיש: אמרתי בתחילת דבריי שאין הכוונה שלנו, בגלל שאנחנו מעבירים אותם מחוק אחד או מגוף רגולטורי אחד לשני, להרוג אותם כלכלית.

יואב קיש: זה הרי משהו שאף אחד מאיתנו לא רוצה לעשות, לכן בנינו את הקטגוריה הזאת של זעיר ייעודי שהייתה מוצדקת גם בכבלים ובלוויין.

יואב קיש: בגלל שהם היו ייעודיים היה אינסנטיב לשמר אותם ולתת להם הקלות.

יואב קיש: מה שקרה מאז זה שהמודל הזה כנראה לא הצליח.

יואב קיש: אני שמעתי אצל חלק מהמשרדים – אולי לא – אמירה שאומרת שהמודל הזה לא יכול להחזיק מים, לא קיים, ואנחנו נצטרך ללכת למודל מסחרי אחר.

יואב קיש: אני אומר שני דברים.

יואב קיש: ראשית, אנחנו לא נפגע בזכות של מי שזכה בזיכיון להישאר במועצת הכבלים והלוויין עד תום הזיכיון שלו.

יואב קיש: בעניין הזה אנחנו משמרים לו default option.

יואב קיש: אם הוא מחליט שכל מה שאנחנו עושים פה לא מתאים לו, הזכות שלו הבסיסית תישאר עד סוף הזיכיון.

יואב קיש: ברור שיש עם זה בעיה לאלה שהזיכיון שלהם הוא קצר, הוא שנה, ועל זה גם יש עוד הצעת חוק של חבר הכנסת פורר, אנחנו נדבר עליה בהמשך.

יואב קיש: אני קודם כל אומר ברמה המשפטית.

יואב קיש: כדי לעשות סדר ברמה המשפטית, מי מהערוצים הייעודים היום בכבלים ובלוויין שיבחר לא ללכת למסלול שהגדרנו פה, יכול להישאר במועצת כבלים ולוויין עד תום זיכיונו.

יואב קיש: זה אחד.

יואב קיש: שניים, אני כן רוצה לעזור להם במעבר, אני כן רוצה שהם יעברו, אני כן רוצה לעשות את המעבר הזה.

יואב קיש: אני לא רוצה להשית עליהם מחויבויות כלכליות שלא היו להם קודם.

יואב קיש: זה המסלול של זעיר ייעודי.

יואב קיש: אני עובר עליו.

יואב קיש: אני אענה על שאלות רק למי שלא הבין.

יואב קיש: דמי רישיון לזעיר ייעודי יהיו אפס.

יואב קיש: אני מבין את השאלה הבסיסית והקשה - איך יכול להיות שערוצים אחרים שמשלמים רישיון מממנים בעצם את העלות האכיפה או הנמצאת בניהול ערוצים ייעודיים.

יואב קיש: התשובה ללמה זה אפס היא בכך שאנחנו עדיין רואים חשיבות לייעוד שלהם, ושכל עוד הם ממלאים את הייעוד שלהם אנחנו נותנים להם.

יואב קיש: זאת התשובה הראשונית.

<קריאה: צריך להבין שמדובר בזיכיון קצוב בזמן.

יואב קיש: אני ממשיך עם הסבר הטבלה.

יואב קיש: דמי מעבר – אפס.

יואב קיש: לגבי דמי הפצה של עידן פלוס, אני משאיר את המצב הקיים, לא נוגע בזה.

<דב אברמוביץ: כיום המצב הוא שהשידור בעידן פלוס הוא אופציונאלי.

<דב אברמוביץ: לפי חוק הרשות השנייה שידורי הטלוויזיה אלה שידורים אלחוטיים.

<דב אברמוביץ: אם מעבירים אותי לחוק הרשות השנייה, יכול להיות שיגידו: עכשיו אתה חייב לשדר בעידן פלוס.

<דב אברמוביץ: המשמעות היא "דמי רישיון" של יותר ממיליון שקלים עבור הערוצים הייעודיים.

יואב קיש: אם אני מבין נכון בנוגע לעידן פלוס, יש לכם פטור של 18 חודשים, פטור שמסתיים בעוד 6 חודשים.

יואב קיש: יש לכם את הזכות לא לעלות לעידן פלוס.

יואב קיש: סבבה.

יואב קיש: עכשיו אני אגיד לך מה קורה עם עידן פלוס.

<דב אברמוביץ: אנחנו רוצים להמשיך להיות משודרים כפי שאנחנו, דהיינו, לכל מנויי הכבלים והלוויין.

יואב קיש: אבל זה לא קשור לכבלים ולוויין.

יואב קיש: על עידן פלוס אנחנו מדברים.

<דב אברמוביץ: נכון, אבל אנחנו רוצים שהמצב שנמצא היום יישאר על כנו.

איתן כבל: בוא נגיד את זה ככה.

איתן כבל: ברשותכם אני אתערב.

איתן כבל: גם הערוץ הערבי, גם הערוץ הרוסי - זה understatement להגיד את זה – ממש לא מתלהבים לעבור.

איתן כבל: ההיפך, הם רואים במעבר הזה פגיעה בהם.

איתן כבל: זה מושך את כל מה שהם יציגו.

עיסאווי פריג': פגיעה קיומית.

עיסאווי פריג': אתה מחסל אותם.

יואב קיש: תראה, אנחנו לא מדברים על הכבלים והלוויין.

יואב קיש: אני אומר לך שבכבלים ובלוויין דמי המעבר זה אפס.

עודד פורר: מה עלויות המעבר?

יואב קיש: אני אומר לך את הדבר הבא.

יואב קיש: לגבי דמי רישיון ודמי מעבר, שדמי המעבר זה כבלים ולוויין, הגדרתי אפס כל עוד אתה בקטגוריה.

יואב קיש: שים בצד, אל תדבר איתי על זה.

יואב קיש: אני עכשיו מדבר על עידן פלוס.

<דב אברמוביץ: אבל עידן פלוס הוא אופציונאלי כיום.

יואב קיש: נכון.

יואב קיש: אני עונה לך על עידן פלוס.

יואב קיש: אני אגיד לך על עידן פלוס.

יואב קיש: קודם כל, הולך לצאת מכרז להפרטת עידן פלוס, לפחות זו כוונת משרד האוצר, אני כבר אומר את זה.

יואב קיש: כולם יודעים.

יואב קיש: זה הרבה זמן.

יואב קיש: עוד לא קרה.

יואב קיש: למה אני אומר מצב קיים?

יואב קיש: מצב קיים אומר לך שני דברים.

יואב קיש: אחד, אתה לא חייב, אתה יכול לעלות לעידן פלוס או לא לעלות.

יואב קיש: אם אתה עולה, כרגע אתה פטור, בהמשך זה אמור לעלות כסף.

יואב קיש: אני בזה לא הולך לגעת, אני משאיר את המצב הקיים.

יואב קיש: אם עכשיו עידן פלוס יצא להפרטה - -

<רעיה עדני: זה לא נמצא אפילו בטיוטה של חוק ההסדרים - -

איילת נחמיאס ורבין: אנחנו מדברים על למעלה משנה מאז שעשינו את הרפורמה בעידן פלוס.

איילת נחמיאס ורבין: ראוי שנדע.

<רעיה עדני: זה לא יקרה.

יואב קיש: איילת, אני לא הולך לפתור עכשיו את כל בעיות התקשורת.

איילת נחמיאס ורבין: אני מסכימה איתך.

איילת נחמיאס ורבין: אני רק רוצה לדעת, כי זה רלוונטי לתהליך החקיקה הזה.

יואב קיש: אני מוכן להוסיף, ואת זה אני אומר למשרד האוצר, את העניין של מצב קיים, כאשר בכל מקרה, במידה ומדובר בעלות כספית, תישמר להם הזכות שלא להיכנס לשידור.

יואב קיש: זאת אומרת, לא להכריח אותם לשלם.

יואב קיש: אם הם לא רוצים לעלות, הם לא יעלו וגם לא ישלמו.

יואב קיש: האם זה מקובל?

עיסאווי פריג': מקובל.

איילת נחמיאס ורבין: אני מסכימה עם זה, אבל אני רוצה להוסיף.

איילת נחמיאס ורבין: אני חושבת שככל שמשרד האוצר מתעכב עם המכרז למפעיל פרטי של עידן פלוס, צריך לתת להם עוד הגנה.

איילת נחמיאס ורבין: לדעתי, תקופה מסוימת אתם עולים בלי לשלם, נכון?

יואב קיש: איילת, אני לא הולך לגעת במצב הקיים, אני רק הולך להבהיר דבר אחד שלכולנו יש הסכמה פה.

יואב קיש: אני מבהיר לפרוטוקול, אני מוסיף פה סעיף, וזה בדיוק מה שרציתי לעשות בדיון כרגע, רק על הנושאים העקרוניים, כשזה מבחינתי נושא עקרוני.

יואב קיש: אני מדבר על התא של זעיר ייעודי ודמי הפצה של עידן פלוס.

יואב קיש: בתא זה אני מוסיף שורה: במידה ותידרש עלות כספית כלשהי עבור דמי הפצה, תישמר הזכות לערוץ זעיר ייעודי לוותר על דמי הפצה ולא להגיע לשידור.

רועי פולקמן: ולא להיות ברפורמה.

יואב קיש: כן.

<תהילה שוורץ אלטשולר: מה יצא?

<תהילה שוורץ אלטשולר: מה שיצא זה שאין חדשות, אין הפקה מקומית.

יואב קיש: נכון.

יואב קיש: זה לא הדיון עכשיו.

יואב קיש: אני רוצה לעבור על התאים.

יואב קיש: עיסאווי ביקש שאלה.

עיסאווי פריג': שאלתי לאתי.

עיסאווי פריג': האם המעבר לרשות השנייה של הייעודי זעיר, לא מחייב תיקוני חקיקה בחובה של העלייה לעידן פלוס?

<אתי בנדלר: ודאי שכן.

יואב קיש: זה מה שעשינו עכשיו.

יואב קיש: אני אסביר לך איך זה עובד, עיסאווי, אתה לא פעם ראשונה חבר ועדת הכלכלה.

יואב קיש: מה שאנחנו מסכימים עליו עכשיו, ואת זה הוספתי כמו שאמרתי, ייכנס בניסוח המשפטי בעבודתה המופלאה של היועצת המשפטית שלנו.

יואב קיש: תודה.

יואב קיש: אני הוספתי את העניין הזה.

יואב קיש: האם העניין הזה מבחינת

יואב קיש: כם מספק?

יואב קיש: הלא TV, האם זה מספק?

<נחשון אקסלרד: בהחלט, ובלבד שזה יבוא לידי ביטוי בחוק הרשות השנייה.

יואב קיש: הרגע הוא שאל את זה, למה לחזור?

עיסאווי פריג': שאלתי אם זה יהיה בחקיקה בכוונה.

יואב קיש: מישהו רוצה שאלת הבהרה לסעיף?

יואב קיש: בקשה, דנה.

<דנה נוייפלד: בערוצים ייעודיים יוכלו להיכנס שחקנים חדשים?

יואב קיש: אמרתי שנדבר על זה.

<תהילה שוורץ אלטשולר: אתה אמרת שלא.

יואב קיש: אני אמרתי שנדבר.

יואב קיש: חכו, אני עוד בהסבר.

<תהילה שוורץ אלטשולר: רק בעלי הרישיונות הקיימים - -

יואב קיש: לא אמרתי כן או לא.

יואב קיש: הקדמתי נושא שהוא בעייתי מבחינה משפטית.

יואב קיש: נכון כך נאמר?

יואב קיש: אמרתי שנדבר על זה.

יואב קיש: תודה.

יואב קיש: אני ממשיך להקריא את השורה.

יואב קיש: אנחנו בזעיר ייעודי, חובת שידור ייעודית.

יואב קיש: אני רוצה להסביר מה זה חובת השידור הייעודית.

יואב קיש: חובת שידור ייעודית זה ההתחייבות של כל ערוץ ייעודי בנושא - -

רועי פולקמן: הייחוד שלו.

יואב קיש: בדיוק, הייחוד שלו.

יואב קיש: אם זה 24, מדובר במוסיקה, אם זה הלא, זה שידור בערבית, אם זה 9, זה שידור ברוסית, ואם זה 20, זה מורשת.

יואב קיש: המספר שהתחלנו איתו היה 75 במועצת הכבלים והלוויין.

עודד פורר: אני לא רואה סיבה לשנות את זה.

יואב קיש: בסדר.

יואב קיש: חברים, שמענו.

יואב קיש: אני על זה אקיים דיון מסוים, אני מסכים אפילו בישיבה היום, אבל לא כרגע.

יואב קיש: אני רושם את זה.

יואב קיש: אני רוצה רגע לגמור להסביר את הטבלה.

יואב קיש: עכשיו, רגולציית תוכן.

יואב קיש: זה סעיף חשוב.

יואב קיש: חברים, אני רוצה שתבינו.

איילת נחמיאס ורבין: חשוב שיירשם בפרוטוקול שאני לא - -

יואב קיש: כולם אמרו שהם מתנגדים ל-30.

איילת נחמיאס ורבין: זה לא יכול להיות פחות מ-80,85.

יואב קיש: איילת, אנחנו ממשיכים.

יואב קיש: אתם יודעים מה?

יואב קיש: אני עוצר בחובת שידור ייעודית.

יואב קיש: יש עוד טור אחד של רגולציית תוכן.

יואב קיש: אני אגיע אליו בהמשך.

יואב קיש: למה?

יואב קיש: כי אני רוצה רגע לעבור לזעיר בשורה למעלה.

יואב קיש: את הטור של רגולציית תוכן אני אסביר בנפרד, הוא טיפה יותר משמעותי.

יואב קיש: זעיר זה מסלול שמבחינה משפטית הכי קל לכם, חבריי במשרדי הממשלה, כי הוא פתוח לכולם.

יואב קיש: תעשו עם זה מה שאתם רוצים, אמרתי את זה.

יואב קיש: את דמי הרישיון השר יקבע בהיוועצות עם המועצה.

יואב קיש: לדעתי זה מה שמקובל.

<דנה נוייפלד: לא.

יואב קיש: אז מה מקובל?

יואב קיש: חברים, אני הלכתי איתכם.

יואב קיש: אני הולך עם מה שמקובל.

יואב קיש: לי אמרו שמה שמקובל זה היוועצות עם המועצה.

יואב קיש: אני הולך עם מה שהיום מקובל.

<דנה נוייפלד: השר.

יואב קיש: חברים, אני לא רוצה להתחיל דיון סביב זה.

יואב קיש: בעניין הזה, בסעיף דמי רישיון לזעיר יהיה כפי שמקובל, בסדר?

יואב קיש: איך זה?

<קריאה: מה שכתוב בחוק היום.

יואב קיש: בדיוק, מה שכתוב בחוק.

<תהילה שוורץ אלטשולר: כן, אבל החוק היום מתייחס לרשות רגולטורית שנמצאת בתוך הממשלה.

יואב קיש: חוק הרשות השנייה.

יואב קיש: זה דמי רישיון כפי שמקובל בחוק הרשות השנייה.

יואב קיש: אין הערה, תהילה?

<תהילה שוורץ אלטשולר: לא.

יואב קיש: תודה.

יואב קיש: אותו דבר לגבי דמי מעבר – כפי שמקובל בחוק היום, אוקי?

יואב קיש: דנה, איתך אני מדבר.

יואב קיש: בעיקר איתך אני מדבר.

יואב קיש: התא השני בשורה הראשונה, דמי מעבר לזעיר – כפי שמקובל בחוק הרשות השנייה.

יואב קיש: אני מתקן את הניסוח כדי שיהיה ברור לכולם.

<דנה נוייפלד: דמי הרישיון הם לפי חוק הרשות השנייה, דמי מעבר הם לפי חוק התקשורת.

<תהילה שוורץ אלטשולר: נכון.

<דנה נוייפלד: אלה שני דברים שונים.

<תהילה שוורץ אלטשולר: על זה בדיוק הייתה ההערה שלי.

יואב קיש: סבבה, הערתך טובה.

יואב קיש: בכלל הערותייך טובות.

יואב קיש: אני שמח שאת פה.

יואב קיש: לגבי זה התיקון חשוב.

יואב קיש: דמי מעבר – כפי שמקובל בחוק התקשורת.

יואב קיש: אני עובר לדמי הפצה.

יואב קיש: גם פה אני מתייחס למצב הקיים.

יואב קיש: אני עכשיו אומר ומתייעץ עם חבריי חברי כנסת.

יואב קיש: הוספנו לזעיר ייעודי את ההסתייגות כדי לא להרוג אותם כלכלית.

יואב קיש: כדאי להוסיף את זה גם פה, וזה מהחשיבה על שחקנים חדשים.

יואב קיש: אם עכשיו יהיה מדובר על מיליון, שני מיליון, למה להכריח זעיר שרוצה להיכנס לשוק ללכת לעידן פלוס?

יואב קיש: זאת אומרת, את אותו סעיף - -

עודד פורר: אני איתך.

איילת נחמיאס ורבין: אין לי בעיה.

יואב קיש: חבר הכנסת כבל.

איתן כבל: יש כאן שתי נקודות.

איתן כבל: זה בסדר בשלב שאנחנו עוד לא בקריאה השנייה.

יואב קיש: ברור, ונעשה עוד הרבה עבודה.

איתן כבל: כל העניין הוא שצריך כל הזמן למצוא את נקודת האיזון עם הצופים.

איתן כבל: עם כל הכבוד לערוץ 9, לערוץ הערבי ולערוץ הרוסי, הם לא משדרים לעצמם.

איתן כבל: זה לא שכל אחד יושב ואומר, וואלה, סבבה, עשיתי לעצמי אחלה תכנית.

איתן כבל: בסוף זה אמור להיות משודר.

איתן כבל: אנחנו צריכים לראות בהתכתבות הזאת את הציבור, שבאמת הציבור יכול לקבל ברמת נגישות את התוצאה הטובה ביותר שמונחת לפניו.

יואב קיש: לעניין בבקשה.

יואב קיש: אז מה לעניין, לגבי מה שדיברנו כרגע?

איתן כבל: אני לא מתנגד - -

יואב קיש: אני אגיד לך מאיפה זה בא.

יואב קיש: אם מדובר על מיליון, שני מיליון, כשהסכום הזה הורג את הקמת הזעיר, מה עשינו בזה?

יואב קיש: אם הוא רוצה לשלם?

יואב קיש: שישלם.

איתן כבל: גם האוצר, אחת השאלות שהעמידו לפתחנו כל הזמן הייתה: אם יש שחקנים חדשים שירצו להיכנס, על פי איזה כללים הם משחקים?

איתן כבל: אם הוא רוצה להיות ייעודי, האם הוא יהיה - -?

יואב קיש: על זה דיברנו בנפרד.

יואב קיש: עזוב את הזעיר ייעודי, אני מדבר כרגע על דבר אחד מאוד פשוט.

יואב קיש: חברי הכנסת, לתפיסתי, רוצים להוסיף את אותה הסתייגות גם לזעיר, כדי שלא יכריחו אותם ללכת לפלטפורמה שהם לא רוצים בה והם לא יוכלו לעמוד בעלויות.

יואב קיש: אני מבקש להוסיף את זה.

עיסאווי פריג': אני מסכים.

יואב קיש: יש הסכמה של חברי הכנסת.

<רעיה עדני: אנחנו מדברים על דמי ההפצה?

יואב קיש: אני לא פותח את זה לדיון.

<אתי בנדלר: לא פותח את דמי ההפצה.

<רעיה עדני: דמי הפצה, דמי רישיון, דמי מעבר, על מה מדברים?

יואב קיש: דיברנו על דמי הפצה כרגע.

יואב קיש: אני עובר תא תא.

יואב קיש: אנחנו בזעיר בדמי הפצה.

יואב קיש: לגבי זעיר בדמי הפצה, אנחנו מוספים את אותה הסתייגות שהוספנו לזעיר ייעודי, שבכל מקרה במידה ומדובר בעלות כספית, תהיה לזעיר אפשרות שלא להיות משודר בדמי הפצה וגם לא לשלם אותם.

יואב קיש: חובת שידור ייעודית אין, כי זה הרי מה שעושה את ההבדל בין שני הסעיפים.

יואב קיש: עכשיו אני הולך לרגולציית תוכן.

יואב קיש: אני יודע שאני הולך לקבל פה שאלות מפה עד הודעה חדשה, לכן הגדרתי.

יואב קיש: זה הטור הנפרד.

יואב קיש: אני רוצה להגיד על מה מדובר ברגולציית תוכן.

יואב קיש: אנחנו הפצנו אתמול מסמך שהתייעצתי עליו עם יושבת-ראש הרשות השנייה, יוליה שמאלוב ברקוביץ.

יואב קיש: מדובר במסמך ארוך שלתפיסתי מקל רגולציה בצורה משמעותית על ערוץ זעיר.

יואב קיש: עכשיו, מה היו הסיבות לסעיפים של הקלת הרגולציה?

יואב קיש: אני קודם כל אומר, וזה ליועצת המשפטית חשוב לי להגיד, איך אני רוצה לגשת לסעיף הזה.

יואב קיש: אני רוצה לגשת לסעיף הזה עם סעיף ראשי שאומר:

יואב קיש: לצורך הגנת ינוקא - או כל ניסוח משפטי שתמצאו - הוועדה החליטה להקל את הרגולציה על הערוצים הזעירים כדי למנוע - -

<אתי בנדלר: אדוני, את זה אתה רוצה שאני אכתוב בחוק, שהוועדה החליטה?

יואב קיש: לעבודה שלך אני לא רוצה להיכנס, אבל חשוב לי להבהיר משהו שידבר לא רק על להגיש את הרשימה, אלא גם להגיד, ואת זה אני אומר לך ולכולם פה, שהסיבה להקלות האלו נובעת מכך - - חברים, לכל רגולציה יש משמעות כספית, בואו נתחיל עם זה.

יואב קיש: חלקה משמעות כספית כבדה, חלקה משמעות כספית מאוד נמוכה, לעיתים זניחה.

יואב קיש: מצד שני, יש לה חשיבות, אחרת המחוקק לא היה משתמש בה.

יואב קיש: ברור שיש פה טרייד אוף בין הכסף לחשיבות שאנחנו רואים לרגולציה.

יואב קיש: ניסיתי לעשות מהלך כזה בחוק הרשות השנייה.

יואב קיש: הסרתי הרבה מאוד סעיפים שלתפיסתי לערוץ זעיר הם מקשים עליו מאוד.

יואב קיש: על הערך הרגולטורי שלהם לערוץ זעיר ניתן לוותר.

יואב קיש: זה היה המסר העיקרי – אני אומר לך כניסוח משפטי – שניגשנו אליו.

<אסף אמיר: מה זה הערך הרגולטורי, לא הבנתי.

יואב קיש: כל מגבלה רגולטורית שהמחוקק שם זה בגלל שהוא חושב שיש לה ערך מסוים.

<אסף אמיר: אבל הערך הוא ערך ציבורי, נראה לי.

יואב קיש: ברור.

יואב קיש: למה המחוקק חושב שיש לזה ערך מסוים?

<אסף אמיר: אני אומר, ערך ציבורי לעומת ערך כלכלי.

יואב קיש: אתה צודק.

יואב קיש: לטובת תחרות בשוק, לטובת צפייה מאוזנת, לטובת אלף ואחד דברים.

יואב קיש: לא נכנסתי לזה.

יואב קיש: אמרתי שהמחוקק ראה לנגד עיניו צורך, לכן הוא שם את זה.

<נגה רובינשטיין: דווקא הצפייה המאוזנת לא מסתדרת עם זה.

יואב קיש: אני אתן לך את זכות הדיבור אחר כך.

יואב קיש: זה סעיף שהוא בעייתי מבחינת הערוצים המסחריים הגדולים, כי מה הוא אומר?

יואב קיש: האם אתה נותן פה הטבה לא מידתית.

יואב קיש: אני בטוח שאם זה היה מידתי, אולי ההתנגדויות שלכם היו פחות משמעותיות.

יואב קיש: אם אני נותן הטבה לא מידתית, יכול להיות ויכוח על למה אתה נותן הטבה לא מידתית לזעיר.

יואב קיש: מה שאנחנו נעשה בעניין הזה זה נקריא כל סעיף ונדבר עליו, נראה האם נכון לפטור ערוץ זעיר מהרגולציה הזאת.

יואב קיש: אני רוצה להגיד בצורה הכי ברורה, וזה לחבריי חברי הכנסת, יש לנו כוונה לכמה שיותר תחרות שתיכנס דרך הנושא הזה של זעיר, אנחנו רוצים שייכנסו שחקנים חדשים, לכן בהחלט יש חשיבות להקלה רגולטורית על הדבר הזה.

איילת נחמיאס ורבין: התאמה רגולטורית זה יותר טוב.

יואב קיש: התאמה רגולטורית, אוקי, קיבלתי.

יואב קיש: אני לא משפטן.

עיסאווי פריג': הערת ביניים.

עיסאווי פריג': איתן, מאז שאני בכנסת – זה כבר 5 שנים - אני נלחם ברשות השנייה לרדיו.

עיסאווי פריג': התחלפו שני מנכ"לים.

עיסאווי פריג': השלישי בא.

עיסאווי פריג': כל אחד שולח לי מכתב על כך שהרדיו בערבית בדרך.

איתן כבל: השר התחייב.

יואב קיש: עיסאווי, אני עוצר את הדיון.

יואב קיש: אני עכשיו מתקדם.

יואב קיש: חברים, אני מרגיש לא נוח, אתם לוקחים אותי למקומות.

יואב קיש: אני רוצה לעסוק בעיקר.

יואב קיש: מה שנעשה בהמשך הדיון, לא כרגע, כי כרגע דיברתי רק ברמה העקרונית, זה נעבור על המסמך שהוצג אתמול בלילה בשעות המאוחרות.

יואב קיש: סעיף סעיף נקרא ונסתכל, נחליט האם נכון לבטל אותו על הזעירים או לא.

יואב קיש: בעניין הזה הדיון האמיתי יתבצע, אני אומר לכולם, בהקראות הסעיפים, לא כרגע.

יואב קיש: אני לא הולך לעשות את הדיון על הסעיפים כרגע.

יואב קיש: זה לגבי הסיבה ומה הולך להיות.

יואב קיש: ייתכן ויהיו סעיפים נוספים שלא ברשימה.

יואב קיש: אנחנו נדון בסעיפים האלה בין קריאה ראשונה לשנייה.

יואב קיש: זאת אומרת, במידה והערוצים הייעודים שהולכים להיות זעירים יבואו אלינו לוועדה ויגידו: סליחה, בהמשך למטרה שהעליתם קודם גם סעיף זה וזה איננו מתאים למדיניות הוועדה, אנחנו מבקשים שהוועדה תשקול, הוועדה בהחלט תשקול גם סעיף אחר שלא מופיע ברשימה.

יואב קיש: אני מגדיר שאנחנו נדון ברשימה הנוכחית, נחליט כחברי הוועדה מה מאמצים ומה לא מאמצים, כאשר אם יהיו דברים נוספים, הם לא יעלו לדיון היום, הם לא יעלו לדיון בקריאה ראשונה, הם יעלו לדיון בין ראשונה לשנייה.

יואב קיש: תודה.

יואב קיש: עכשיו אני רוצה לרדת לרובריקה האחרונה שנשארה לנו, וזה לגבי ה30% ייעודי.

יואב קיש: גם פה אנחנו משמרים את ההגדרה הייעודית כפי שקיימת בחוק הכבלים והלוויין, לא זזים ממנה.

יואב קיש: ככלל, זה יהיה הבסיס שממנו אנחנו מתייחסים.

יואב קיש: ספציפית בשינויים בנושא של הגדרת הייעוד אני אדון בין ראשונה לשנייה.

יואב קיש: מה שאנחנו כן נדון עליו היום זה על המספר, כי אני רואה שזה מהותי.

יואב קיש: בניגוד למספרים אחרים שאני לא רוצה לדון עליהם, על המספר של 30% אני מוכן לדון היום.

יואב קיש: אני אגיד יותר מזה – לא משנה איזו החלטה נקבל לקריאה ראשונה, הדיון ימשיך גם לקריאה שנייה.

<רעיה עדני: המשמעויות של הייעודיים קבועות בחלקן בחוק, רובן הן במכרז.

<רעיה עדני: האם הכוונה להכניס את זה לתוך החקיקה?

יואב קיש: אנחנו נדון על זה בהמשך.

יואב קיש: אחרי שנדבר על החדשות ועל הרגולציה, נדון גם על העניין הזה.

יואב קיש: אין לי בעיה עם כל ניסוח משפטי.

יואב קיש: אני אגיד לך מה המשמעות.

יואב קיש: אני לא רוצה לזוז מהמצב הקיים.

יואב קיש: תגדירו, וגם ניתן לכם כאנשי המקצוע - -

<רעיה עדני: אז מה אנחנו עושים פה, אני באמת לא מבינה.

<רעיה עדני: אני באמת מתנצלת, כבוד היושב-ראש, שאני לא מבינה.

<רעיה עדני: אם יש מצב קיים שאנחנו לא רוצים להזיז אותו, בוא נשאיר אותו.

יואב קיש: לא.

<תהילה שוורץ אלטשולר: תתקן אותו דרך - -

יואב קיש: אני אסביר לכם למה.

יואב קיש: הקטגוריה הזאת של זעיר ייעודי, לתפיסתי ולתפיסת משרד המשפטים, סופה לא לשרוד.

יואב קיש: זאת אומרת, אנחנו ניתן לה אופק ארוך טווח ומשמעותי.

יואב קיש: מכיוון שאנחנו כנראה לא נכניס שם שחקנים נוספים, אני רוצה לתת לה אופק של כ-10 שנים.

חי שגב: מה שרציתי לומר, אדוני היושב-ראש, זה שאני לא יודעת על בסיס מה הגעתם למסקנה שהקטגוריה של זעיר ייעודי אינה ברת תוחלת חיים ארוכה.

חי שגב: אין לי מושג.

חי שגב: דווקא הניסיון בשוק התקשורת מלמד ההיפך.

יואב קיש: זה שמעתי מהמשרדים.

חי שגב: הניסיון בשוק התקשורת מלמד ההיפך.

יואב קיש: את היית רוצה להכניס שחקנים נוספים בזעיר ייעודי?

חי שגב: אם תתקן את חוק התקשורת באופן הזה, ייכנסו שחקנים נוספים.

חי שגב: בבניה של קטגוריה כזאת יש כדי הטבה מאוד מאוד גדולה לערוצים הייעודיים הקיימים.

יואב קיש: זה דיברנו.

חי שגב: בעיקר לערוץ 24 ו-20.

יואב קיש: דיברנו על זה, זאת נקודה מאוד נכונה.

יואב קיש: בגלל זה אנחנו נצטרך לדבר על תפיסה עקרונית משמעותית - זה בין חברי הכנסת – אם אנחנו משאירים קטגוריה ואז ברמה החוקית אנחנו צריכים לאפשר לשחקנים נוספים להיכנס, שזה נושא אחד, או שאומרים, טוב, הקטגוריה הזאת כלכלית, אין לה תוחלת.

יואב קיש: אני לא יודע, לפחות מהמשרדים שמעתי שיש להם התנגדות.

יואב קיש: אני עושה פאוזה בסיפור הזה.

יואב קיש: חברים, לגבי הנושא של הגדרת הייעוד, המספר ומה שדיברנו עכשיו, אנחנו נעשה במהלך ההפסקה דיון פנימי סגור עם חברי הכנסת.

יואב קיש: כשנחזור לדיון נתייחס לעניין הזה.

יואב קיש: סיימתי את הקראת שתי הטבלאות.

יואב קיש: עכשיו אני נותן לאנשים להתייחס למה שנאמר.

יואב קיש: מי מחברי הכנסת רוצה להתייחס, או שאתם רוצים בהמשך?

איילת נחמיאס ורבין: אני חושבת שיש משהו עקרוני שחייבים להגיד אותו פה, אמרתי אותו גם בדיון הקודם.

איילת נחמיאס ורבין: אני מקווה שאני לא טועה בכל דבר שאני אומרת.

איילת נחמיאס ורבין: יש שלוש רגליים רציניות.

איילת נחמיאס ורבין: אני חושבת שסך הכל כולנו מסכימים על הטוב בפתיחה, על ההתאמה של שוק התקשורת למציאות שהשתנתה.

איילת נחמיאס ורבין: אחת, אני חושבת שיש את שאלת התשלום עבור המשאב הציבורי שניתן.

איילת נחמיאס ורבין: זאת שאלה שאני כרגע משאירה אותה בצריך עיון, כי אני חושבת די דומה למה שכתוב כאן בטבלה מבחינת הנגישות לציבור.

איילת נחמיאס ורבין: שני דברים שאמרתי בדיון הקודם - לא רק בדיון הקודם, אלא הקודם קודם - שהם בעיני חיוניים.

איילת נחמיאס ורבין: שניהם קשורים לתוכן, אבל הם גם קשורים לכך שמרגע שאנחנו חושבים שזה מצריך רגולציה אנחנו צריכים להתייחס אליהם.

איילת נחמיאס ורבין: אחד, נאותות הפקה וחדשות שלטעמי אין את זה כאן נכון לעכשיו.

יואב קיש: את עוד לא ראית.

יואב קיש: יש מסמך שלם שנשלח.

יואב קיש: זה לא נכון.

איתן כבל: שניכם צודקים.

איילת נחמיאס ורבין: נאותות הפקה בחדשות.

איילת נחמיאס ורבין: אני לא אמרתי שאתה אומר שלא, אני אומרת שזה הרגליים שזה נשען עליהן.

יואב קיש: רק להגיב לשאלתך על הדבר הזה.

יואב קיש: היום נקדיש פרק שלם בדיוק על מה שדיברת.

איילת נחמיאס ורבין: זה קריטי בעיני.

איילת נחמיאס ורבין: הדבר השני, רגולציית תוכן במובן של חובת הפקות מקור, שזה בעיני דבר שאי אפשר להתפשר עליו.

איילת נחמיאס ורבין: אפשר להתפשר עליו רק במובן של ערוצי המיקרו.

איילת נחמיאס ורבין: אני מבינה שמיקי רוזנטל הציע ערוץ מיקרו.

יואב קיש: החלטנו לא להיכנס לזה.

איילת נחמיאס ורבין: אני לא יודעת אם זעיר ומיקרו זה אותו דבר.

<אסף אמיר: מתחת ל-3% דובר על זה שהם יקבלו איזה שהוא - -

<קריאה: מתחת ל-10 מיליון שקלים.

<אסף אמיר: או 20 מיליון שקלים.

איילת נחמיאס ורבין: אני חושבת שנכון להתייחס לזה, אל"ף, כי אנחנו יודעים שיש לפחות ערוץ אחד מבין הערוצים הייעודיים שזה מצבו נכון להיום, ובי"ת, כי אם אתה אומר "בוא נפתח את השוק", כולנו יודעים מה קורה לשוק הפרסום.

איילת נחמיאס ורבין: אני חושבת שיש פה בעיה אינהרנטית, לכן אני חושבת שצריך לשקול את זה שוב.

איילת נחמיאס ורבין: אתה אומר שלא ניכנס לזה, אני חושבת שכדאי לשקול את זה שוב.

איילת נחמיאס ורבין: הנושא הזה של הפקות מקור זה לא דבר שאפשר לוותר עליו.

איילת נחמיאס ורבין: הוא רק יכול להיות ביחס למחזור באותם ערוצים זעירים ייעודיים או זעירים.

איילת נחמיאס ורבין: אי אפשר לוותר עליו.

איילת נחמיאס ורבין: זה פשוט לא יקרה אחרת.

איילת נחמיאס ורבין: זה יותר מידי חשוב במובן של איזו אחריות אנחנו לוקחים על מה שהציבור רואה ומקבל.

איילת נחמיאס ורבין: אני כן חוזרת ומבקשת שכן נדון בסוגיה של ערוצים קטנטנים.

איתן כבל: אני לא התכוונתי לדבר בשלב הזה, אבל אחרי שהקשבתי לאיילת אני רוצה שלא תהיה כאן אי בהירות.

איתן כבל: אני השתתפתי בכל הדיונים.

איתן כבל: יש 2,3 נקודות שסיכמנו עליהן.

איתן כבל: על כל אחת מהן לא נעבור כלאחר יד, רק אמרנו שנעשה את זה בצורה מדורגת.

יואב קיש: בדיוק.

איתן כבל: זה עניין החדשות /כל הרגולציה במובן של ההקפדה באיזה פלטפורמה הם נמצאים.

איתן כבל: אלה דברים שאנחנו לא מתכוונים לחמוק מהם, שיהיה ברור.

איתן כבל: זה צד אחד.

איתן כבל: הצד השני זה העניין של הפקות המקור, זאת אומרת, שמנו פלטפורמה.

יואב קיש: בדיוק, אנחנו נדון בה.

איתן כבל: יהיו ויכוחים, כל אחד ייקח לצד שלו, אבל נמצא את נקודת האיזון הנכונה בעניין הזה.

איתן כבל: אמרתי שבשתי הנקודות האלו אני אלחם בכל הכוח, כדי שתצא התוצאה הטובה ביותר מתחת ידנו.

יואב קיש: גם אני.

<אסף אמיר: אבל הורדתם את המיקרו.

<אסף אמיר: את זה כבר עשיתם.

איתן כבל: אתה ראית, שמנו איזה שהוא מבנה.

איתן כבל: נתווכח עליו, ננסה לראות.

איתן כבל: יש גם את הסיפור הגדול של הערוצים הקיימים.

איתן כבל: זה צריך להיות נדון במסגרת חוק ההסדרים.

<אתי בנדלר: למה חוק ההסדרים, אדוני?

<אתי בנדלר: במסגרת הצעת חוק נפרדת.

איתן כבל: אין בעיה, בסדר.

איתן כבל: אני תמיד בעד שלא יהיה חוק ההסדרים.

איתן כבל: בשורה התחתונה, גם אם זה יבוא בחוק ההסדרים, נוציא את התוצאה הכי טובה מתחת ידנו.

איתן כבל: אני אומר, צריך שהדבר יהיה בברור בעניין הזה.

יואב קיש: סיכמנו את שתי הטבלאות, הגדרתי את הנושאים.

יואב קיש: ראשית הבטחתי ליושבת ראש כבלים ולוויין.

יואב קיש: ד"ר יפעת, בקשה.

חי שגב: תראו, נדמה לי שעל אף העובדה שבחדר הזה יש הרבה מאוד מחלוקות, יש גם לא מעט הסכמות, וההסכמות האלו, שמשותפות להערכתי לכולן, הן נקודת המוצא ממנה יצאנו לדרך.

חי שגב: אחד, יש לנו פה מצב עולם של רגולציה לא עדכנית, כבדה מאוד, שמצריכה עדכון דחוף.

חי שגב: אין מחלוקת על זה.

יואב קיש: אין מחלוקת על זה.

חי שגב: העניין השני - נדמה לי שכולנו מסכימים עליו – זה שבתור חברה דמוקרטית יש לנו עניין תמיד להגדיל ולגוון את מספר הקולות שנשמעים במאה ה-20 בשיח הציבורי.

חי שגב: אין מחלוקת עד כה.

חי שגב: אלא מה?

חי שגב: שאני מאוד חוששת שבקונסטרוקציה הזאת שהונחה על שולחננו, במקום לברך נצא מקללים, ואני אסביר ואנמק גם למה.

חי שגב: אל"ף, כפי שאמרתי קודם, העובדה שברמה הבסיסית ביותר הטבלה וכל הקונספציה הזאת לא מובנת היא לא מקרית, היא לא סתמית.

חי שגב: אחת הבעיות הקשות מאוד של הרגולציה הקיימת זה שהיא נוטה להיות מיקרו רגולציה, בשעה שבשאר העולם עברו כבר מזמן לרגולציה של A4.

חי שגב: תאמינו לי, אני מודה, אני לא מתביישת להודות, אני פשוט לא מבינה את הטבלה הזאת.

יואב קיש: למה?

יואב קיש: הרעיון של דרגות לא ברור?

חי שגב: אני אסביר מה לא ברור.

חי שגב: על מה מבוססת הטבלה?

חי שגב: הטבלה מבוססת על רעיון נכון, והוא הרעיון הנוהג בכל העולם, שקודם כל יש לקדש את נושא הפקות המקור, אוקי?

חי שגב: על זה אין מחלוקת.

חי שגב: נדמה לי שאפילו גופי השידור לא חולקים על העניין הזה.

חי שגב: צריך לחייב בהפקות מקור.

חי שגב: ההנחה השנייה, המפתח לחיוב בהפקות מקור זה הגודל.

חי שגב: עד פה הכל בסדר.

חי שגב: אלא מה?

חי שגב: איך אנחנו קובעים גודל?

חי שגב: הגודל כן קובע, אנחנו מסכימים, אבל הדרך שאותה אתם מציעים היא לא דרך פרקטית.

חי שגב: קודם כל, נתחיל בזה שהיא לא מעשית.

חי שגב: מדוע?

חי שגב: כי כשיגיע הרגולטור לבחון את סוגיית נתח השוק, על מה הוא יתבסס?

חי שגב: מערכת המדידה שנוהגת היום במדינת ישראל בכלל לא מכסה את כלל המדידה.

יואב קיש: אמרתי שמערכת המדידה כפי שהיא כיום זו הצעה ראשונית לטובת קריאה ראשונה.

יואב קיש: אני מבקש מכל הגורמים שנמצאים פה להציע הצעה אחרת שתהיה יותר יעילה, יותר פרקטית.

יואב קיש: אני מאוד אשמח לדון בזה אחרי קריאה ראשונה.

יואב קיש: אני מקבל את ההערה.

יואב קיש: יהיה דיון מלא על מערכת המדידה, כי זה נושא אקוטי ומז'ורי.

יואב קיש: זה יהיה אחרי קריאה ראשונה.

יואב קיש: אני לא אשנה את זה עכשיו.

רועי פולקמן: מה הכוונה בלמדוד?

יואב קיש: יש הרבה דברים.

יואב קיש: נאמרו לי הרבה דברים, גם על רייטינג.

חי שגב: אני חושבת שאני נמנית עם קומץ - -

איילת נחמיאס ורבין: מה הדרך הטובה ביותר בעינייך למדידה?

חי שגב: חברת הכנסת נחמיאס ורבין, אני חושבת שזה דיון בפני עצמו, וזה לא בגלל שאני מתחמקת מתשובה.

חי שגב: אני אשמח, באמת אשמח לסייע בעניין הזה.

יואב קיש: אני מסכים איתך, אבל זה יקרה אחרי קריאה ראשונה.

חי שגב: זו לא הבעיה היחידה מערכת המדידה.

חי שגב: אותה מערכת מדידה, משוכללת ככל שתהיה - אפילו ניקח את המודל האמריקאי – לא מודדת תוכן שיווקי, היא לא מודדת חסויות שמחזיקות בנתח מאוד מאוד משמעותי מהשוק הזה של מכירת זמן אוויר בטלוויזיה, והיא גם לעולם לא תמדוד.

חי שגב: לכן, מבחינה פרקטית התוצאה של המבנה של הקונסטרוקציה הזאת שהיא תהפוך לאות מתה.

חי שגב: עכשיו, מה אני כן מציעה לעשות?

חי שגב: כיוון שאין מחלוקת על החובה בהפקות מקור, אני מציעה שאנחנו ננקוט על עצמנו מידה מסוימת של צניעות ונלמד ממה שנעשה בעולם.

חי שגב: אנחנו אמנם מאוד ייחודיים, אבל לא עד כדי כך.

חי שגב: העובדה שאנחנו מפגרים מאפשרת לנו ללמוד גם מההצלחות וגם מהכישלונות.

חי שגב: באופן לא מפתיע, אדוני היושב-ראש וחברי הכנסת, בעולם המערבי ישנו רק מודל אחד להשקעה בהפקות, שהוא מודל פרוגרסיבי שנגזר מהכנסה.

חי שגב: הוא אכן גם נשען על הנחת הגודל.

חי שגב: ככל שהערוץ הוא גדול יותר, ככל שגוף השידור גדול יותר, הוא צריך להשקיע יותר.

חי שגב: הוא בהחלט מבוסס על התפיסה שיש פה סוג של מס.

חי שגב: בואו נודה על האמת, הפקות מקור הן סוג של מס.

חי שגב: הן לא שונות מכל מס אחר שמטילה המדינה.

יואב קיש: מס זה מס.

חי שגב: למה לא להחיל פה את המידה הפרוגרסיבית שבה נוקטת המדינה, שתבוא ותאמר: "לפי הכנסות"?

יואב קיש: אני רוצה להגיד שהמודל הזה, דרך אגב, הולך לכיוון הזה במידה לא מעטה.

יואב קיש: על כל שיפור במודל הזה - מכיוון שאמרתי שאני לא מדבר על המספרים - נדון אחרי קריאה ראשונה.

יואב קיש: אני רוצה לשמוע את הערוצים הייעודיים.

יואב קיש: נתחיל איתכם, ערוץ 9.

יואב קיש: האם אתם רוצים להוסיף משהו לטבלאות?

יואב קיש: האם יש דברים שמפריעים לכם?

יואב קיש: אל תתחיל גלובאלי, רק על מה שניהלנו את הדיון, על שני העמודים האלה.

<דב אברמוביץ: על שני העמודים האלה אמרנו את מה שרצינו להגיד.

יואב קיש: ערוץ 24, שמעתם מה שאמרתי לערוץ 9.

יואב קיש: האם אתם רוצים להוסיף משהו ביחס למה שהקראתי בטבלאות האלו עד עכשיו?

<שרית הכט: אנחנו חוזרים על ההצעה שלנו מהפעם הקודמת - להישאר תחת הרישיון הקיים שלנו.

יואב קיש: עד איזה שנה יש לכם את הרישיון הקיים?

<שרית הכט: עד סוף 2018 כרגע.

יואב קיש: אני קודם אמרתי שאתם תוכלו להישאר עד סוף הרישיון.

יואב קיש: בעניין הזה זכותכם תישמר.

יואב קיש: האם יש לך הערות למנגנון של המעבר במידה ותבחרו לעבור?

<שרית הכט: אנחנו מציעים איזה שהוא מנגנון של הוראת מעבר.

יואב קיש: על זה נדבר אחר כך, על הבעלויות הצולבות.

יואב קיש: ערוץ הלא – אין.

יואב קיש: ערוץ 20.

<מירי נאור אליאס: אנחנו רוצים לדבר על העניין של ההגדרה הפוזיטיבית לגבי ערוץ זעיר.

<מירי נאור אליאס: בדיון הקודם הוחלט שזה יעבוד הפוך, שתהיה רשימה של מה כן יחול, לא רשימה של מה לא יחול.

<מירי נאור אליאס: הרשימה הזאת היא רשימה אין סופית.

<מירי נאור אליאס: כמובן שלא הצלחנו לעבור על כולה.

יואב קיש: היא לא אין סופית, היא סופית.

יואב קיש: לזה אני לא מסכים.

<מירי נאור אליאס: אמרת שאנחנו נדבר על זה בין קריאה ראשונה לשנייה.

יואב קיש: זו הצעה לקריאה ראשונה.

יואב קיש: אמרתי שאני שומר לכם את הזכות להוסיף סעיפים לקריאה שנייה, בסדר?

<מירי נאור אליאס: בסדר.

<מירי נאור אליאס: התחלת לדבר על זה שיהיה איזה שהוא סעיף כללי שמתייחס למחויבות השקעה בתוכן.

<מירי נאור אליאס: אנחנו נשמח להבין במה מדובר.

יואב קיש: אמרתי שעל ערוצים זעירים לא תהיה מחויבות כספית.

יואב קיש: פה יש דעות חלוקות לגבי סוגה עילית, האם תהיה על הזעירים או לא.

יואב קיש: חברת הכנסת שרן השכל אמרה בדיון הקודם שלתפיסתה אסור שיהיו חובות כספיות על הזעירים גם בנושא סוגה עילית.

איילת נחמיאס ורבין: על הזעירים וגם על הזעירים הייעודיים?

יואב קיש: תקשיבי, כשאני אומר "זעיר ייעודי", זה רק זעיר ייעודי.

יואב קיש: יש פה שתי גישות שונות.

יואב קיש: אנחנו נדון בהן אחרי קריאה ראשונה.

<דוד תופיק: לנו חשוב להבין דבר אחד.

<דוד תופיק: יש בתוך ים הסעיפים שנובעים מהרישיון, מהכללים של המועצה וגם מהחוק, הרבה מאוד מגבלות רגולטוריות.

<דוד תופיק: תוכן זה דבר אחד.

<דוד תופיק: לנו חשוב לדעת, שתהיה הבהרה אם לא הולכים על רשימה לבנה - -

יואב קיש: לגבי שאלתך על רשימה לבנה.

<דוד תופיק: שכל דבר שבסוף יש לו השלכות כלכליות, לא יחול על הערוצים המזעריים.

יואב קיש: אמרנו שלכל סעיף רגולטורי שהמחוקק קבע יש השלכות כלכליות, בין אם משמעותיות ביותר, בין אם זניחות.

<דוד תופיק: ללהגיש רשימת תכניות, לא שידורים מראש, אין השלכות כספיות.

יואב קיש: מישהו צריך לשבת, לראות.

יואב קיש: החשיבות שהמחוקק ראה לנגד עיניו בעניין הזה, לפחות עד עכשיו – דרך אגב, המחוקק יכול לשנות את דעתו גם בעניין הזה – היא שזה מצדיק את ההשקעה.

יואב קיש: אנחנו עם רשימה פוזיטיבית לא יכולים לעבוד.

יואב קיש: אני עשיתי סיבוב.

יואב קיש: ברגע שהולכים לרשימה פוזיטיבית, ברמה המשפטית זה no-go, לכן אמרתי שנלך לרשימה נגטיבית.

יואב קיש: נלך לרשימה נגטיבית רחבה, כדי שתאפשר לזעירים לשרוד.

יואב קיש: כל הזעירים, לא רק לערוץ 20.

יואב קיש: אנחנו הולכים בשיטה שהבהרתי.

יואב קיש: אתם תצטרכו לעשות עבודה ולראות.

יואב קיש: אני כן אמרתי ליועצת המשפטית, שתהיה הנחיה כללית שאומרת שאין כוונה שמשהו שיש לו משמעות כלכלית כבדה יושת על ערוץ זעיר.

יואב קיש: גמרנו עם הזעירים, אני עובר למשרדים.

יואב קיש: יוליה, בבקשה.

<יוליה שמאלוב ברקוביץ: אני כרגע רוצה רק להגיד שלפני שנייה, לצערי הרב מאוד, אסף אמיר איים עלי בחוץ.

<יוליה שמאלוב ברקוביץ: אני רוצה להגיד לך, אדוני, שהבריונות שלך לא תביא אותך לשום מקום.

<יוליה שמאלוב ברקוביץ: אני במקום האיגודים הייתי שוקלת טוב טוב אם אתה צריך לייצג, כי אתה רק גורם להם נזק בלתי הפיך בהתנהגות שלך.

<יוליה שמאלוב ברקוביץ: אתמול איימת על חבר הכנסת, יושב-ראש ועדת הכלכלה.

<אסף אמיר: לא איימתי עליו.

<יוליה שמאלוב ברקוביץ: היום יצאת ואמרת: "תיזהרי, שלא נתחיל לעשות פיקניקים ב-05:00 בבוקר מול הבית שלך".

<יוליה שמאלוב ברקוביץ: אגב, לא הבנתי מדוע אמרת לי את זה.

<יוליה שמאלוב ברקוביץ: איפה ראית את ההתנגדות שלי לעזור ליצירה ישראלית?

<יוליה שמאלוב ברקוביץ: חשוב לי שיירשם בפרוטוקול שאיימת עלי כרגע.

<יוליה שמאלוב ברקוביץ: גם עשית את זה בצורה מאוד מכוערת.

יואב קיש: קודם כל, אני כמובן אתן לו להגיב.

יואב קיש: אמרת פה בהחלט דברים קשים על התנהגות לא קבילה.

חי שגב: חבל שלא שמעתי את זה גם על איום קודם שהיה פה בוועדה.

יואב קיש: לא היה פה איום.

יואב קיש: עם כל הכבוד, ד"ר יפעת, כרגע אני רוצה לדון בנושא אחר.

יואב קיש: אני פונה אליך, אסף.

יואב קיש: אני מציע לך להתחיל בזה שאם היה משהו מדבריך שנשמע כאיום אז אתה מתנצל, ושזו לא הייתה כוונתך.

יואב קיש: אני מציע לך להתחיל ככה.

יואב קיש: בקשה.

<אסף אמיר: אני מתנצל אם חשבת שאני מאיים עלייך.

<אסף אמיר: מה שאמרתי לך בתור יושבת ראש הרשות השנייה זה שתזכרי שאת מייצגת גם אותנו.

<אסף אמיר: אמרתי שיש קולות אצלנו שרוצים להפגין מולך.

יואב קיש: זה היה נשמע לא טוב.

<אסף אמיר: האם זה איום להפגין?

יואב קיש: כן.

יואב קיש: אני אומר, לבוא בקונוטציה כזאת ליושב ראש הרשות השנייה עם כזאת אמירה קשה זה לא במקום.

יואב קיש: אני אומר לך כבר עכשיו, זו לא התנהלות ראויה.

יואב קיש: אני מתלבט אם תמשיך להשתתף פה בדיון.

יואב קיש: ראשית התנצלת, נכון?

יואב קיש: אני רוצה להבהיר, אני מבין שאתה אומר שלא הייתה כוונתך לאיים, אבל ממה ששמעתי מדבריה של יושבת ראש הרשות השנייה, אני לא יכול לעבור על זה לסדר היום.

יואב קיש: אתה לא תשתתף בדיון.

יואב קיש: אתה תצא עד 12:30.

יואב קיש: אני אאשר לך לחזור ב-13:00 לדיון.

<אסף אמיר: אני מבקש מחילה מכבודו.

<אסף אמיר: אני רוצה להגיד כמה מילים ואז אני אלך הביתה.

יואב קיש: אתה יכול לחזור ב-13:00 אם אתה רוצה.

<אסף אמיר: לא, אני אלך הביתה.

<אסף אמיר: אני מבקש להגיד מספר משפטים לפני שאני הולך.

יואב קיש: אני אאפשר לך.

<אסף אמיר: אני המתנדב היחידי פה, דרך אגב, שלא מקבל שקל על זה שהוא פה.

יואב קיש: אסף, כמו ששמת לב עד עכשיו, זכית –אני לא אובייקטיבי – ליחס הוגן.

יואב קיש: דבריך נשמעו.

יואב קיש: באה לפה יושבת ראש הרשות השנייה, שהיא מאוד מכובדת בישיבה זו, עם טענות מאוד חמורות כלפיך.

יואב קיש: אני מקבל את אמירתך שאתה תגיד פה משפטים שאתה רוצה להגיד ובזה אתה נפרד מהדיון להיום, וזה במקום ההצעה שאני הצעתי לך לחזור ב-13:00.

יואב קיש: זה בסדר.

יואב קיש: אני אומר לך עוד פעם, שלא ישתמע חס וחלילה מדבריך איזו שהיא אמירה שהיא קיצונית או בעייתית, כי אז זה לא ייגמר בזה.

יואב קיש: בקשה.

<אסף אמיר: שוב אני רוצה להגיד, אני סולקתי בפעם הקודמת, כי אמרתי שאני מבקש - אני לא התכוונתי בשום דרך ובשום צורה לאיים על חבר הכנסת כבל – תמיכה של אנשים סביב השולחן הזה.

<אסף אמיר: אני האדם היחיד פה, אני חושב, שלא משולם על זה שהוא מגיע הנה בשום דרך וצורה.

<אסף אמיר: היחיד.

<אסף אמיר: אני עושה את זה על חשבוני.

<אסף אמיר: אני גם לא מבקש החזרי דלק.

<אסף אמיר: גם הדוח שקיבלתי בגלל שנשארנו עד 24:00 יהיה על חשבוני כנראה.

<אסף אמיר: לעצם העניין.

<אסף אמיר: אנחנו הגענו פה לאיזה שהוא שיח.

<אסף אמיר: אני שמעתי את המשפט: "איזון בין גופי השידורים" שאמרת לפני מספר דקות.

<אסף אמיר: יש לי תחושה שאנחנו התנתקנו במידה מסוימת מהציבור.

<אסף אמיר: יש לנו פה כלים שלובים של ערוצים שונים שמבקשים הקלות כאלו ואחרות, ואנחנו עושים את האיזון ביניהם - -

יואב קיש: אני מודה, אסף, שאני חשבתי שאתה רוצה להתייחס לאירוע שהיה ובזה ללכת.

יואב קיש: אין בכוונתי לשמוע את עמדתך אחרי מה שנאמר.

יואב קיש: אמרתי לך לחזור ב-13:00 להגיד את עמדתך.

יואב קיש: אין לך זכות דיבור כרגע לומר את עמדתך.

יואב קיש: יש לך אפשרות לחזור ב-13:00.

יואב קיש: אם לא, אז תודה רבה.

<אסף אמיר: עם כל הכבוד, אדוני, אני איש עובד.

יואב קיש: אני לא מוכן לשמוע אמירות כאלו קשות כמו שנאמרו.

<אסף אמיר: מאוד בקלות אתה זורק אותי.

יואב קיש: לא מאוד בקלות.

<אסף אמיר: אתה ואיתן זרקתם אותי, זאת מבלי שבכלל שמעתם מה נאמר.

יואב קיש: אתה יצאת מהדיון הקודם לחצי שעה אחרי התנהגות שהייתה מאוד לא מקובלת.

יואב קיש: נגמר הדיון.

<אסף אמיר: בסדר, אני הולך.

<אסף אמיר: דיברתי עם יושבת ראש הרשות השנייה מחוץ לדלת פה, לא בתוך הוועדה.

יואב קיש: בתוך בניין הכנסת.

<אסף אמיר: בתוך בניין הכנסת אמרתי לה את מה שאמרתי.

יואב קיש: הדיון נגמר.

יואב קיש: תודה רבה.

יואב קיש: תן לו לצאת, הוא יוצא עכשיו.

יואב קיש: הוא סיים את זכות הדיבור.

יואב קיש: משרדי הממשלה, בבקשה.

<אלידור בליטנר: אנחנו רואים קושי בהליכי החקיקה בדרך שבה הם מתנהלים.

<אלידור בליטנר: אין קשר עין בין הרפורמה רחבת ההיקף המוצעת כאן, לבין הצעת החוק הפרטית של חברת הכנסת שרן השכל.

<אלידור בליטנר: באופן כללי, ההליך שמתנהל כאן מתנהל באופן לא מסודר, ללא עבודת מטה, שזה דבר שמשליך על מידת הבשלות, בלי הליך ממשי של הערות ציבור.

<אלידור בליטנר: אנחנו קיבלנו נוסחים ברגע האחרון, כמו המסמכים שנשלחו אתמול ב-22:00 בלילה לקראת הדיון על הבוקר.

<אלידור בליטנר: יש קושי לבחון באופן מקצועי את הדברים בסד הזמנים המצומצם הזה.

<אלידור בליטנר: אנחנו מדברים כאן על רפורמה תשתיתית, יסודית, עם השלכות משמעותיות.

<אלידור בליטנר: לצד זאת, האחריות המשפטית להליכי החקיקה בכנסת היא של הייעוץ המשפטי בכנסת, לכן אנחנו מבקשים לשמוע את עמדתם.

יואב קיש: לפני שנשמע את עמדתם, אני אגיד את עמדתי להערותייך.

יואב קיש: אני לא מקבל את מה שאמרת לגבי הערות הציבור.

יואב קיש: אני חושב שכל אחד שרוצה לדבר פה מדבר ואנחנו שומעים.

יואב קיש: אני לא מקבל את עמדתך לגבי הנושא שאת אומרת שזו עבודה.

יואב קיש: אנחנו נשענים על דוח פילבר ועל הרבה מאוד המלצות.

יואב קיש: גם ברמת המדרגות, מה שאנשים רוצים לזוז ממנו, מהאחוזים, זה מדרגות שנקבעו בדוח פילבר.

יואב קיש: אני יכול להגיד לך שגם הבסיס הראשוני, כפי שאת יודעת היטב, ניתן לנו על ידי משרד התקשורת להצעת חוק זאת - בעניין הזה אני אשמח לשמוע את דנה - שגם ממנו שינינו.

יואב קיש: חס וחלילה שלא ישתמע שזה מה שקיבלנו ממשרד התקשורת.

יואב קיש: אני אגיד לך יותר מזה.

יואב קיש: אוי לנו אם לא היינו זזים מהצעת

יואב קיש: כם - מצטער שאולי אני מפתיע מישהו פה - ואוי לנו אם כחברי כנסת היינו מקבלים את עמדת הממשלה ככזה ראה וקדש.

<אלידור בליטנר: אנחנו מדברים על ההליך.

יואב קיש: על ההליך אני מדבר.

איילת נחמיאס ורבין: הליך מואץ.

יואב קיש: ההליך הוא הליך מואץ.

איילת נחמיאס ורבין: מאוד.

יואב קיש: זה לנוכח משבר אמיתי בשוק.

יואב קיש: יכולתי לא לעשות הליך, או לעשות הליך בחוק ההסדרים בעוד ארבעה חודשים.

יואב קיש: אני שמעתי פה לבד שלושה ערוצים שאמרו לי שהם לא היו נמצאים פה עוד ארבעה חודשים.

יואב קיש: מה לעשות, הכנסת קשובה גם למה שקורה בשוק, בניגוד אולי למשרדים שרוצים לעשות.

יואב קיש: האויב הגדול של הטוב ביותר הוא המושלם.

יואב קיש: אז אני מנסה, באמת, עם הרבה מאוד הערות ציבור.

יואב קיש: בעניין הזה אני לא מקבל את ההערה בכלל.

יואב קיש: כל מי שרצה דיבר, כל מי שירצה ידבר.

יואב קיש: בין ראשונה לשנייה ושלישית על כל דבר נדון, אני מבטיח לך.

יואב קיש: הדבר היחידי שאני מקבל בהערה זה שהתחלנו עם נוסח אחד ומסיימים עם נוסח אחר.

יואב קיש: זו אמירה נכונה.

יואב קיש: אבל את יודעת מה?

יואב קיש: על האמירה הזאת אני יכול להגיד שכנראה זו לא הוועדה הראשונה שזה קורה בה.

יואב קיש: אם את מערערת על זה כמשרד המשפטים, אני חושב שאתם צריכים לעשות בדק בית מאוד מאוד מקיף אצלכם.

יואב קיש: תודה.

רועי פולקמן: משפט אחד.

רועי פולקמן: כיוון שאנחנו גם עשינו את הדברים האלה בסיפור של התאגיד עם הפיצול - גם דיברנו על זה עוד בזמנו כשדנו בערוץ הכנסת - חשוב בעיני שהתהליך הזה ייעשה עד הפרטים.

רועי פולקמן: מה ההערה שנשמעה כאן?

רועי פולקמן: ההערה, ואני מבין את אילוצי הזמנים, היא שיש פה הרבה מאוד דברים שאנחנו דוחים.

רועי פולקמן: ברור שההצעה הפרטית של חברת הכנסת השכל הייתה טריגר, היא לא באמת עסקה, לא הייתה שם עבודת מטה וכו'.

רועי פולקמן: היא הייתה טריגר לדיון הזה.

יואב קיש: ראשית, אחריך תדבר חברת הכנסת השכל.

יואב קיש: לגבי מה שאמרת, לא הייתי מתייחס לעבודת מטה.

יואב קיש: הייתי אומר שההיקף של ההצעה הזו שונה לחלוטין.

רועי פולקמן: מאה אחוז.

יואב קיש: זו אמירה נכונה.

רועי פולקמן: אני חושב שהיה לנו מקום שבו זה נעשה בצורה מאוד מעמיקה.

רועי פולקמן: זה היה בחוק של ערוץ הכנסת, שבו כן נכנסנו בסוף לכל ההערות ולכל התיקונים.

רועי פולקמן: לדעתי יש פה בסיס.

רועי פולקמן: כל הנקודות חשובות בעיני.

רועי פולקמן: הערת עליהן.

רועי פולקמן: הדבר היחידי זה שאנחנו נצטרך לצלול אליהן לעומק.

רועי פולקמן: אני חושב שיש פה כמה גורמים שאני מציע - גם משרד האוצר, גם משרד המשפטים, גם המועצות – שיעבירו התייחסויות מסודרות, לדעתי גם כתובות.

רועי פולקמן: לגבי הפרוצדורה אם זה לפני ראשונה או לפני שנייה - -

יואב קיש: זה יהיה אחרי ראשונה.

רועי פולקמן: ניכנס אליהן.

יואב קיש: מאה אחוז.

יואב קיש: אני מקבל את הערתך, חבר הכנסת פולקמן.

יואב קיש: ראשית, אני רוצה להבטיח לך, אלידור, שבאמת אנחנו עובדים תחת אילוצים בגלל השוק.

יואב קיש: לא נגיע למצב שנפגע במוצר שיוצא תחת ידינו.

יואב קיש: הוא גם כנראה לא יהיה מושלם, את זה אני מוכן, לצערי, להגיד.

יואב קיש: אנחנו מנסים, וזה עוד בכפוף להשלמת העבודה – שלא ישתמע מזה שאני מחייב את מי מהוועדה – לייצר נוסח שיעלה לקריאה ראשונה ביום שני.

יואב קיש: אני לא יודע אם נצליח.

יואב קיש: אני עושה את כל המאמצים.

יואב קיש: אני מבקש מכל המשרדים והמועצות, לאחר שיהיה נוסח לקריאה ראשונה ביום שני, ובעקבות כל הדיונים שהיו פה, להגיש את ההתייחסויות.

יואב קיש: אנחנו נדון בכל דבר.

יואב קיש: בבקשה, חברת הכנסת שרן השכל.

שרן השכל: תודה רבה.

שרן השכל: רק להזכיר למשרד המשפטים ולמשרד התקשורת שהצעת החוק שלי הייתה מונחת למעלה מ-10 חודשים על השולחן שלכם כדי לבוא ולדון בה.

שרן השכל: כל פעם באו אלי ואמרו לי: "תסירי סעיף כזה, תסירי סעיף פה, תסירי סעיף שמה".

שרן השכל: צמצמנו, צמצמנו, צמצמנו, עד שהצלחנו להגיע להסכמות כדי להעביר את הנוסח של הצעת החוק שלי.

שרן השכל: מאז שהיא עברה בוועדת שרים לענייני חקיקה הנחתי תיקוני חקיקה שרציתי להוסיף בוועדה.

שרן השכל: גם הוגש מסמך ליואב לקראת הוועדה הזאת.

שרן השכל: שום תשובה לא קיבלתי ממשרד התקשורת וממשרד המשפטים.

שרן השכל: היו לכם לפחות 6 חודשים לבוא ולהתייחס לדברים האלה ברצינות.

שרן השכל: כל פעם היועצת הפרלמנטרית שלי, עונים לה במיילים או בטלפונים: "אין לנו זמן, אנחנו עוסקים בדברים יותר חשובים, יש לנו את חוק ההסדרה, "ש לנו את החוק הזה".

איתן כבל: והיא לא ותרנית.

שרן השכל: אז הנה, פינינו לכם את השולחן עכשיו.

שרן השכל: יש לכם שבוע שלם לעסוק אך ורק בהצעת החוק הזאת.

שרן השכל: בואו נדון בה בעומק, באומץ.

שרן השכל: אנחנו עורכים הרבה מאוד דיונים במשך הרבה מאוד שעות.

שרן השכל: הנה, פינינו לכם את הלו"ז.

שרן השכל: בואו עכשיו נקיים דיון כדי שנצא עם משהו מוגמר ומשהו טוב.

שרן השכל: זה הכל.

יואב קיש: אני אומר בפירוש, אני לא מתעלם מזה שיש לחץ זמנים.

יואב קיש: אני פועל תחת לחץ זמנים.

יואב קיש: בעניין הזה אנחנו מאזנים, לתפיסתי, בין לחץ הזמנים לבין החקיקה.

יואב קיש: אני מקווה מאוד שלהכנה לקריאה שנייה ושלישית, כשנגיע לנקודת זמן זו, הערות מסוג זה לא נשמע יותר ממשרדי הממשלה.

יואב קיש: בקשה, היועצת המשפטית של הוועדה.

<אתי בנדלר: אמרתי יותר מאשר פעם אחת בשיחות ביני לבין יושב-ראש הוועדה, שאסור לנו לוותר על דיון מהותי בכל אחת מההצעות, לפעול, להבין, להפנים, לשמוע הערות וכיוצא בזה.

<אתי בנדלר: על כך קיבלתי הבטחה.

<אתי בנדלר: אני מקווה שנעמוד בה עד הסוף, שלא יהיה ויתור כלשהו.

יואב קיש: נעמוד בה עד הסוף.

<אתי בנדלר: אני מוכרחה לומר, ואני שוקלת את מילותיי, שאני חשה חוסר נוחות רב, הן מההרחבה והן מלחץ הזמנים שבו אנחנו פועלים.

<אתי בנדלר: למה אני מתכוונת?

<אתי בנדלר: לגבי ההרחבה אני ייעצתי מלכתחילה, וזו גם הייתה תשובתי לטענות שעלו, למשל מצד גברת רובינשטיין, על אפשרות לפגיעה בשוויון אם הצעת החוק לא תתייחס גם לבעלי הרישיונות הגדולים.

<אתי בנדלר: אני ייעצתי לכם להתמקד אך ורק בערוצים ייעודיים, זאת אומרת, לא להתרחב מעבר לעניין הזה.

<אתי בנדלר: ההצעה הזאת לא התקבלה.

<אתי בנדלר: הצעת החוק היא אכן מרחיבה מעבר לכך.

<אתי בנדלר: ככל שהיא מרחיבה מעבר לכך, אין מנוס למעשה להתייחס גם להשפעה שלה על גורמים אחרים בשוק, ואני לא מדברת רק על בעלי הרישיונות הגדולים, אלא גם על הכבלים ועל יס, למשל בנושא של חובת העברה, תשלום של דמי רישיון ועוד נושאים שאין מנוס מלהתייחס אליהם בהתחשב בהרחבה.

<אתי בנדלר: ההשארה של כל כך הרבה נושאים אחרי הקריאה הראשונה, גם היא לא פשוטה בעיני.

<אתי בנדלר: אדוני יודע את זה, אנחנו שוחחנו על העניין הזה.

<אתי בנדלר: עם כל חוסר הנוחות שלי מהתהליך ומלחץ הזמנים, אני לא חושבת שאנחנו הגענו לשלב שאני יכולה לומר שיש כאן חוסר תקינות שפוגעת בהליך.

יואב קיש: אנחנו לא שם.

<אתי בנדלר: אנחנו לא שם.

יואב קיש: חד משמעית.

<אתי בנדלר: ואני מקווה שגם לא נגיע לשם, אדוני.

איתן כבל: לא נגיע.

<אתי בנדלר: אני מקווה שבאמת אדוני יעמוד במה שהובטח לי, שיהיה דיון מהותי בכל אחת מההוראות, שלא נתרחב איפה שאין חובה מבחינת ההשפעה הישירה על הגורמים האחרים בשוק.

<אתי בנדלר: אנחנו כולנו מחכים להצעה הרחבה של משרדי הממשלה בנוגע לרפורמה.

יואב קיש: בחוק נפרד.

יואב קיש: זה חוק נפרד וייעודי.

<אתי בנדלר: זו הצעת חוק נפרדת, כדי לבדוק את כל האיזונים ואת כל ההשלכות של כל אחד מהסעיפים על כל הגורמים המשדרים בכל הפלטפורמות– בשידורי טלוויזיה אני מתכוונת.

יואב קיש: תודה רבה.

יואב קיש: מי רוצה להתייחס עוד מהמשרדים?

<אתי בנדלר: כמובן שאני התייחסתי כרגע רק לנושא של ההליך והדיון.

יואב קיש: כן, דנה, בקשה.

<דנה נוייפלד: אני רוצה להתייחס להבחנה בין הזעיר לייעודי.

<דנה נוייפלד: אנחנו העברנו הצעה לוועדה.

<דנה נוייפלד: לצערי, לא תמיד ההצעה שאנחנו מביאים נכתבת כמו שאנחנו הבאנו אותה.

<דנה נוייפלד: לפעמים זה מפתיע אותי, אבל זה קורה.

יואב קיש: קורה לפעמים.

<דנה נוייפלד: עם זה יש לי פחות בעיה.

<דנה נוייפלד: גם ההצעה שלנו עברה הליך של ליטוש, לישה והכנה, כך שבפני הכנסת הוגשה הצעה שאנחנו כבר יודעים לפחות חלקית להעריך את כל ההשפעות וההשלכות שלה, יודעים גם לשים בפנים את האיזונים הפנימיים.

יואב קיש: עמדתך גם משקפת את עמדת מנכ"ל משרד התקשורת והשר, או שרק את עמדת הייעוץ המשפטי?

<דנה נוייפלד: אני אומרת עובדות.

<דנה נוייפלד: אני עדיין לא מתנגדת.

<דנה נוייפלד: אין לנו מחלוקת עם השר או עם המנכ"ל.

<דנה נוייפלד: אני רק רציתי להסביר את הקושי שבניהול הדיון הזה שאנחנו מנהלים.

<דנה נוייפלד: אמרת כרגע שנחמוק מהקושי בדיונים בעתיד.

יואב קיש: יהיה קשה גם בעתיד, ופה אני חוזר לאמירתה של היועצת המשפטית, שנהיה מעל הרף של הליך לא תקין.

יואב קיש: אני לא אהיה מתחת לרף הזה.

<דנה נוייפלד: בסדר.

<דנה נוייפלד: אז עכשיו אם אפשר להתייחס להבחנה בין זעיר לזעיר ייעודי.

יואב קיש: בסדר גמור.

יואב קיש: אז אנחנו צוללים רגע לדיון על הטבלאות.

יואב קיש: בקשה.

<רעיה עדני: חשבנו שנכון להגיד את כל הדברים העקרוניים לפני הצלילה לפרטים.

<רעיה עדני: אנחנו לא משפטנים, אבל גם בסד זמנים - -

יואב קיש: אבל עשיתם את העבודה הזאת בחוק ההסדרים.

<רעיה עדני: זו לא העבודה הזאת, זו עבודה מתמשכת.

<רעיה עדני: אני רוצה להגיד שההמלצות של הוועדה הן אמנם המלצות שהדרג המקצועי כולו חתום עליהן, אבל דרושה עבודה רבה שהוועדה מונעת מאיתנו להמשיך ולעסוק בה.

יואב קיש: תעשו, אבל אמרתי שאנחנו נעשה את זה בין קריאה ראשונה לשנייה.

איתן כבל: תסלחו לי, זה נראה כאילו הגעתם לבד, זאת אומרת, בסוף אין שרים.

איתן כבל: איפה הם?

איתן כבל: אני לא רוצה לעלוב, אני יותר בצד שלכם.

איתן כבל: אני אלחם על תקינות.

איתן כבל: יש שר אוצר, יש שרת משפטים, יש שר תקשורת.

איתן כבל: רוצים?

איתן כבל: יבואו לכאן, יביעו את עמדתם.

איתן כבל: ברור כשמש ואור ירח שאף אחד לא יגיע, אבל לפחות - -

יואב קיש: שר התקשורת היה פה.

איתן כבל: כן, אני יודע, נכון.

יואב קיש: דרך אגב, אם אתה רוצה לזמן לפה את אחד השרים ספציפית, אני אבקש ואני מקווה שהוא כן יגיע.

יואב קיש: איתן, יש הבדל בין השר שהוא דרג פוליטי, לבין הדרג המקצועי.

יואב קיש: אנחנו פה בשמחה ובאהבה מקבלים את הערות הדרג המקצועי, מקשיבים להן.

יואב קיש: אמרתי קודם שאנחנו תמיד נישאר מעל הרף של ההליך הבעייתי.

יואב קיש: אני בהחלט חושב שבמסגרת הכנת חוק אפשר להגדיר נושאים שיידחו לאחר קריאה ראשונה, במיוחד הנושאים היותר אולי מורכבים, אבל כן חשוב לתת לזה תשתית, זו מטרתי, לכן כך אני פועל.

יואב קיש: רצית לעניין, דנה, בקשה.

<דנה נוייפלד: הרעיון בהמלצות ועדת פילבר שעשתה את הדירוג כמו שדובר פה, היה לשחרר את הגופים המשדרים – כרגע במתכונת של גופים ייעודיים – מהצורך, מהמרדף הזה אחרי התכנים הייעודיים.

<דנה נוייפלד: הרי למה הרפורמה הובאה?

<דנה נוייפלד: אחד הקשיים שנוצרו זה בגלל הניסיון והחובה לאפיין ולהגדיר כל תכנית ותכנית, לראות אם היא נופלת באותן קטגוריות של תכניות שהיא מחויבת בהן לפי ההגדרה.

<דנה נוייפלד: מה שהוועדה למעשה עושה, מציעה לעשות, זה להעביר את המרדף לרשות השנייה.

<דנה נוייפלד: למה?

<דנה נוייפלד: כי נשארת הגדרה של ערוץ ייעודי.

<דנה נוייפלד: לא משנה מה כתבה הוועדה לגבי הכמות, האחוזים או השיעור של התכניות, עכשיו אנחנו שוב במקום לשחרר את הערוצים, במקום לבוא ולהגיד להם: אתה רוצה לשדר?

<דנה נוייפלד: תשדר מה שאתה רוצה - - כשאתה מתחזק, נהייה גוף בעל השפעה ובעל הכנסות, יש הצדקה, גם ציבורית וגם כלכלית, להטיל עליך, כי אתה משפיע על הקהל.

<דנה נוייפלד: אלה הדברים שלא היינו מוכנים לוותר עליהם.

<דנה נוייפלד: יש סטנדרט כללי מסוים שאתה צריך לעמוד בו, אבל אנחנו לא מפריעים יותר.

<דנה נוייפלד: רוצה לשדר?

<דנה נוייפלד: תשדר.

<דנה נוייפלד: אתה רוצה לעשות ערוץ בישול?

<דנה נוייפלד: תעשה ערוץ בישול.

<דנה נוייפלד: אתה רוצה לעשות בשפה הרוסית?

<דנה נוייפלד: תעשה בשפה הרוסית.

<דנה נוייפלד: יהיו 5 שירצו לעשות בשפה הרוסית?

<דנה נוייפלד: יבואו 5 לעשות בשפה הרוסית.

<דנה נוייפלד: השוק ינצל את אותם גורמים שרוצים להיכנס.

<דנה נוייפלד: מה שהוועדה מציעה, מה שאדוני מציע זה להמשיך את המרדף.

יואב קיש: נגעה דנה בליבת העניין, בין זעיר לזעיר ייעודי.

יואב קיש: אני אומר לך ככה, ואת זה אני אומר לדנה ולכל חברי הכנסת שנמצאים פה, אני במידה מסוימת בתפישה שלך.

יואב קיש: הייתי רוצה לחיות בעולם כזה כמו שאת מתארת, אבל מה המשמעות של העולם הזה?

יואב קיש: שמענו פה מהערוצים הייעודיים הקיימים על זה שכולם מתים, כי הם לא יכולים לשלם דמי רישיון, הם לא יכולים לשלם אף עלות כספית נוספת שיש להם.

יואב קיש: מה שעשינו בוועדה כתפיסה בסיסית של העולם הקיים וכדי לא להרוג את השחקנים, הגדרנו את הזעיר הייעודי.

יואב קיש: אם הייתה אמירה של חברי הכנסת שהם לא רוצים את הערוצים הייעודיים הקיימים, שהם רוצים שהערוצים יתמודדו, אם הם שורדים, הם שורדים, אם הם לא שורדים, הם לא שורדים - -

רועי פולקמן: - -

יואב קיש: אני אגיד לך, זה לא מדויק.

יואב קיש: הם באו מרקע מסוים, אי אפשר להתעלם מזה.

יואב קיש: אם אתה הולך לקונספט של גודל, מה יקרה?

יואב קיש: קח דוגמה את מה שאמרת.

יואב קיש: נגיד אני עושה ערוץ זעיר, קטן קטן, מיקרו.

יואב קיש: גם אותו יש לי בעיה לשחרר.

יואב קיש: למה יש לי בעיה לשחרר?

יואב קיש: כי עכשיו יכולים להיכנס לקטגורית הזאת עוד הרבה אנשים, ואז יהיו לך פתאום 100 ערוצים שמישהו צריך לשלם את דמי הרישיון שלהם.

יואב קיש: זה לא סתם קרה.

רועי פולקמן: ישלמו דמי רישיון נמוכים.

יואב קיש: אתה לא יכול לתת קטגוריה בלי הסבר.

יואב קיש: למה אנחנו פוטרים אותם מהתשלומים האלה?

יואב קיש: בגלל הייעוד שלהם.

רועי פולקמן: הגנת ינוקא.

יואב קיש: לא רק ינוקא.

יואב קיש: אתה לא רוצה עולם שכלכלית לא יכול להחזיק את עצמו.

יואב קיש: מצד שני, כן חשובים לנו הייעודיים.

יואב קיש: הכיוון שאני רציתי ללכת אליו הוא לתת לייעודיים אופק של 10 שנים, זה מה שאמרתי, כי התפיסה אומרת שאי אפשר יהיה לשרוד מעבר לכך.

יואב קיש: אחרי זה הם יצטרכו לעבור - -

רועי פולקמן: אגב, המודל שמדברים עליו יכול להיות פתרון.

איתן כבל: יש שתי נקודות כאן.

איתן כבל: צריך לקבל החלטה.

איתן כבל: כמו שאני נוהג לומר, למה לנו לכדרר?

איתן כבל: אם אין לנו עניין, מכל מיני סיבות, זה לא חשוב, לבוא להגיד: חברים, עם כל הכבוד, קיבלתם את זה?

איתן כבל: אתם לא יכולים לעמוד - -

יואב קיש: אם כלכלית אתם לא יכולים לעמוד, תלכו.

יואב קיש: עיסאווי ופורר לא פה, זו הבעיה.

<דב אברמוביץ: את זה אתם רוצים לאפשר?

איתן כבל: אתה מפרשן אותי?

יואב קיש: לא, אני משאיר אותך.

יואב קיש: תישאר עד סוף הזיכיון שלך שם, אין בעיה.

<דב אברמוביץ: זה עוד מעט נגמר.

יואב קיש: בדיוק.

יואב קיש: אל תגיד עומדים.

יואב קיש: אתה עומד לעוד שנה עם אופק.

איתן כבל: אתה סתם הפרעת לעצמך.

איתן כבל: ברור לך שאף אחד מאיתנו עכשיו לא יגיד, אוקי, לא רוצים לעזור.

איתן כבל: אני בסך הכל מנסה להגיד מה הוא ההיגיון, כדי שאם יש למישהו איזה רעיון - - אנחנו לא עכשיו ירדנו מהר סיני עם הילה על הראש.

איתן כבל: אם יש למישהו רעיון יותר טוב שיודע למצוא את נקודת האיזון הנכונה שמאפשר להם להמשיך ולחיות, בבקשה.

איתן כבל: מה נקודת המוצא?

איתן כבל: נקודת המוצא היא כזו שאנחנו עושים את הכל כדי לאפשר להם להמשיך ולחיות.

איתן כבל: ברגע שהנקודה הזאת נקבעה, כל מה שאנחנו מבקשים זה למצוא את הדרך הנכונה.

איתן כבל: התדיינו כאן, אמרנו, כולל יואב, אני.

איתן כבל: הרי איך זה הולך?

איתן כבל: כשאתה אומר ככה, אז אומרים לך שאתה לא בסדר.

איתן כבל: זה משל השמיכה שתיארתי בפעם הקודמת.

איתן כבל: כשאתה מנסה ללכת לקראת ערוצי השפות, אתה מושך את השמיכה מעל 20.

איתן כבל: כשאתה רוצה לעזור יותר ל-20, אתה מושך - - אין כאן אג'נדה.

איתן כבל: מה שחשוב שייאמר זה שאין כאן איזו אג'נדה יוצאת דופן.

יואב קיש: ברור.

איתן כבל: מה שאני אומר, בין ראשונה לשנייה ושלישית, אם יהיו רעיונות - - מה אנחנו רוצים?

איתן כבל: לטייב.

איתן כבל: אני אומר לפחות על עצמי.

איתן כבל: אני מניח שאנחנו רוצים להוציא מתחת ידנו תוצאה טובה - לפחות לשנים הקרובות, אני לא יודע להגיד מעבר - בלי גם לשבור את השוק.

איתן כבל: יש לנו עוד שוק.

רועי פולקמן: יואב, פתרון אחד קטן אפשרי?

איתן כבל: אם יש רעיון טוב ,בבקשה.

רועי פולקמן: פתרון אחד שיכול להיות שהולך לכיוון הזה, הוא פתרון שאומר שהזעיר הייעודי זה דבר שייעלם.

יואב קיש: נכון.

רועי פולקמן: פה אנחנו באים ואומרים: המודל הרצוי, הנכון הוא שיש גודל שבו יש חובות – 2%, 10%, מעל 10%, כשלפי זה יש חובה לתשלום דמי הפצה.

יואב קיש: נכון, זה מה שהתחלנו להגיד.

רועי פולקמן: ואז אתה אומר: אני מבטל את המושג ערוץ ייעודי.

רועי פולקמן: את הרעיון של 70% תכנים ייעודיים, לא תכנים ייעודיים נבטל, ונגיד: אתה ערוץ זעיר?

רועי פולקמן: לערוץ זעיר יש חובות מסוימות.

רועי פולקמן: נגיד שיש 5 שנים להסתגל לסיפור הזה.

רועי פולקמן: ההיגיון היחיד לעניין הזה הוא שאם אתה פותח אופציה לערוץ מסחרי, וכולם יכולים להיות מסחריים, כלומר למכור פרסומות, אז נגמר הסיפור.

רועי פולקמן: אם ערוץ רוצה להתמחות בשידורים בשפה הערבית ויהיה קטן, יהיו לו חובות.

רועי פולקמן: הוא ערוץ מסחרי לכל דבר, יש לו נתח שוק של 2%.

רועי פולקמן: נגמור עם הסיפור הזה של ערוץ ייעודי.

יואב קיש: אני אגיד לך מה אני חושב.

יואב קיש: אני חושב שני דברים.

יואב קיש: קודם כל, אתה צודק.

יואב קיש: הכיוון שאני רוצה ללכת אליו, וזה גם כדי להקל על הנושא המשפטי, הוא להגיד שערוץ הזעיר ייעודי יהיה ל-10 שנים כהצעה ראשונה.

יואב קיש: למה אני אומר 10 שנים?

יואב קיש: אני אסביר לך.

יואב קיש: ראשית, זה עוד מספר שנדבר עליו בין קריאה ראשונה לשנייה.

יואב קיש: אני רוצה להתחיל מהטווח הגדול יותר, לא להתחיל מטווח נמוך.

יואב קיש: אני רוצה לתת להם אופק של 10 שנים.

יואב קיש: ופה אני אומר לכם הערוצים הזעירים, בעיקר לערוץ הערבית שלא רואה את עצמו שורד שלא במסגרת הזאת, שיש לכם 10 שנים.

יואב קיש: בסוף יש פה מודל כלכלי שמה לעשות, צריך לדעת להתמודד איתו.

יואב קיש: אם לא תוכלו להתמודד, יש פה בעיה, אני אומר את זה לכולם.

<מירי נאור אליאס: אותו דבר לערוץ 20.

יואב קיש: לפי תפיסתי הערוץ הערבי הכי קשה.

<קריאה: כלכלית הם במצב הכי - -

יואב קיש: זה לא בגלל שהם ערבים.

יואב קיש: אני אומר את זה לכל הערוצים הייעודיים.

יואב קיש: ספציפית פניתי לערוץ הלא, כי לתפיסתי מהיקף המחזורים והגודל הם היו הכי קטנים וחלשים.

יואב קיש: זו הסיבה.

יואב קיש: לא בגלל שהם ערבים, חס וחלילה.

יואב קיש: ממש לא.

<נחשון אקסלרד: יכול להיות שהמילה "ייעודי" לא כל כך מתאימה, אבל ערוץ הלא לעולם יהיה ערוץ שמשדר בשפה הערבית למגזר הערבי בישראל, גם בעוד 10 שנים ובעוד 15 שנה, ככל שישרוד.

<נחשון אקסלרד: הוא ישמח מאוד לגדול ולעבור מקטגוריה של זעיר לקטן ויחולו עליו החובות האלו.

<נחשון אקסלרד: נשמח להיות שם.

יואב קיש: גם אנחנו.

<נחשון אקסלרד: העניין של לקבוע מראש שבעוד 10 שנים, למרות שהערוץ הזה לעולם יישאר ערוץ בערבית, הוא לא יהפוך להיות ערוץ שמשדר פתאום - -

יואב קיש: אין ברירה, שמעת.

יואב קיש: יש לי מגבלות משפטיות.

יואב קיש: אני לא חי בעולם מנותק.

יואב קיש: ערוץ 9, בבקשה.

<דב אברמוביץ: קודם כל, חברי הכנסת הם המחוקקים.

<דב אברמוביץ: אם אתם חושבים שראוי לקבוע תנאים לערוצים שיש להם ייעוד מסוים, שיש אינטרס ציבורי לערוצים בשפה הערבית, בשפה הרוסית, אולי בשפות אחרות, אולי בתכנים שיותר כדאי להגדיר אותם, אז אין בזה שום פסול משפטי.

יואב קיש: אני אגיד לך מה אני חושב.

יואב קיש: יש פסול משפטי.

יואב קיש: אני לא עושה מה שאני רוצה.

יואב קיש: אני לא חי בוואקום.

יואב קיש: יש לי חוקים שמחייבים שוויון, מחייבים חובות מכרזים למיניהם, אלף ואחד דברים.

יואב קיש: אני לא הולך עכשיו לעשות דברים שמחר יגידו לי שאני מעדיף את ערוץ 20 או את 24 או את 9, ואז עשיתי דברים שפוגעים בזכות השוויון.

יואב קיש: חס וחלילה.

יואב קיש: אני מבין את הקושי של כל הערוצים הייעודיים.

<דב אברמוביץ: שוב, אנחנו לא ביקשנו הקלות.

<דב אברמוביץ: מה שהיה צריך לקרות בעולם רגיל הוא שכמו שהאריכו, כמו שהפכו את הזיכיונות של בעלי הרישיונות ברשות השנייה לרישיונות בלתי מוגבלים בזמן, כך היה צריך לקחת את הרישיון הקיים שלנו ולהאריך אותו.

יואב קיש: לכמה זמן?

<דב אברמוביץ: כמו ברשות השנייה.

יואב קיש: אין סיבה, כי לא זכית בזה.

יואב קיש: חברים, אני רוצה לסיים את דבריי.

יואב קיש: חברים, אין יותר שיח, עצרתי את הדיון.

יואב קיש: ההצעה שלי לחברים היא, וזה יהיה גם פתוח בין קריאה ראשונה לשנייה אבל כן חשוב לי להכניס את זה לקריאה ראשונה, להגביל את המסלול של ערוץ ייעודי ל-10 שנים, כאשר לאחר 10 שנים הוא אוטומטית חייב לעבור לערוץ זעיר, לא ערוץ זעיר ייעודי.

יואב קיש: אני מציע זמן.

יואב קיש: ייתכן ואתה תגיד לי שאתה רוצה 15, אתם תגידו לי שזה מטורף, 10 שנים זה לא זמן סביר.

יואב קיש: נעשה את הדיון הזה אחרי קריאה ראשונה.

יואב קיש: אני נותן פה מענה ראשוני לאמירה שלכם.

יואב קיש: אף שחקן חדש לא ייכנס למסלול הזה של ערוץ ייעודי.

יואב קיש: הם מרוויחים את הזמן הזה מהמקום שהם נכנסו.

יואב קיש: ב-vision שלי, ואני מצטרף ל-vision שלך, דנה, ברמה העקרונית משפטית לא יהיה בעוד 10 שנים, בעוד 15 או 5, לא משנה – 10 כרגע בהצעה – ערוצים ייעודים זעירים.

יואב קיש: יהיו ערוצים זעירים?

יואב קיש: שיעסקו, ואז הקלנו את כל הפיקוח הייעודי.

יואב קיש: שרן, בבקשה.

שרן השכל: קודם כל, יואב, אני רוצה לומר שאני מסכימה עם העמדה של משרד התקשורת.

שרן השכל: אני מסכימה גם עם הפשרה של מה שאמרת, זאת אומרת, לתחום את זה במצב של 10 שנים.

שרן השכל: אני רק רוצה לומר כמה מילים לערוצים הייעודיים.

שרן השכל: אל תשכחו, עכשיו כשאתם עוברים למודל החדש הזה, נפתחת בפניכם הזדמנות עסקית לבוא ולבנות תכנית עסקית שמבוססת על תוכן שיווקי שמותר לכם.

שרן השכל: בואו תמצאו אנשים שרוצים לפרסם אצלכם, תבנו פרויקטים לאורך של השנים הבאות, תתחזקו.

שרן השכל: המטרה שלנו היא לא שתיסגרו.

שרן השכל: זאת אומרת, עכשיו נפתח בפניכם שוק חדש, אדיר, כל אחד בתחום שלו.

שרן השכל: גם למגזר הערבי וגם למגזר הרוסי יש חברות, יש אירועים, יש דברים.

שרן השכל: אפשר לקחת חסויות, אפשר להתחיל לקחת תוכן שיווקי בתוך תכניות טלוויזיה.

שרן השכל: נפתחת בפניכם האפשרות הזאת.

שרן השכל: יהיו לכם עכשיו 10 שנים כדי להגיע למודל שיצליח.

יואב קיש: שרן, אנחנו לא ניכנס עכשיו לדיון.

יואב קיש: אני מעלה להצבעה - -

<רעיה עדני: אתה נתת למשרדי הממשלה, אבל משרד האוצר לא התייחס.

<רעיה עדני: האם אפשר להשלים את דבריי ולהתייחס?

יואב קיש: בקשה.

<רעיה עדני: רציתי להגיד על הנקודה הזאת הספציפית.

<רעיה עדני: יש כאן שני מודלים שונים לחלוטין.

<רעיה עדני: ברמה הכלכלית חשבנו שנכון להעביר את זה למודל מסחרי.

<רעיה עדני: מודל מסחרי אומר שיש עלויות, כשהעלויות האלו הן עלויות שצריך לשלם עליהן.

<רעיה עדני: יש עוד גורמים מסחריים ועלויות רגולטוריות בשוק שצריך לשלם.

<רעיה עדני: מי שעובר לפלטפורמה של ערוץ מסחרי שחלות עליו המחויבויות, משלם את הכסף שעולה להפיק אצלו.

יואב קיש: עם הגנות ינוקא כפי שנדרש.

<רעיה עדני: עם הגנות ינוקא כפי שנדרש, אבל הוא צריך לשלם.

<רעיה עדני: עלויות זה לא הגנות ינוקא.

יואב קיש: לא הוספת לנו לדיון עדיין משהו שלא עובד.

יואב קיש: אין פה מחלוקת.

יואב קיש: את מי שלא מדבר לעיקר אני חותך.

יואב קיש: על מה שאמרת, הרקע הזה, כולנו מסכימים, אין צורך לחזור עליו.

<רעיה עדני: המודל של זיכיון הוא לא מודל כזה.

<רעיה עדני: מי שזכה במכרז לפני x זמן לתקופה מוגבלת, אין לו זכות מוקנית להמשיך לקבל - -

יואב קיש: הגדרנו 10 שנים.

יואב קיש: אמרנו שזה יהיה 5 או 15, אבל שנדבר על זה אחרי קריאה ראשונה.

<רעיה עדני: אתה נותן להם זכות כלכלית מאוד משמעותית.

יואב קיש: עם כל הכבוד, ויש לי הרבה כבוד למשרדים, אני לא אנהל ויכוח על מה שאמרתי שאני אדון עליו בין ראשונה לשנייה.

יואב קיש: אמרתי עכשיו בצורה הכי ברורה, שלקחתי טווח שהוא לפי דעתי הכי ארוך שאפשר – 10.

יואב קיש: אמרו פה: אנשים רוצים גם 15.

יואב קיש: אני אמרתי 10, כדי שאת הדיון אם זה יהיה שנה או שנתיים או שלוש או ארבע או חמש או שש או שבע או שמונה או תשע או 10, נעשה אחרי קריאה ראשונה.

<רעיה עדני: לא דנתי במועד, דנתי בעיקרון.

יואב קיש: אני רוצה לסכם את הדיון.

יואב קיש: הרי מה עשינו פה?

יואב קיש: אני רוצה רגע להסביר את הנושא המינהלי.

יואב קיש: הקראנו את הטבלה.

יואב קיש: לטבלה הוספנו שני תיקונים.

יואב קיש: הגדרנו שני דברים שבהם לא תהיה חובה במידה וזה עולה כסף.

<לאה ורון: של עידן פלוס.

יואב קיש: של עידן פלוס.

יואב קיש: אמרנו שאם המשמעות שבעידן פלוס גם הזעיר וגם הזעיר ייעודי יצטרכו לשלם כסף, הם יוכלו לבחור שלא לשלם ולא לעלות.

<לאה ורון: ולא לשדר בעידן פלוס.

יואב קיש: ולא לשדר.

יואב קיש: זה הוספנו.

יואב קיש: הייתה הסכמה מלאה.

יואב קיש: הסעיף של ה-10 שנים שאומר שהמסלול הזעיר ייעודי יסתיים 10 שנים מסוף פרסום החוק, זה סעיף שגם יתווסף עם כניסתו לתוקף של החוק.

יואב קיש: אני מעלה להצבעה.

יואב קיש: אני אומר לגבי הסעיף הזה, שאלו תוספות לטבלה שיאושרו בהצבעה.

יואב קיש: על כל הטבלה אני אצביע בהצבעה אחת.

רועי פולקמן: על סעיפי חוק.

רועי פולקמן: על מה אנחנו מצביעים?

יואב קיש: אז אני אסביר.

יואב קיש: אנחנו את סעיפי החוק הקראנו.

יואב קיש: בסעיפי החוק העלנו טבלה שמרכזת את העקרונות שאמורים להתבצע לפי החקיקה בסעיפי החוק.

יואב קיש: אנחנו אחרי זה, אם נרצה, נעבור עוד פעם לראות שלא שכחנו עוד משהו, אבל הכוונה שלי היא כזו: לעשות הצבעה אחרי שמגיעים להסכמה על הטבלה.

יואב קיש: אמרתי, על כל מספר בטבלה נדון בין ראשונה לשנייה בעומק.

<אתי בנדלר: על איזה מספר אדוני מדבר?

יואב קיש: למשל על ה11%-15%, על 10% מההכנסות.

<אתי בנדלר: יש עוד הרבה מאוד הערות לפרטים שבתוך הטבלה.

<אתי בנדלר: אתה אמרת בתחילת הדברים שאתה רק מציג את זה, כאשר אחר כך תהיה הזדמנות לדבר על כל פרט שבתוך הטבלה.

יואב קיש: אז אני אסביר למה התכוונתי, אולי לא הייתי ברור.

יואב קיש: אני עברתי על כל שורה ושורה, כשבכל שורה יש חלק מספרים, חלק מהות.

יואב קיש: המהות, מבחינתי, זה קודם כל שחילקנו את השוק ל-4 פלחי שוק, שהגדרנו שזה הדברים שיש להם משמעויות.

יואב קיש: הגדרתי בתוכם את ההתייחסות, אם זה 10% מההכנסות, אם זה לא יותר מ-50%.

יואב קיש: את זה הגדרתי.

יואב קיש: את הוויכוח אם זה יהיה 10%, 8% או 50% נעשה אחרי קריאה ראשונה.

יואב קיש: אני רוצה להוסיף את השינויים שלפחות עד עכשיו עשינו.

יואב קיש: אחרי זה נדבר על הכל.

<אתי בנדלר: ההצבעה היא מבחינת התוכן של הדברים אך ורק, לא על כל הטבלה.

יואב קיש: כרגע.

יואב קיש: ההצבעה שאני עושה כרגע היא להוסיף לתוך הטבלה כמה שינויים.

יואב קיש: שינוי אחד, דמי הפצה של עידן פלוס בזעיר וזעיר ייעודי, שהגדרנו שלא תהיה חובה אם זה עולה כסף.

יואב קיש: השינוי הנוסף, שהמסלול של זעיר ייעודי יהיה רק למשך 10 שנים מיום פרסום החוק.

יואב קיש: אני אתן לכל אחד להתייחס לכל הטבלה ולכל מה שהוא רוצה להתייחס בטבלה, אבל אני רגע רוצה לייצר טבלה שהיא מוסכמת.

יואב קיש: מכיוון שזה לא היה כתוב, אני רוצה שחברי הכנסת יצביעו על התוספת לטבלה כך שכולם יוכלו לראות.

יואב קיש: אם אין לי הסכמה על התוספת הזאת, אני לא רוצה שהיא תהיה בה.

יואב קיש: זה כל מה שאני עושה כרגע.

<אתי בנדלר: אני רוצה להבין.

<אתי בנדלר: חברי הכנסת לא הצביעו על הטבלה – לא על המבנה שלה ולא על התכנים שלה.

<אתי בנדלר: אתה תרגמת את ההצעות שלך לטבלה שתצטרך לקבל ניסוח משפטי אחרי שתאושר על ידי הוועדה.

יואב קיש: נכון.

<אתי בנדלר: מה שאתה הצעת עכשיו כתוספת זה כבר הצבעה על תוכן, לא על המבנה, כי על המבנה לא צריך הצבעה.

<אתי בנדלר: אלה שני דברים.

<אתי בנדלר: ככל שהוועדה תאשר שיהיה זעיר ייעודי והיא תאשר את הפרטים שבתוך הטבלה, אז תהיה הצבעה שבכל מקרה התוקף של זה תהיה ל-10 שנים.

יואב קיש: כן, זו הכוונה.

<אתי בנדלר: אבל זה מותנה בכך שיאושרו כל פרטי העקומה הזאת.

איתן כבל: הדבר שאף אחד לא צריך שיהיה כאן זה שתהיה מרמרת, שכל אחד ירגיש שכאילו אתה הולך להצביע וזה עדיין לא ברור.

איתן כבל: דרך אגב, יכול להיות שזה יהיה לטובתו, שהוא אפילו לא יודע שזה לטובתו.

איתן כבל: אני מציע לך לעשות עכשיו את הסבב.

יואב קיש: אני אגיד לך מה הבעיה שלי בזה.

איתן כבל: תאמין לי, תמיד אני לוקח את ה-2,3 נקודות המרכזיות, סוגר אותן, שומע, ואז עושה את ההצבעה שלוקחת דקה אחת.

איתן כבל: אני אומר לך, המעבר של כל דבר ודבר, אתה חושב שהוא מקצר, הוא רק מעכב.

יואב קיש: אני מקבל את הערתך.

יואב קיש: אני רק אומר לפרוטוקול, שכשנגיע לשלב ההצבעות, בכוונתי להוסיף את הדברים שאמרתי, כי אני רואה שיש הסכמות מלאות בקרב חברי הכנסת.

יואב קיש: אני מבקש מהפורום להתייחס גם לדברים האלה, כי זה לא היה.

רועי פולקמן: רציתי לשאול בסבב של המתייחסים, כי גם עלה כאן משהו מהצוות המקצועי.

רועי פולקמן: רק בוא נדייק את זה, שלזה יוכלו להתייחס.

רועי פולקמן: אנחנו מבטלים את המושג הזה של ערוצים ייעודיים, אנחנו עוברים לערוצים מסחריים, עם הגדרות מדורגות של חובות לפי הכנסות.

רועי פולקמן: זה הכיוון, לשם הולכים.

יואב קיש: נכון.

רועי פולקמן: אנחנו הבנו שאם עושים את זה באבכת חרב, אז הערוצים האלה נסגרים מחר בבוקר, כנראה כולם.

יואב קיש: נכון.

רועי פולקמן: אנחנו מגדירים לתקופת ביניים את המושג "ערוץ ייעודי", כשזה אולי יהיה 10 שנים, 5 שנים, 15 שנים.

רועי פולקמן: המטרה בסוף היא לעבור למודל של ערוץ מסחרי, כי הוא יכול למכור פרסומות.

רועי פולקמן: הוא יצטרך למצוא את המודל שלו.

רועי פולקמן: אני חושב, וזו גם הייתה כוונת חברת הכנסת השכל שהציעה את החוק, שהמטרה הסופית תהיה שלא יהיה המושג "ערוץ ייעודי", שלא נצטרך להתחיל לבחון אם הוא משדר מורשת ב-10 שעות או ב-50 שעות.

רועי פולקמן: גם ערבית או רוסית זה לא הגדרה ייעודית, כי ערוץ רוסי וערוץ ערבי יכולים להיות ערוצים מסחריים.

רועי פולקמן: דרך אגב, ככה זה קיים במדינות אחרות.

רועי פולקמן: אם זו הכוונה שלנו, בוא לפחות נהיה ברורים לאן אנחנו חותרים, נגיד שהמשימה שלנו היא לדייק את מדרגי הגודל - אולי צריך להכניס עוד מושג של ערוץ קטן עד 2.5%, אני לא יודע - נגדיר את החובות, נגיד: חברים, עכשיו יהיה לנו סעיף של תקופת ביניים, שבה ניתן לכם אורך נשימה של המושג "ערוץ ייעודי" כך שנמשיך עם מירוץ העכבר שצריך להגדיר אם זה ייעודי, האם זה לא ייעודי, איך יודעים שזה ייעודי.

רועי פולקמן: דרך אגב, הגדרת השפה, שזה הדבר היחיד שאתה יכול להגיד שהוא פרמננטי, להגיד שערוץ שהוא בשפה שאיננה עברית הוא לנצח ערוץ ייעודי, אני לא יודע.

רועי פולקמן: בטוח שערוץ 20 או ערוץ 24 לא נכללים בזה.

רועי פולקמן: הם לא באותו קו, כי הם יגידו: אנחנו ערוצים מסחריים.

רועי פולקמן: אין טעם שאת ערוץ 20 ואת ערוץ 24 ימשיכו לבדוק אם הם ייעודיים.

רועי פולקמן: אין טעם בזה.

רועי פולקמן: נגיד: חבר'ה, הם מסחריים, הם יהיו מסחריים, צריך להגדיר להם את המדרגות, בוא נדייק את המדרגות.

רועי פולקמן: לפחות ככה אני מבין.

יואב קיש: אני מודה שזה לא קורה לי הרבה, אבל אני מאוד מסכים איתך.

איתן כבל: אתה לא יכול להוציא את עצמך מטומטם, תסלח לי על הביטוי.

יואב קיש: לא, אני רוצה לדייק אותך.

יואב קיש: אני לא מוציא את עצמי מטומטם.

יואב קיש: אמרתי משפט שאתה לא נותן לי להגיד.

איתן כבל: פולקמן הגיע עכשיו.

רועי פולקמן: לא הגיע עכשיו.

רועי פולקמן: הייתי גם בדיון הראשון.

איתן כבל: אבל לא היית בדיון של המתווה הזה.

רועי פולקמן: נכון.

איתן כבל: זו כוונתי.

איתן כבל: אני לא אחראי על הלו"ז שלכם.

איתן כבל: מה שאני מנסה לומר כאן זה את הדבר הבא.

איתן כבל: אני רוצה למקד את הוויכוח.

איתן כבל: מרוב שכל אחד בא עם החומר שלו מהבית הוא לא מקשיב בכלל לשני.

איתן כבל: על מה מדובר?

איתן כבל: יש כאן שני מעגלים.

איתן כבל: יש כאן מעגל אחד, קוראים לו ערוצי שפה, שזה 9 - -

יואב קיש: אבל הוא אמר את זה.

איתן כבל: אני אזכיר לך.

איתן כבל: הרי למה הלכנו לדואליות הזאת?

איתן כבל: הרי מהתחלה אמרנו: אוקי, חבר'ה, די, מספיק עם הברברת הזאת.

איתן כבל: אמר את זה כמדומני גם זיו.

איתן כבל: אני אומר את זה במובן שבאנו ואמרנו שאי אפשר לפרק אותם מכל התהליך שלהם, הם בכל זאת עלו לאוויר על בסיס מסוים.

איתן כבל: מה העניין?

איתן כבל: התחלנו דיון.

איתן כבל: אם הם עוברים לרשות השנייה ומקבלים את המודל המסחרי, המשמעות היא שחלות עליהם רגולציות שהם לא מסוגלים לעמוד בהן.

איתן כבל: ניסינו לאכול את העוגה, עם כל הקושי, ולהשאיר אותה שלמה.

איתן כבל: זה לא כי מישהו היה יותר חכם מהשני.

איתן כבל: כל הזמן אני אומר, אם יש למישהו את הרעיון הזה שיכול להשאיר אותם בחיים - -

יואב קיש: אני רוצה להסביר ככה.

יואב קיש: ראשית, וזה, רועי, אליך.

יואב קיש: אמרתי שאני מסכים עם הרבה מהדברים שלך.

יואב קיש: איפה אני חושב אחרת?

יואב קיש: אני רואה חשיבות רבה, ואת זה אני אומר גם לפרוטוקול, בלפחות לאפשר לאותם ערוצים קיימים היום לחיות.

יואב קיש: אני לא רוצה להרוג אותם.

יואב קיש: מה התפיסה שלי בהוראת המעבר הזאת ל-10 שנים?

יואב קיש: שב-10 שנים אני יכול לייצר להם ודאות מספקת בשביל להתארגן ליציאה.

יואב קיש: יכול להיות שנגדיר קטגוריה של שפה זרה, ערוצי שפה.

רועי פולקמן: תעשה את זה כבר עכשיו.

יואב קיש: אני לא עושה את זה עכשיו.

רועי פולקמן: זה טכני.

רועי פולקמן: אם אתה אומר שיש ערוצי שפה בנפרד - -

<אתי בנדלר: זה לא רק.

יואב קיש: לערוצי שפה יש משמעות.

איתן כבל: גם ערוץ 24 הוא ערוץ שפה.

<קריאה: נכון, כי הוא ערוץ מוסיקה.

יואב קיש: אנחנו צריכים להתכנס למסגרת, אמר את זה גם חבר הכנסת כבל.

יואב קיש: הנושאים האלה שאנחנו מעלים עכשיו מאפשרים להתכנס למסגרת שתאפשר לנו את הגמישות אחרי קריאה ראשונה להסביר את העניין.

יואב קיש: זה מה שאני רוצה שתבינו.

יואב קיש: אני לא יכול עכשיו לפתור את הכל.

יואב קיש: ייקח זמן.

יואב קיש: אנחנו עכשיו בדיון הבסיסי, הראשוני לקראת קריאה ראשונה.

יואב קיש: מה שאני הגדרתי - עודד לא היית פה, אז אני אומר את זה עוד פעם – זה כדי להתגבר על הבעיה המשפטית הקשה של מדוע אנחנו נותנים קטגוריה של ערוץ זעיר ייעודי לנצח למישהו שאין לו סיבה.

יואב קיש: אמרנו, בואו נגדיר לזה זמן.

יואב קיש: אני הגדרתי בכוונה 10 שנים.

יואב קיש: אמרו פה: מישהו רוצה 15, מישהו רוצה 5.

יואב קיש: אני לא נכנס לדיון הזה.

יואב קיש: אולי אחרי קריאה ראשונה נעשה ערוצי שפה, ואז נוריד את זה ל-5, אני לא יודע.

יואב קיש: אין בכוונתי להיכנס לדיון הזה.

יואב קיש: כן בכוונתי להגדיר לקריאה ראשונה את מה שאמרנו עכשיו, שהמסלול של זעיר ייעודי יהיה ל-10 שנים.

יואב קיש: בקשה, עודד.

עודד פורר: אני אומר, ואני מצטרף בגדול גם לעקרונות שאתה הצגת וגם למה שהציג איתן קודם, שאם נצטרך או נחליט לעשות דיפרנציאציה בין ערוץ ייעודי נושאי לערוץ ייעודי שפתי, אז את השפתי קל למדוד.

עודד פורר: אם הוא דיבר בשפה הערבית או דיבר בשפה הרוסית, המשפטנים לא יכולים להיכנס פה עכשיו ולהתחיל להגיד לנו: זה לא בדיוק מדיד בניב הנכון.

<אתי בנדלר: זה לא עניין של משפטנות, אדוני.

עודד פורר: את יכולה להגיד שזה מורשת, אני אגיד שזה לא מורשת, או הפוך.

עודד פורר: אפשר להתווכח על זה.

עודד פורר: אם הוא דיבר בשפה או לא - -

<אתי בנדלר: הוויכוח לא צריך להיות בין משפטנים דווקא, זה מה שאני מנסה לומר.

עודד פורר: אני אומר את זה כעורך דין, בסדר?

<אתי בנדלר: הוויכוח היה בין המועצה.

עודד פורר: בשורה התחתונה, כן צריך לכתוב שלערוצים הייעודים השפתיים ישנה חשיבות מעבר לחשיבות שבה אנחנו אומרים שאנחנו רוצים לתת ביטוי לכל מקום.

עודד פורר: לי יש חשיבות כאן שערבים דוברי ערבית שהם תושבי ישראל יראו טלוויזיה תוצרת הארץ, מה שנקרא.

עודד פורר: חשוב לי.

עודד פורר: אני לא רוצה שהם יקחו ויצפו בערוצים ממדינותינו השכנות.

עודד פורר: אותו דבר לגבי דוברי רוסית.

עודד פורר: מי שצורך תקשורת בשפה הרוסית, אני רוצה שתהיה לו את האפשרות לצרוך תקשורת תוצרת הארץ.

עודד פורר: זה אומר שאני צריך למצוא את הדרך לאפשר לערוצים האלה את החיים.

עודד פורר: זה ההיגיון בתוך הסיפור הזה.

עודד פורר: עכשיו בוודאי שאם הם עומדים בחובות הרגולטוריות שקיימות עליהם היום, אין שום סיבה להעניש אותם ולהשית עליהם חובות שלא קיימות.

עודד פורר: גם פה אני מסכים איתך.

עודד פורר: בסוף המטרה שלנו היא לשמר איזה שהוא מצב קיים.

עודד פורר: אם זה יהיה ל-10 שנים או ל-12 שנים או ל-13 שנים או ל-8 שנים, אפשר לדבר על זה בין קריאה ראשונה לשנייה ושלישית.

עודד פורר: העיקרון הוא לתת להם אופק עם מספיק זמן שיאפשר להם לחיות, כי כשאני נותן למישהו אופק של שנה או של שנתיים, זה לא אופק.

שרן השכל: יואב, שני דברים.

שרן השכל: יש פה הסכמה, וזה בסדר, אבל יש שני דברים שאנחנו צריכים לתת עליהם את הדעת.

שרן השכל: הדבר הראשון, אם אנחנו מסיימים את זה תוך 10 שנים, את העניין של הייעודיים, אז אנחנו פה פוגעים בעצם בערוץ המוסיקה, בערוץ 24, כי זה אומר שהם יצטרכו למכור.

שרן השכל: ערוץ המוסיקה וקשת מחזיקים באותו ערוץ.

יואב קיש: אני לא דן בהחזקות צולבות כרגע.

יואב קיש: אנחנו נדון בזה אחר כך.

שרן השכל: בסדר, אבל זאת בעיה שאני מעלה אותה, חשוב שנדון בה.

יואב קיש: בהחלט.

שרן השכל: אם אתה לא רוצה לדון בה עכשיו, מתי שהוא זה יעלה.

שרן השכל: נצטרך לתת את הדעת גם על זה.

יואב קיש: לא עכשיו.

יואב קיש: אמרתי את זה שלוש פעמים היום.

שרן השכל: זה דבר ראשון.

שרן השכל: הדבר השני שאנחנו צריכים לדון בו הוא הערוץ הזעיר.

שרן השכל: אמרנו שתהיה הגדרה פוזיטיבית.

שרן השכל: אני חוזרת על זה עוד הפעם.

שרן השכל: אני באתי אליך עם שבעת העמודים של הדברים.

שרן השכל: אמרת שאנחנו לא נעשה נגטיבי, נעשה פוזיטיבי.

יואב קיש: לא היית פה.

יואב קיש: אי אפשר לעשות פוזיטיבי.

שרן השכל: אמרת שאנחנו בסוף עושים פוזיטיבי, ואז אמרתי שאנחנו מוותרים על - -

יואב קיש: אז לשאלתך.

יואב קיש: לא ניתן פוזיטיבית ברמה משפטית, כך הובהר לי.

יואב קיש: זה עושה המון בעיות.

יואב קיש: הרשימה שנתת לי היא רשימה מאוד ארוכה.

יואב קיש: אני אמרתי שנעבור על כל סעיף וסעיף.

יואב קיש: לא רק זה, אם אחרי קריאה ראשונה נגלה שהיו סעיפים שהיו צריכים להיכנס מהנימוקים שהגדרנו ולא נכנסו, נוסיף אותם, אבל אנחנו הולכים בצורה הזאת.

יואב קיש: תודה.

יואב קיש: אני לוקח את הצעתו של חבר הכנסת כבל.

יואב קיש: הבנתם את הכיוון שאנחנו מדברים עליו.

יואב קיש: דנה, בקשה.

<דנה נוייפלד: יש פה שוב ושוב חזרה על האמירה שרוצים לתת אופק לערוצים הקיימים, לשמר אותם.

<דנה נוייפלד: הוועדה מבקשת לעשות פה משהו גם מעבר לזה.

<דנה נוייפלד: הערוצים שנמצאים פה הם ערוצים שזכו במכרז לתקופה מוגבלת, אין להם זכות להמשיך ככאלה בזהות שלהם במשך השנים הבאות.

<דנה נוייפלד: זאת אומרת, בעוד שנה או בעוד שנתיים או בעוד 10 שנים - כל אחד לפי המועד שנקבע לו במכרז - תקופת הזיכיון מסתיימת.

<דנה נוייפלד: הם יוכלו לעמוד למכרז שוב.

<דנה נוייפלד: כשדנו ושינינו את המשטר, אנחנו למעשה התחשבנו בזה שיש להם זכות פנייה עד למועד מסוים, כשלאחריה אנחנו אומרים: בסדר, עכשיו אתם יכולים להמשיך – אנחנו נותנים להם הטבה – בהרכב שלכם כמו שאתם, אבל באופן אחר.

<דנה נוייפלד: דבר דומה נעשה לעניין קשת, רשת, 10.

יואב קיש: יש לי בעיה.

יואב קיש: אני אגיד לך למה הבעיה שלי עם זה.

יואב קיש: מה שאת מדברת איתי עכשיו יכול להיפתר בצורה של משפט אחד, כך שבמקום 10 שנים נכתוב שנה.

יואב קיש: אני לא רוצה לעשות את הדיון על זה עכשיו.

יואב קיש: אם אני נותן ערוץ ייעודי לשנה, אין לך שום בעיה.

יואב קיש: אני מבקש לעסוק רק בדברים מהותיים שלא דיברנו עליהם.

<מיכל רפאלי כדורי: גם אני מהוותיקות פה, אולי הכי.

<מיכל רפאלי כדורי: אני רוצה להגיד משהו עקרוני, משהו מלמעלה, ואחר כך נדבר על "יס".

<מיכל רפאלי כדורי: לו אני הייתי מנהלי ערוץ 20, ואי אפשר לחשוד בי שאני צופה בו רוב היום, הייתי רצה לחברת הכנסת השכל ואומרת לה: רצית לעזור לי, אבל את הולכת להרוג אותי.

<מיכל רפאלי כדורי: כוונתך הייתה טובה.

<מיכל רפאלי כדורי: על הדרך שאת עוזרת לי, את מכניסה לשוק הזה - -

יואב קיש: היא דיברה על כל הערוצים הייעודיים, לא רק על 20, אבל תמשיכי.

<מיכל רפאלי כדורי: מאה אחוז, אבל הוא - -

יואב קיש: לא יודע.

יואב קיש: בואו לא נשים דברים.

יואב קיש: תגידי מה לדעתך ערוץ 20 חושבים.

<מיכל רפאלי כדורי: אני באמת בעד ערוץ 20.

<מיכל רפאלי כדורי: אני אומרת לכם, מי שרוצה לעזור לערוצים הייעודיים ועל הדרך עושה רפורמה באצטלה של פלורליזם במדינה שהיא בגודל של עיר בארצות הברית כי הוא חושב שיש פה שוק לעוד ערוצים עם פרסומת, ואני כבר לא מדברת על המקום שאין לי להעביר אותם ואין לפלטפורמה של המדינה להעביר אותם, שזה עידן פלוס - - מי שחושב שעל הדרך הוא יכניס פה ברף כניסה של אפס כל זב ומצורע שרוצה לשדר, אז אנחנו כפלטפורמות לא הייד פארק, אנחנו לא יכולים להעביר יותר ערוצים מעבר לערוצים הקיימים.

יואב קיש: בוא נתייחס לעניין.

<מיכל רפאלי כדורי: אמרת בעצמך, ואני מצטטת אותך, "כולם מתים".

<מיכל רפאלי כדורי: הרפורמה הזאת היא וידוא הריגה לכולם.

<מיכל רפאלי כדורי: אי אפשר להכניס על הדרך.

<מיכל רפאלי כדורי: יכול להיות שצריך לעשות המון שינויים.

יואב קיש: גברתי רפאלי, תעצרי רגע, אני רוצה להתייחס למה שאמרת.

יואב קיש: ראשית, עם כל הכבוד, כל הערוצים הייעודים נמצאים פה והם אומרים את דברם.

יואב קיש: יפה שאת קוראת מחשבות, אבל לא צריך, אנחנו שומעים אותך.

יואב קיש: אני לא מתכוון בהכרח להתייחס למה שאמרת מה הם יגידו.

יואב קיש: הם יגידו מה שהם רוצים.

יואב קיש: חשוב לי להבהיר דבר אחד, חשוב לי שתתייחסי לעניין הזה.

יואב קיש: הרי הזעיר ייעודי יהיה מסלול שלא יהיה יותר.

יואב קיש: הוא מסלול חד פעמי שנקבע לערוצים הייעודיים.

יואב קיש: דיברנו פה על כ-10 שנים.

יואב קיש: בזה הוא ייגמר.

יואב קיש: זאת אומרת, השלב הבא יהיה מסלול זעיר.

יואב קיש: במסלול זעיר, אם אני לוקח את מה שאנחנו מדברים עלייך, על דמי המעבר - -

<מיכל רפאלי כדורי: אני לא דיברתי על דמי המעבר.

יואב קיש: אני יודע.

יואב קיש: אני מבקש שלעניין הזה תתייחסי, זה העניין שנוגע אליכם.

יואב קיש: אל תגידי לי מה יגיד ערוץ 20, זה פחות רלוונטי כרגע.

<מיכל רפאלי כדורי: אל"ף, מותר לי להגיד מניסיוני משהו ממעוף הציפור.

יואב קיש: בסדר, מותר לך להגיד הכל.

יואב קיש: אני אגיד לך למה אני מתייחס.

<מיכל רפאלי כדורי: אני חושבת שהוועדה לא תפסיד אם היא תשמע את זה.

יואב קיש: זה גם נכון.

יואב קיש: מה התייחסותך לדמי מעבר?

<מיכל רפאלי כדורי: אני לא רוצה לדבר כרגע על דמי מעבר, אני רוצה לדבר על הלוויין שאני משדרת בו.

<מיכל רפאלי כדורי: אני לא יודעת מה הבעיות של הוט, אני יודעת מה הבעיות שלי.

<מיכל רפאלי כדורי: כיום אני מעבירה בחובה 12 ערוצים.

<מיכל רפאלי כדורי: המדינה הכריחה אותי להעביר 12 ערוצים בחבילת הבסיס שלי, שכולם צועקים שהיא רחבה, גדולה וענקית.

<מיכל רפאלי כדורי: עוד לפני שהם מתחילים, יש 12 ערוצים שאני חייבת להעביר: 9,11,12,13,14,20,21,23,24,30,33,99,98.

<מיכל רפאלי כדורי: חלק גדול מהם לא מעניינים אף אחד מהלקוחות שלי.

יואב קיש: על חלקם גם משלמים.

<מיכל רפאלי כדורי: לא דיברתי על כסף, אדוני.

<מיכל רפאלי כדורי: על אף אחד מאלה לא משלמים.

<מיכל רפאלי כדורי: אנחנו פלטפורמה בלוויין.

<מיכל רפאלי כדורי: לא סוד הוא שלוויין הוא משאב מוגבל.

<מיכל רפאלי כדורי: כתבתי לכם במכתב, אני מוכנה לחזור ולהגיד פה.

<מיכל רפאלי כדורי: לוויין עמוס 3 מוגבל מאוד.

<מיכל רפאלי כדורי: הוא הדבר היחיד שנשאר, אחרי שלוויין עמוס 6 - -

יואב קיש: תאמיני לי, אני מכיר את השוק הזה היטב.

<מיכל רפאלי כדורי: לוויין עמוס, שאנחנו משתמשים בחלק מהטרנספורטרים שלו ובחלק הממשלה משתמשת, אינו בלתי מוגבל.

<מיכל רפאלי כדורי: עמוס 2 נעלם, הוצא ולא קיים.

<מיכל רפאלי כדורי: עמוס 6 נפל.

<מיכל רפאלי כדורי: לעמוס 7 אין תדרים.

<מיכל רפאלי כדורי: עמוס 8, במקרה הטוב מי שירצה יעלה בסוף 2020.

<מיכל רפאלי כדורי: אין לי מקום להכניס עוד ערוצים.

<מיכל רפאלי כדורי: אם אתם עכשיו מורידים את רף הכניסה אפרופו הרצון לעזור לארבעת הקיימים שיישארו אצלי בכל צורה – אני לא מדברת עכשיו על איזה פורמט הם יהיו, על כל ההתאמות הדרושות כדי לאפשר להם לחיות – ועל הדרך להכניס עוד שחקים, אני מבקשת שאני לא אהיה חייבת להעביר אותם.

<מיכל רפאלי כדורי: יש עוד פלטפורמות היום.

<מיכל רפאלי כדורי: יש סלקום, יש פרטנר.

<מיכל רפאלי כדורי: בעידן פלוס של הממשלה אין מקום לערוצים האלה.

<מיכל רפאלי כדורי: אני מבקשת לא להיות חייבת להעביר אותם.

<מיכל רפאלי כדורי: לא ביקשתי כרגע את הכסף, ביקשתי לא לחייב אותי.

יואב קיש: קודם כל, הערתך נכתבה לפרוטוקול.

יואב קיש: יש פה את נציגי משרד התקשורת המקצועיים ואת נציג השר.

יואב קיש: שמעתם את הבעיה של הלוויין בנוגע לערוצים זעירים.

יואב קיש: אני לא הולך להחליט פה, זה לא המקום שלי.

יואב קיש: הדבר היחידי שהגדרנו זה שאת דמי המעבר לכבלים וללוויין של זעיר השר יקבע.

<מיכל רפאלי כדורי: אני רוצה - -

יואב קיש: ברור, גם לא בכסף.

יואב קיש: הבנתי שאת לא רוצה אותם.

יואב קיש: אמרת שאת לא יכולה ולא רוצה.

<מיכל רפאלי כדורי: הכסף הוא מאוד חשוב, כי הוא איזה שהוא חסם כניסה.

יואב קיש: השר יכול להגיד שהוא לא מאפשר מעבר ללוויין של ערוצים זעירים.

יואב קיש: אני משאיר את זה לסמכות השר.

<מיכל רפאלי כדורי: אם הם הופכים להיות ערוצי חובה, השר לא יכול לא לחייב אותי.

יואב קיש: בוא נפריד.

יואב קיש: למה לא יכול להפריד?

<אתי בנדלר: כי זה החוק מחייב אותו.

רועי פולקמן: כי הוא יגיד: אתה נותן לערוץ 24, למה אתה לא נותן לי?

יואב קיש: זאת אומרת, מה שאת אומרת לי זה שבמסלול שבסמכותנו אנחנו מחייבים אתכם בפועל, כשזה לא עניין של כסף.

<מיכל רפאלי כדורי: זה גם עניין של כסף.

<מיכל רפאלי כדורי: אני אגיד לך למה.

<מיכל רפאלי כדורי: אם הוא יצטרך לשלם כסף, אולי הוא לא יקום.

<מיכל רפאלי כדורי: אם לא יהיה רף כניסה וכל אחד יקום - -

יואב קיש: אוקי, אז יש רף כניסה.

יואב קיש: בשביל זה הגדרנו שהשר יקבע.

יואב קיש: אם בשיחה אתכם נגלה שהסכום המינימאלי הוא מיליון, שני מיליון, 20 מיליון - -

<מיכל רפאלי כדורי: אמרתי שני דברים מצטברים.

<מיכל רפאלי כדורי: קודם כל, אני לא מוכנה שהם יהיו ערוצי חובה, ככל שאני יכולה להשפיע.

<מיכל רפאלי כדורי: בערוצי חובה זה לא משנה אם הוא ישלם לי מעט או ישלם לי הרבה.

<מיכל רפאלי כדורי: אם אין לי מקום בלוויין, אני לא מתכוונת להוריד מהלקוחות המשלמים שלי את ערוץ הספורט, או לעבור מ-HD חזרה ל-SD כי הייתי צריכה להעלות את הערוץ הטירילי.

<מיכל רפאלי כדורי: יבואו ערוצים, כי רף הכניסה יהיה נורא נמוך.

<מיכל רפאלי כדורי: דבר שני, אם אתם נותנים לעוד להיכנס, גם כדי לשמור על כל הקיימים, תעשו רף כניסה משמעותי כדי שלא כל אחד ייכנס.

יואב קיש: זו בעיה אחרת.

איילת נחמיאס ורבין: אני לא מבינה.

איילת נחמיאס ורבין: את צריכה להחליט, אי אפשר להחזיק במקל משני קצותיו.

איילת נחמיאס ורבין: לי יש ויכוח עם יואב קיש, אם צריך לאפשר לערוצים - - אני חושבת ששוק הפרסום בארץ מאוד מאוד מוגבל.

איילת נחמיאס ורבין: העמדה שלי היא קצת שונה משלו בעניין הזה.

איילת נחמיאס ורבין: כרגע אנחנו דנים ברפורמה הזאת.

איילת נחמיאס ורבין: את צריכה לבוא ולהגיד דווקא ממה שהסברת בנושא ה-capacity, בנושא מידת היכולת שלכם לשאת את הערוצים האלה.

איילת נחמיאס ורבין: דווקא התרשמתי שמבחינה טכנולוגית יש פה בעיה.

איילת נחמיאס ורבין: צריך לדון בשאלה אם צריך לחייב אתכם לתת ערוצים ייעודיים או לא.

יואב קיש: לא ייעודיים – זעירים.

יואב קיש: ייעודיים לא יהיו.

איילת נחמיאס ורבין: נכון, זעירים.

איילת נחמיאס ורבין: אם עכשיו את אומרת שזו הסוגיה של רף הכניסה, אז זה משהו אחר.

<מיכל רפאלי כדורי: אל"ף, אני יכולה להגיד שני דברים מצטברים.

<מיכל רפאלי כדורי: זה לא או או.

איילת נחמיאס ורבין: אני אשאל אותך אחרת.

איילת נחמיאס ורבין: נניח שיש רף כניסה כלכלי.

איילת נחמיאס ורבין: אם ישלמו לך, אתם תוכלי לשאת אותם?

<מיכל רפאלי כדורי: לא.

איילת נחמיאס ורבין: זאת התשובה.

יואב קיש: אני אגיד לך מה אני הבנתי ממנה.

יואב קיש: אני אולי מפרשן אותך, תגידי לי אם אני צודק.

יואב קיש: ברמה העסקית הכלכלית שלה היא הייתה רוצה להיות זו שקובעת מי נכנס ומי לא.

יואב קיש: ולא רק זה, היא תקבע את זה לפי כמה שישלמו לה וכמות הצפיות שלה.

<מיכל רפאלי כדורי: אתם אנשי השוק החופשי.

יואב קיש: אני רוצה לסכם את העניין.

יואב קיש: מכיוון שאני מודה שאני לא רוצה שהוועדה הזאת תדון ותחליט על הנושא הזה, אני משאיר שהשר יקבע.

<מיכל רפאלי כדורי: השר יחייב אותי.

יואב קיש: הוא יכול גם לשים 50 מיליון שקל אם הוא יחליט.

<מיכל רפאלי כדורי: לא, הוא לא יכול.

<מיכל רפאלי כדורי: השר לא קובע את המחיר.

<מיכל רפאלי כדורי: החוק אומר: "עלות פלוס רווח סביר".

<מיכל רפאלי כדורי: זה כל המנגנונים של חוק התקשורת.

<מיכל רפאלי כדורי: משרד התקשורת עושה שימוע, בודק את העלויות ואת הרווח הסביר, ואז קובע מחיר.

יואב קיש: הרי את יכולה גם לקנות capacity מלוויינים אחרים.

<מיכל רפאלי כדורי: אני לא יכולה לקנות.

יואב קיש: לא יכולה.

יואב קיש: אני לא הולך לפתור עכשיו את הבעיה, עם כל הכבוד, של חברת הלוויין.

<מיכל רפאלי כדורי: זה לא רק חברת הלוויין, זה גם עידן פלוס.

יואב קיש: גם את עידן פלוס.

יואב קיש: אני לא יכול לפתור עכשיו את בעיית הרוחב הפס של חברת הלוויין ועידן פלוס.

יואב קיש: הבעיה היא בעיה שיכול להיות שהיא מאוד בסיסית.

יואב קיש: אם היית יכולה להכניס עוד 500 ערוצים, יכול להיות שהיית באה בתפיסה אחרת.

יואב קיש: יש לך בעיה שרוחב הפס שלך מוגבל.

יואב קיש: את רוצה מצד אחד למקסם, ובצדק, כמו כל חברה עסקית אחרת את ההכנסות שלך, כאשר מצד שני יש לך משאב מוגבל.

יואב קיש: את הדבר הזה, אני אומר לך עוד פעם, אני לא יכול לנהל עכשיו בוועדה הזאת.

יואב קיש: קודם כל, אמרנו את זה לפרוטוקול כדי שהבעיה תעלה.

יואב קיש: שמעו את זה המשרדים, הם בוודאי יתייחסו.

יואב קיש: אני משאיר את המצב החוקי בעניין הזה כפי שהיה.

יואב קיש: יש לך פה שני באפרים שאמורים לעזור לך.

יואב קיש: אחד, הנושא שהשר בסוף יכול לתמחר את זה.

יואב קיש: יכול להיות שהוא באמת יחליט לשים פה רף כלכלי משמעותי.

יואב קיש: לגבי הפרקטיות, אני מבטיח לך שיש גוף רגולטורי שאת יכולה לפנות אליו, להגיד לו: אין לי יכולת טכנית, אני בסיטואציה - -

<מיכל רפאלי כדורי: אבל החוק לא מאפשר לו.

יואב קיש: הדיון הזה יעלה.

יואב קיש: דנה, את רוצה להגיד?

יואב קיש: יש לנו את דנה.

<דנה נוייפלד: החוק קובע איך השר מוסמך לקבוע את דמי המעבר.

<דנה נוייפלד: השיקולים שהוא לוקח בחשבון אינם שיקולים של דיפרנציאליות בשביל למנוע או לווסת את מספר הערוצים שיעלו.

<דנה נוייפלד: הוא קובע את המחיר בהתאם לעלות - -

יואב קיש: מה את מציעה?

יואב קיש: איך מתמודדים עם בעיית יכולת ה-capacity ויכולת המקסום העסקי שלהם?

יואב קיש: איך את מתמודדת עם זה?

<דנה נוייפלד: הרעיון היה שהם אמורים לקבל את הערך הכלכלי שעולה להם להעלות את הערוץ הזה ללוויין.

יואב קיש: אבל אין להם יכולת עכשיו לעשות את זה.

יואב קיש: אז אני מסכם.

יואב קיש: מיכל רפאלי-כדורי, אני מבין את העניין.

יואב קיש: לגבי תיקון החוק, אנחנו משאירים את מה שהצעתי לגבי השר.

יואב קיש: אני הולך להוסיף הערה לשר – חברי הוועדה, כפנייה, לא כהליך החקיקה - ולציין שבמהלך הליך החקיקה, לאור כוונתנו ששוק התקשורת יהיו בו יותר שחקנים, יש בעיה מובנית, לפחות בלוויין ובעידן פלוס, אולי גם בכבלים, אני לא יודע, עם רוחב פס.

<מיכל רפאלי כדורי: זו גם בעיה עקרונית.

יואב קיש: אנחנו מבקשים שמשרד התקשורת ייתן את דעתו לעניין הזה בשימוע.

רועי פולקמן: ההערה לגבי הסוגיה שכל אחד חייבים לשדר.

רועי פולקמן: מה יקרה?

רועי פולקמן: זה גם לא עניין של הכסף.

רועי פולקמן: מחר יבוא בנק, יגיד: אני רוצה ערוץ זעיר.

רועי פולקמן: כמה את רוצה, 10 מיליון בחודש?

רועי פולקמן: אני מקים עם 10 מיליון.

יואב קיש: אני לא רוצה לשנות את החוק, אבל אני רוצה להוסיף את מה שאמרת לשר, שישקול האם צריך להוביל שינוי חקיקה.

רועי פולקמן: להקים ערוץ, ברור שהוא יכול.

יואב קיש: אני מסכם את זה שאנחנו נפנה לשר.

יואב קיש: יושבים פה נציגי המשרד.

יואב קיש: אנחנו פונים אליו שיבדוק שינויי חקיקה נדרשים לגבי חבות עלייה ללוויין.

איילת נחמיאס ורבין: אני רוצה לוודא שאין כוונה לגעת בסוגיה של המגבלות על הבעלויות הצולבות.

<אתי בנדלר: גם אני מקווה.

<אתי בנדלר: אני מאוד מקווה.

יואב קיש: אני אגיד לך בצורה מאוד ברורה, חברת הכנסת ורבין, הבטחתי בנושא בעלויות צולבות לרשות להגבלים עסקיים להגיד.

יואב קיש: הם אמרו שהם צריכים זמן.

יואב קיש: הם ידברו היום על זה.

יואב קיש: אנחנו נראה מה המשמעויות.

יואב קיש: אני לא בטוח שזה יעלה כשינוי כלשהו לקריאה ראשונה, אבל ייתכן שבין ראשונה לשנייה, בעקבות מה שנדון, נשנה.

יואב קיש: כרגע הנחתי שאנחנו לא עושים שינוי, אלא אם נשמע דברים אחרים.

רועי פולקמן: גם הכללים הנוהגים על בעלויות צולבות.

יואב קיש: שרן חושבת הפוך, בגלל שיש לנו את ערוץ 24.

איילת נחמיאס ורבין: לא דיברתי בשמה, דיברתי בשמי.

יואב קיש: אנחנו גם צריכים להבין שיש איתו בעיה.

יואב קיש: אנחנו צריכים לראות איך פותרים אותה.

יואב קיש: לקריאה ראשונה אנחנו נשמע את ההגבלים העסקיים, אנחנו נראה אם יש משהו שנוכל להתקדם בו יחסית מהר.

יואב קיש: אם לא, זה יתקדם בהמשך.

יואב קיש: תודה.

יואב קיש: אני מבקש התייחסויות לגבי כל מה שאמרתי בעניין הטבלה.

יואב קיש: אני מזכיר לך שאמרתי שהיצירה הישראלית, לדעתי, זה לא נושא לדיון היום.

<איתמר אביטן: אם היה דיון על הטבה, ואנחנו מדברים על הטבה, איך יכול להיות שאנחנו - -?

יואב קיש: לא על המספרים.

יואב קיש: דנים על הטבלה.

<איתמר אביטן: אני אדון על העיקרון.

יואב קיש: על העיקרון בהחלט.

<איתמר אביטן: אני אדון על העיקרון, אני לא ארד למספרים.

<איתמר אביטן: אני אגיד את הסכנות שאנחנו רואים ברמת העיקרון.

<איתמר אביטן: קודם כל, יושב-ראש הוועדה צריך להבין שאנחנו - אני לא מהיוצרים, אני מאיגוד עובדי הקולנוע והטלוויזיה, שזה העובדים שעובדים מאחורי המצלמה – תומכים בערוצים הייעודיים.

<איתמר אביטן: צריך להבין שהם מפרנסים את האנשים שנמצאים, אם זה הצלמים, הסאונד.

<איתמר אביטן: הם בסופו של דבר עושים הפקות.

<איתמר אביטן: אנחנו בסופו של דבר מתפרנסים מהם.

<איתמר אביטן: אני חייב להגיד שלפני כל הטבלה הזאת - גם בדיון שהיינו בו עד 23:00 בלילה - לא דובר בכלל על נושא של הפקות מקור בצורה עניינית.

<איתמר אביטן: אמרנו את דעתנו.

<איתמר אביטן: פתאום קיבלנו את הטבלה הזאת as is.

<איתמר אביטן: זו גם בעיה.

יואב קיש: את הדיון על הרמות - -

<איתמר אביטן: אני אומר את דעתי.

<איתמר אביטן: אני אומר את זה פה.

<איתמר אביטן: אנחנו צריכים להבין שסדרי הגודל שאנחנו מדברים עליהם יכולים לגרום לערוצים, שכרגע משלמים את ה-92 מיליון שקל, לרדת מתחת לזה בצורה מאוד מאוד משמעותית.

<איתמר אביטן: אני לא נכנס כרגע, אתה פשוט רשמת פה מספרים.

<איתמר אביטן: אנחנו צריכים להבין שפתאום יכולה להיות נפילה מאוד מאוד משמעותית - רק בגלל סדרי גודל של טבלה - בהשקעות בכלל בנושא של הפקות מקומיות.

<איתמר אביטן: אני נדהם לראות, ואני אומר את זה לחברת הכנסת השכל, שיכולה להיות טבלה שמדברת על ערוצים ישראלים שמופיע בה אפס על הפקות מקומיות.

<איתמר אביטן: אמר חבר הכנסת פורר שהוא רוצה הפקות ישראליות כחול לבן.

<איתמר אביטן: לראות פה אפס - -

יואב קיש: אני קוטע אותך, אמרנו שלא מדברים על מספרים.

<קריאה: איפה אתה רואה אפס?

<איתמר אביטן: זעירים – אפס.

<איתמר אביטן: לשם ההבנה של כל הנוכחים פה, נכון להיום ערוץ זעיר זה מישהו שהכנסותיו יגיעו עד 120 מיליון שקלים.

<איתמר אביטן: אני לא מכיר אפס במדינת ישראל או אפילו בעולם למישהו שיש לו הגדרה של זעיר.

שרן השכל: אתה יודע כמה עולה להפיק?

<איתמר אביטן: אני רק אומר, אנחנו דורשים לחזור אל הצעתו של מיקי רוזנטל בנושא של ערוץ מיקרו, שתהיה פה הגדרה.

<איתמר אביטן: בגלל שאנחנו מאוד רוצים ערוצים, בגלל שאנחנו בעד הפלורליזם ותחרות, אנחנו רוצים בסופו של דבר ערוצי מיקרו שבהם תאפשרו לעוד ערוצים להיכנס, שגם שם יהיו לנו הפקות מקור, כשמעל המיקרו להתחיל מחויבות בנושא של הפקות מקור.

<איתמר אביטן: עוד מילה אחת לנושא שמופיע בסעיף 71ח, לנושא של הבדיקה של אחת לשלוש שנים.

<איתמר אביטן: זה לא הגיוני, אם אנחנו בודקים רמות של הכנסות, וכרגע אני לא נכנס - -

יואב קיש: עצור רגע.

יואב קיש: אני חושב שזה נושא חשוב, תיכף אני אתייחס אליו.

יואב קיש: אני עוצר אותך, כי אמרת שזה הנושא האחרון.

יואב קיש: לנושא השלוש שנים תיכף נדבר.

יואב קיש: זה נושא חשוב, אני רוצה לסגור אותו.

<איתמר אביטן: אני יכול רק להגיד את דעתי בעניין?

יואב קיש: לא, אתה לא יכול.

יואב קיש: אתה סיימת.

יואב קיש: אמרת "נושא אחרון", הבנתי, אני אטפל בו.

יואב קיש: שני הנושאים הראשונים שאמרת: אחד, המעבר הדרמטי בין המדרגות.

יואב קיש: דיברנו עליו בהתחלה.

יואב קיש: גם דיברה הממונה על ההגבלים.

יואב קיש: אמרנו שלא יהיה אינסנטיב שלילי לגדילה, וגם לא ההיפך.

יואב קיש: הנושא יטופל בין קריאה ראשונה לשנייה.

יואב קיש: נגמר הדיון בנושא הזה.

יואב קיש: לגבי האפס, ואני חוזר על דברים שאמרתי - בגלל זה אני קצת כעוס, כי אני רוצה להתקדם בדברים שלא נאמרו – שמענו פה שתי דעות שונות.

יואב קיש: חברת הכנסת שרן השכל חושבת שצריך להיות אפס, חברת הכנסת איילת נחמיאס ורבין חושבת על מספר אחר, אתה חושב על מספר אחר.

יואב קיש: את הדיון על המספר אני אעשה אחרי קריאה ראשונה.

יואב קיש: בסעיף 71ח, בכל המנגנון של המספור, כתוב: "נקבע כי נתח השוק שלו עלה על 10% - לא משנה אם זה 10%, 15% או כל מספר שהוא, אני מדבר על השיטה - בממוצע המשוקלל שלוש שנים רצופות;" זאת אומרת, אתם לא נותנים לשינוי של שנה להשפיע, אלא רק אחרי 3 שנים, עם איזה ממוצע, מה שלתפיסתי יכול לעוות קצת את ההתנהלות של השוק בעניין הזה.

יואב קיש: אני אשמח לקבל הסבר לשיטת המדידה הזאת.

<קריאה: אבל אם מדברים על המדידה, למה לא לדבר על עצם - - ?

יואב קיש: לא, על הספירה.

יואב קיש: למה שלוש שנים ולא אחרי שנה, זה מה שאני רוצה להבין.

<אתי בנדלר: אם הצעת החוק מתקבלת בינואר 2018, איזה שנים יובאו בחשבון?

<אתי בנדלר: זאת אומרת, במרץ 2018, כשיצטרכו לדווח על הכנסות מפרסומות, לגבי איזה שנים הם ידווחו?

יואב קיש: אפשר לעשות את ההחלטה הזאת בזמן הוראות המעבר?

<נגה רובינשטיין: היא מאוד מהותית לתוכן של האסדרה.

<אתי בנדלר: אפשר לעשות את זה.

יואב קיש: בואו נעשה את זה בהוראות המעבר.

יואב קיש: אני רוצה קודם ברמה העקרונית.

יואב קיש: את צודקת, שאלה מצוינת, אבל ברמה העקרונית אני מעדיף שקודם כל נגדיר - -

<נגה רובינשטיין: הלו"ז יכול לרוקן מתוכן את כל ההצעה.

<נגה רובינשטיין: מה שאמרה היועצת המשפטית, אם מותר לי, הוא קריטי בעיני, כי הלו"ז כאן יכול לרוקן מתוכן את כל ההצעה.

<נגה רובינשטיין: כרגע ההצעה מאפשרת להחיל את ההוראות של החוק רק בעוד חמש שנים.

<אתי בנדלר: ברור שלא זו הכוונה.

יואב קיש: זו לא הכוונה.

יואב קיש: בגלל זה גם אני חושב ששלוש שנים משוקלל - -

<נגה רובינשטיין: מה זה משוקלל?

יואב קיש: בגלל זה אני חושב שצריך לדייק רגע את העניין הזה, וזה מה שאני מבקש לשמוע.

<עדי קופלוביץ: אני אסביר את העיקרון שעומד מאחורי העניין הזה, תתווכחו אחרי זה על השנים.

<עדי קופלוביץ: הרעיון מתקשר לדיון שהיה מקודם על התמריצים לגדילה או על להישאר במקום.

<עדי קופלוביץ: שחקן שמגיע לסדר גודל של 9% ועובר למדרגה הבאה, פתאום חלות עליו כל מיני חובות רגולציה.

<עדי קופלוביץ: הוא חושב, עוצר, אולי הוא לא רוצה לגדול הלאה.

<עדי קופלוביץ: שחקן שמתעתד לגדול עוד - -

יואב קיש: אין לו בעיה.

<עדי קופלוביץ: ירצה להמשיך.

יואב קיש: נכון.

<עדי קופלוביץ: כדי למנוע את הבחירה בנקודה הזאת, אמרנו ששחקן שמתנדנד בשנה הראשונה 10%, אחרי זה יורד ל-9% ועולה ל-12%, הוא מספיק גדול, הוא מספיק יציב כדי להסתכל עליו כאילו הוא שחקן במדרגה הבאה.

<עדי קופלוביץ: זה הרעיון של הממוצע של שלוש שנים.

<עדי קופלוביץ: את הספירה הוא מתחיל בפעם הראשונה שהוא עבר 10%.

<עדי קופלוביץ: מהשנה הראשונה שהוא עבר 10%, משם מתחילים למדוד, ואז עושים לו ממוצע.

<עדי קופלוביץ: אם הוא בממוצע בשלוש שנים מעל 10%, הוא עבר את המדרגה.

<נגה רובינשטיין: כלומר, אם הוא 9,12 ו-8, זה לא מתחיל.

יואב קיש: יכול להיות שזה מנגנון שבאמת מאפשר, כמו שאתה אומר, ניתוח והבנה של אותו שחקן ,מסתכל מהעיניים שלו.

יואב קיש: הבעיה שלי, ואתה שומע את הקולות מסביב, שה פותח פער מאוד משמעותי שאולי מקשה על התנהלות בכלל בשוק.

יואב קיש: השאלה אם אפשר לתת שנתיים, לא שלוש.

<נגה רובינשטיין: למה לא שנה?

יואב קיש: כי יכול להיות ששנה הוא עלה ומיד ירד.

<נגה רובינשטיין: יכול להיות 9.99, 9.99 ו-20, כשרק אז תתחיל למדוד את המדידה בדיעבד.

<נגה רובינשטיין: זו פיקציה מוחלטת, היא מרוקנת מתוכן - -

יואב קיש: מה אתה עונה על זה?

<עדי קופלוביץ: יש פה אי הבנה של מה שנמצא שם, כי שחקן שמגיע ל-15 או ל-20 - - לפי מה שאנחנו שמנו על השולחן, לפי מה שנמצא בדוח פילבר, שחקן שמגיע ל-15, מאותה שנה הוא כבר במדרגה של ה-15.

<עדי קופלוביץ: לא נספרות לו שלוש שנים.

<עדי קופלוביץ: שחקן שמגיע ל-20, מאותה שנה הוא נמצא ב-20, לא קרה לו כלום.

<נגה רובינשטיין: שחקן שמגיע ל-14.

<אתי בנדלר: איפה זה בא לידי ביטוי בנוסח?

יואב קיש: לא הבנו את הנוסח.

יואב קיש: תסביר שוב.

<עדי קופלוביץ: את הנוסח אני אתן למשפטנית להסביר.

יואב קיש: מה המשוקלל שלוש שנים הזה עשה?

<דנה נוייפלד: תלך מלמעלה, לא מלמטה.

<דנה נוייפלד: אם אתה מגיע ל-20, נגעת – נסעת, אין שום שלוש שנים.

<דנה נוייפלד: מגיע ל-15, נגעת – נסעת.

<נגה רובינשטיין: 14.99.

<דנה נוייפלד: אנחנו עכשיו רק באותה פריסה של 10%.

יואב קיש: אם היית 17% ושנה אחרי זה עלית ל-20.5, אתה שם.

<דנה נוייפלד: נגעת – נסעת.

יואב קיש: זה לא ששם אתה מחכה לשלוש שנים משוקלל.

<תהילה שוורץ אלטשולר: זה כמו בטיפול נמרץ - יש קטן אך יציב, ויש קטן - -

יואב קיש: אם היה 14, נגע ב-15, הוא שם.

<דנה נוייפלד: נגע – נסע.

יואב קיש: באותה שנה מיידית.

יואב קיש: עכשיו אתם רק התייחסתם למדרגה של בין 9 ל-10, שמי שיוצא מהגנות ינוקא - -

<דנה נוייפלד: נכון, בדיוק.

יואב קיש: מה אמרתם שם?

<עדי קופלוביץ: מה שהוועדה ניסתה שם לעשות זה באמת לאזן בין החששות שמעלים פה החברים, והם מעלים אותם בצדק, לבין השאלה של אל"ף, האם אנחנו לא רוצים שמישהו יהיה לו תמריץ שלילי לגדול, האם אנחנו באמת רוצים להחיל את הרגולציה רק על שחקן שאנחנו רואים אותו כמבוסס, כי שחקן שמתנדנד הוא עדיין מתקשה, הוא לרגע עולה ואז יורד - -

יואב קיש: הבנתי.

יואב קיש: זאת אומרת, אתם עשיתם הנחה למדרגה שעוברת מזעיר לקטן, לראות שזה מתייצב.

יואב קיש: זה כבר סיפור אחר.

יואב קיש: אני מודה שלא הבנתי מהנוסח.

יואב קיש: זה עכשיו הרבה יותר ברור לי.

יואב קיש: עכשיו יש לי עוד שאלה לגבי העניין הזה.

יואב קיש: אם מישהו היה ב-20 פלוס ועכשיו הוא ב-19, זה מיידית הופך להיות המדרגה ההיא?

<עדי קופלוביץ: להצעתנו, כן.

<עדי קופלוביץ: מי שהיה ב-20% וירד אחרי זה ל-19, צריך להיות במדרגה של ה-15.

יואב קיש: ומי שהיה ב-17 וירד ל-14 – מיידית.

יואב קיש: מי שהיה ב-12 וירד ל-9, האם מיידית זה מתחלף לו?

<עדי קופלוביץ: אז פה זה גם חשש שהוא מאוד מאוד מגודר.

<עדי קופלוביץ: למי שיצטרך לרדת מתחת למדרגה של ה-10 אתה תסתכל על הממוצע שלו שלוש שנים אחורה.

<עדי קופלוביץ: אם הוא היה שנתיים 14 - -

יואב קיש: בגלל המנגנון של העלייה אני מסתכל על השלוש השנים.

<עדי קופלוביץ: אבל אם תסתכל הפוך, אז יכול להיות שזה התחיל ב-14, ירד ל-12, ירד ל-9, כשעדיין בממוצע הוא מעל 10.

יואב קיש: המדרגה בין זעיר לקטן, המדרגה של ה-10 – אני אומר 10, אבל זה יהיה לדיון בעתיד – היא גמישה משוקללת לשלוש שנים משני הכיוונים.

<עדי קופלוביץ: נכון.

איתן כבל: בסוף השחקנים, זה לא רק השאלה איך אתה אומד אותו – זעיר, קטן, בינוני גדול.

איתן כבל: יש כאן שני מרכיבים.

איתן כבל: יש את המרכיב של התנהלות כלכלית – כן מתנהלים כמו שצריך, לא מתנהלים כמו שצריך.

איתן כבל: אבל יש עוד נקודה כאן.

איתן כבל: יכול להיות שיהיו כאלה שלא רוצים לגדול.

איתן כבל: גם את זה צריך לקחת בחשבון.

איתן כבל: זה לא שהוא עושה את הפיקציה הזאת.

איתן כבל: הוא אומר: שמע, אין לי עניין לבוא להיות - -

יואב קיש: אני לא רואה עתיד כלכלי במדרגה הבאה.

איתן כבל: כן, טוב לי במקום בו אני - -

<איתמר אביטן: אם כבר לשים פחת בשנה השלישית שהוא יעביר את זה לרביעית, שאז הממוצע שלו בבדיקה השלישית ירד - -

יואב קיש: עוד שאלת הבהרה.

יואב קיש: נגיד מישהו התחיל ב-9, שנה אחרי זה הוא עלה והוא ב-12, כששנה אחרי זה הוא ב-15.1, האם הוא מיידית בבינוני?

<דנה נוייפלד: נגעת – נסעת.

יואב קיש: עשיתם לי את זה פשוט.

שרן השכל: אבל מתי מתחילים, אחרי 3 שנים?

יואב קיש: לא.

יואב קיש: רק המדרגה שבין הזעיר לקטן היא שלוש שנים.

יואב קיש: נגעת – נסעת.

<דנה נוייפלד: אני מקבלת את הערת הוועדה, שאת הנוסח צריך עוד להבהיר כדי שיהיה ברור מה שהסברנו עכשיו.

יואב קיש: זו משימה שלכם.

יואב קיש: אנא תעבירו נוסח לוועדה בעניין.

<רותם הורוביץ-רשף: אני רק רוצה להבהיר, החשיבות של אחוז אחיד – אני עכשיו לא מדברת על המספר, אני מדברת על המגמה – במעלה המדרגות, מונע בדיוק את השאלה שלך, של מה קורה אם אני עכשיו ירדתי מדרגה.

יואב קיש: מצוין.

יואב קיש: הממונה על ההגבלים, אנחנו הבטחנו לך זכות דיבור.

יואב קיש: בקשה, הזמן שלך לגבי ההצעה שאמרת שיכולה להיות טובה, או שעוד אין לך את זה מוכן?

<רותם הורוביץ-רשף: לא, אנחנו ביקשנו זמן.

יואב קיש: אחרי קריאה ראשונה?

<רותם הורוביץ-רשף: כן.

יואב קיש: ומה לגבי הנושא של בעלויות צולבות?

<רותם הורוביץ-רשף: אני מסתכלת על הטבלה שאתה הבאת, על 10% מהכנסות או לא יותר מ-50% מ-A.

<רותם הורוביץ-רשף: אנחנו נחשוב על אפשרות אחרת, אבל מה שצריך להיות זה רק 10% מהכנסות, לא העניין של יותר מ-, ואז לא ייווצר מצב שההבדל בין 14% ל- 15.5 - -

יואב קיש: אה, לקחת גם את המספר שלמעלה בגדולים, לקבע לאחוז מהכנסות.

<רותם הורוביץ-רשף: לכולם - -

יואב קיש: אנחנו לא דנים ממילא בגדולים כרגע.

יואב קיש: זה ממילא אחיד לכלל השוק.

<רותם הורוביץ-רשף: האמירה הזאת היא לגבי כל המדרגות, לא רק לגבי המדרגה - -

יואב קיש: ברור.

יואב קיש: אפשר לשמוע מה דעתכם לגבי הבעלויות הצולבות?

יואב קיש: כרגע לא ניכנס לשינוי, אבל אנחנו נשמע את העמדה הראשונית.

<איתמר אביטן: נוכל להתייחס לשלוש שנים?

יואב קיש: לא, אתה סיימת.

<איתמר אביטן: העברתם את זה לשם כדי שאני לא אתייחס.

יואב קיש: אתה העלית נושא שהיה לא ברור גם לי, לכן עשינו דיון עם המשרד.

יואב קיש: הבנו אותו.

יואב קיש: כל חברי הכנסת הבינו.

יואב קיש: אנחנו נחליט בינינו אם אנחנו רוצים את זה או לא.

יואב קיש: בקשה, ממונה על ההגבלים.

יואב קיש: ממונה על ההגבלים אפשר לשמוע, או שאתם לא מוכנים עדיין?

<דנה נוייפלד: לממונה על ההגבלים יש פה שני כובעים.

<דנה נוייפלד: יש כובע אחד לממונה, יש את הכובע של ועדת הריכוזיות.

<דנה נוייפלד: עכשיו הכובע של ועדת הריכוזיות, בסדר?

יואב קיש: לא, אני לא בטוח.

יואב קיש: אני רציתי את הממונה על ההגבלים.

<קריאה: ועדת הריכוזיות זה חשוב בעניין בעלות צולבת.

יואב קיש: אני לא אעשה פה הפרד ומשול.

איילת נחמיאס ורבין: יש קשר מסוים בין הריכוזיות לבעלויות צולבות.

יואב קיש: נכון, בדיוק.

יואב קיש: בוא נשמע את דבריך, בקשה.

<עמנואל ברכפלד: אין לי עמדה מגובשת על הבעלויות הצולבות, אבל מה שאני יכול להגיד זה שכל רישיון של הרשות השנייה נבחן דרך חוק הריכוזיות, לכן החוק במקומו מונח.

<עמנואל ברכפלד: בכל מקרה יצטרכו לבוא ולדון בוועדה.

יואב קיש: טוב, אז זה יידחה לאחרי קריאה ראשונה.

יואב קיש: אתה רוצה במילה לסיים אחרי מה ששמעת את ההבהרה?

<איתמר אביטן: אני רוצה להגיד על הנושא הזה.

<איתמר אביטן: אנחנו וכל הערוצים של עד 14.9, בארבע שנים הקרובות לא נראה מהם כלום, אם לפי ההצעה - -

יואב קיש: תהילה, בקשה.

<תהילה שוורץ אלטשולר: אני רוצה לשנות שנייה אחת את האווירה, באמת ל-30 שניות, כי אני מסתכלת על מה שעושים פה בעולם של רגולציית התקשורת.

<תהילה שוורץ אלטשולר: זה הזכיר לי איזה דקלום שהייתי מקריאה לילדים שלי כשהם היו יותר צעירים, של קדיה מולודובסקי.

<תהילה שוורץ אלטשולר: אתם מכירים את זה?

<תהילה שוורץ אלטשולר: בטח כולם מכירים "גלגוליו של מעיל", על המעיל שהעבירו מיד ליד.

<תהילה שוורץ אלטשולר: שלוש שורות אחרונות: "צד ימין אני מסרתי לחתול אשר זכרתי, חלק שמאל אני שלחתי לחתול אשר שכחתי.

<תהילה שוורץ אלטשולר: והיתר – חור מול חור – תקבלו לפי התור".

<תהילה שוורץ אלטשולר: זה הסוף של המעיל.

יואב קיש: אני רק מקווה שאת לא מאשימה אותי בכל העניין.

<תהילה שוורץ אלטשולר: אני רוצה לומר, הפער בין הדמיון למציאות בכל העולמות של רגולציית התקשורת, בייחוד רגולציית הטלוויזיה במדינת ישראל, תמיד היה מאוד גדול.

<תהילה שוורץ אלטשולר: גם רפורמות הרישיונות והזיכיונות ברשות השנייה לטלוויזיה ורדיו, ששמענו סיפורים שיבואו מתחרים חדשים, השוק יתמלא ויהיה גיוון – זה לא קורה.

<תהילה שוורץ אלטשולר: זה לא קורה בגלל שזו תעשייה ייחודית.

<תהילה שוורץ אלטשולר: תסתכלו גם על התעשיות שלידה, על שוק התקשורת המודפסת.

<תהילה שוורץ אלטשולר: תסתכלו על מה שקורה היום בעולם של תוכן באינטרנט, אפילו בלי הרשתות החברתיות.

<תהילה שוורץ אלטשולר: מה שאני מנסה לומר זה שאפילו תעשיות לא מאוסדרות לא מגיעות לתחרות מאוד מאוד רבה בתחום הזה.

<תהילה שוורץ אלטשולר: יש לזה סיבות, והסיבות זה שזה שוק - -

יואב קיש: בוא נתכנס לעניין.

<תהילה שוורץ אלטשולר: אם אנחנו מדברים על פתיחת השוק הזה לתחרות ועל דה רגולציה, מה שאנחנו עושים כאן זה לא דה רגולציה.

<תהילה שוורץ אלטשולר: צריך לשים את זה על השולחן.

<תהילה שוורץ אלטשולר: אנחנו עושים פה רה רגולציה.

<תהילה שוורץ אלטשולר: למה?

<תהילה שוורץ אלטשולר: כי דרגות, תתי דרגות וטבלאות זה לא דה רגולציה.

<תהילה שוורץ אלטשולר: זה דבר שבסופו של חשבון מאוד מגביל את השליטה של המועצות בערוצים, מוסיף הרבה מאוד בירוקרטיה, וגם מאפשר לכנסת להתערב מידי פעם.

יואב קיש: מה את רוצה, איש הישר בעיניו יעשה?

<תהילה שוורץ אלטשולר: לא, חס ושלום.

<תהילה שוורץ אלטשולר: מה שאני רוצה לומר הוא הדבר הבא: ראשית, נאמר פה נכון, הסיפור של הזעיר הייעודי יש בו ארומה מסוימת של הקלת ערוץ מסוים.

יואב קיש: ערוצים מסוימים.

<תהילה שוורץ אלטשולר: בסדר.

יואב קיש: כן, אמרתי את זה במפורש.

יואב קיש: אני דואג לשמר את כל הערוצים הייעודיים.

<תהילה שוורץ אלטשולר: זה לא כל הערוצים הייעודיים.

יואב קיש: כל הערוצים הייעודיים.

<קריאה: זה ספציפית לערוץ הלא, לערוץ הרוסי ולערוץ המוסיקה.

יואב קיש: אני לא אוהב שמאשימים אותי בהאשמה לא רלוונטית.

<תהילה שוורץ אלטשולר: יש לי הצעה.

<תהילה שוורץ אלטשולר: הטבלה כמו שהיא נראית עכשיו לגבי הזעיר הייעודי, זה כמו ללכת עם ולהרגיש בלי, או ללכת בלי ולהרגיש עם.

<תהילה שוורץ אלטשולר: אין בה בעצם כלום, שום דבר ממה שקשור ברגולציה הקודמת.

<תהילה שוורץ אלטשולר: אין שום דבר מהרגולציה מהרשות השנייה לטלוויזיה ורדיו – לא הפקות מקור, לא חדשות, לא עידן פלוס, לא שום דבר, ובכל זאת מעבירים אותו - -

שרן השכל: אבל זו לא הרגולציה של הרשות השנייה.

שרן השכל: יש להם הגבלים רבים - -

<תהילה שוורץ אלטשולר: ובכל זאת מעבירים אותם לרשות השנייה לטלוויזיה ורדיו.

<תהילה שוורץ אלטשולר: רוצים להטיל את הערוצים האלה?

<תהילה שוורץ אלטשולר: היינו בסיפור הזה.

<תהילה שוורץ אלטשולר: הטילו את ערוץ 10 פעם ועוד פעם ועוד פעם, ראינו את זה קורה.

<תהילה שוורץ אלטשולר: ידעו לעשות את זה בלי להעביר אותו לרשות מועצת הכבלים והלוויין, בלי לעשות הצרחה מוסדית של הערוצים האלה.

<תהילה שוורץ אלטשולר: רוצים להטיל את הערוצים הייעודיים במסגרת הכללים שיש להם?

<תהילה שוורץ אלטשולר: תתקנו בחקיקה את מה שצריך לעשות כדי לעזור להם לשרוד, אל תהפכו על ראשו את כל השוק בצורה של חור מול חור.

<תהילה שוורץ אלטשולר: מה כן כדאי לעשות?

<תהילה שוורץ אלטשולר: כדאי לאחד את הרגולציה, כדאי להוריד חלק גדול מהרגולציה.

יואב קיש: ישבו פה שתיהן הבוקר.

<תהילה שוורץ אלטשולר: אני לא מדברת על העניין הפרסונאלי.

<תהילה שוורץ אלטשולר: מעולם לא דיברתי על העניין הפרסונאלי.

<תהילה שוורץ אלטשולר: הפרסונות לא מעניינות אותי, מעניין אותי שהאיחוד צריך להיעשות, שהעבודה לגבי הפרדת הכללים צריכה להיעשות.

<תהילה שוורץ אלטשולר: אתה חזרת עם רשימה מאוד מאוד יפה של דברים שאפשר להוריד אותם.

יואב קיש: נכון.

<תהילה שוורץ אלטשולר: תוריד אותם מכל הערוצים.

יואב קיש: יכול להיות, אחרי קריאה ראשונה.

יואב קיש: כל ההקלות האלו אחרי קריאה ראשונה, עם ההסכמות ועם ההסתייגות של היועצת המשפטית.

יואב קיש: אם נבחן שנכון גם להוריד אותן לכל הערוצים, לא רק לזעירים, נוריד לכולם.

<תהילה שוורץ אלטשולר: מה שאני מנסה לומר זה שתהליך הדה רגולציה צריך להיות עמוק, הוא צריך להיות רציני.

יואב קיש: הצעת חוק מסודרת, מלאה, שתעשה את כל מה שאת אומרת.

יואב קיש: אני אומר לפרוטוקול, אני רוצה לייצר סיטואציה בשוק שתאפשר לערוצים הייעודיים לשרוד, לכולם.

יואב קיש: אמרתי את זה, אני לא מתבייש בזה.

<תהילה שוורץ אלטשולר: ואני עונה.

<תהילה שוורץ אלטשולר: תעשה את זה דרך חוק התקשורת, בלי להפוך על הראש את כל רגולציית התקשורת בארץ.

<תהילה שוורץ אלטשולר: מה שמלחיץ אותי, ואני אומרת את זה בצורה הכנה ביותר, זה הסיפור הזה של 10 שנים, שנעשה ל-10 שנים, שבעוד 10 שנים זה יהיה.

<תהילה שוורץ אלטשולר: אנחנו לא יודעים מה הולך להיות עם שוק התקשורת תוך שנתיים.

<תהילה שוורץ אלטשולר: זאת אומרת, אנחנו יודעים, הוא הולך להיות במצב כלכלי קשה ביותר.

<תהילה שוורץ אלטשולר: אני לא אוהבת להיות הפרקליטה של הערוצים, אני לא מרגישה שזה התפקיד שלי, אבל צריך לפקוח את העיניים ולומר:

<תהילה שוורץ אלטשולר: אנחנו לא יודעים אם יש להם בכלל היתכנות כלכלית במודל הקיים, כולל מודל של תוכן שיווקי.

<תהילה שוורץ אלטשולר: אנחנו לא יודעים.

<תהילה שוורץ אלטשולר: כרגע, עד שלא ימצו את הפלטפורמות הגדולות, ממילא - -

יואב קיש: לא היית פה קודם.

<תהילה שוורץ אלטשולר: התנצלתי על זה בהתחלה.

יואב קיש: אני אגיד לך מה אמרתי.

יואב קיש: יש עוד נושא של פייסבוק וגוגל, שהם ערוץ מרכזי של שאיבת כספי פרסום מהשוק הזה.

יואב קיש: אמרתי שאני אשמח לקבל כל הצעה שנוגעת לשחקנים האלה, לחשוב אם ניתן ואם אפשר לשלב את זה בעניין הזה.

<תהילה שוורץ אלטשולר: עוד דבר אחד, וזה על הפקות מקור לגבי הטבלה.

יואב קיש: לא.

יואב קיש: על זה אני לא עושה דיון עכשיו.

יואב קיש: אני לא עושה דיון על הפקות מקור.

<תהילה שוורץ אלטשולר: זה לא קשור להפקות מקור.

יואב קיש: אמרת על הפקת מקור.

יואב קיש: אני הגדרתי טבלה, עם התייחסות להפקות מקור.

יואב קיש: אם מישהו רוצה יותר או פחות, או לשאול למה אין, אני לא רוצה להיכנס לדיון הזה.

<תהילה שוורץ אלטשולר: זה לא עניין של פחות ויותר.

<תהילה שוורץ אלטשולר: השאלה אם האחוזים כפי שהם קבועים היום ומשקפים את המצב הקיים, למה הכרחי ונכון לעשות את זה?

יואב קיש: לא הכרחי.

יואב קיש: אחרי קריאה ראשונה נדבר על זה.

יואב קיש: בקשה, נגה, אני הבטחתי לך.

<אבי שמידט: הייתי רוצה שהיא תתייחס למה שאני אומר.

יואב קיש: שהיא תתייחס?

<אבי שמידט: כן.

יואב קיש: ארבע דקות מקסימום לרשותך.

<אבי שמידט: אפילו פחות.

<אבי שמידט: קודם כל, להתייחס למה שאמרה פה חברתי.

<אבי שמידט: אני חושב שהדירקטיבה של הורדת הרגולציה היא של שר התקשורת, משרד התקשורת והמועצות שנמצאות כאן.

<אבי שמידט: מי שדווקא התאהב ברגולציה הם דווקא המפוקחים שאנחנו בדרך כלל רוצים להוריד מהם רגולציה.

<אבי שמידט: הם אלה שמבקשים מאיתנו את הרגולציה עצמה.

<אבי שמידט: כלומר, נהיה פה איזה משהו עקום - הרגולטור, שרוצה רגולציה ורוצה לקבל כוח, מבקש לשחרר רגולציה, והמפוקחים, הם מבקשים שהשוק ייסגר, שזה יינעל, לא להכניס יותר, לא להכניס פחות.

<אבי שמידט: יש פה איזו שהיא דואליות.

<מיכל רפאלי כדורי: ביקשתי שלא תכריח אותי.

<מיכל רפאלי כדורי: לא ביקשתי - -

<אבי שמידט: היא לא מובנת לי לחלוטין.

<אבי שמידט: בנקודת הזמן הזו צריכים כולם לחבק את העמדה - -

רועי פולקמן: כי הדה רגולציה לא מייצר תחרות באופן - -

<אבי שמידט: לעניין עצמו.

יואב קיש: אבי, יש לך עוד דקה.

יואב קיש: מה לעשות, נתתי לך ארבע דקות.

יואב קיש: במקום לדבר על החוק, התחלת על הדברים הכלליים.

<אבי שמידט: אני אגיד לך למה.

<אבי שמידט: היא דיברה על הרשות השנייה שמנסה לקחת לה סמכויות לא שלה וכו' וכו'.

<אבי שמידט: דווקא החלוקה ההגיונית שהשר דיבר עליה, שרשות אחת תסדיר את הפלטפורמות, רשות שנייה תסדיר את הגופים המשדרים, היא החלוקה הנכונה.

<אבי שמידט: זה סוג של התמקצעות שצריכים לבחור ולשאוב אליו.

<אבי שמידט: אני חושב שאפשר ללכת לפי חוט המחשבה הזה.

<אבי שמידט: כשמדברים על דה רגולציה, והשר אומר כל הזמן, אני מבין שאי אפשר להוריד אותה בבת אחת.

<אבי שמידט: ככל שמדובר בהנמכה, בהורדת עוצמה, אם זה ל-30% - - איך אומרים?

<אבי שמידט: הבנתי שאי אפשר יותר.

<אבי שמידט: הוועדה תחליט כמה, אבל המטרה היא - -

יואב קיש: אי אפשר פחות.

<אבי שמידט: אי אפשר פחות.

<אבי שמידט: המטרה היא לשאוף לכמה שפחות העמסה של כל הדקדוקים והדווקנויות.

יואב קיש: זה מה שנותן לנו את הלגיטימציה להקל עליהם ברמה הכספית.

<אבי שמידט: אין בעיה, אבל אם הגעת ל-30%, אי אפשר להעלות את זה חזרה ל-70%.

<אבי שמידט: כתבת 10 שנים.

<אבי שמידט: לפי דעתי זה משלים את זה, כי ה-30% זה סוג של מסננת שממנה אתה יכול רק ליפול לערוץ הזעיר הרגיל.

יואב קיש: נגה, בקשה.

<נגה רובינשטיין: מאוד נהניתי לשמוע את תהילה.

<נגה רובינשטיין: אלו נקודות למחשבה.

<נגה רובינשטיין: אני רוצה להגיד ארבע נקודות.

<נגה רובינשטיין: אני רוצה דקה לדבר על התהליך.

<נגה רובינשטיין: התהליך כאן הוא מכביד.

<נגה רובינשטיין: זה נכון שהדיון הוא פתוח, שהדיון הוא סבלני, שזה לא טריוויאלי במסגרת שאנחנו נמצאים, אבל שום דבר מזה לא מחליף עבודת מטה.

<נגה רובינשטיין: למה אני מתכוונת?

<נגה רובינשטיין: בסוף זו הצעה כלכלית, עם השלכות כלכליות.

<נגה רובינשטיין: צריך להבין מה המשמעות שלה לשוק הפרסום, מה המשמעות שלה לטלוויזיה, איך זה משליך על הפקות מקור, איך זה משליך על היכולת לייצר חדשות כי חדשות עולות כסף, מה המשמעות של כל הדבר הזה.

<נגה רובינשטיין: כל זה לא נעשה.

<נגה רובינשטיין: זה לא פילבר.

<נגה רובינשטיין: מה שמוצע כאן זה לא פילבר.

יואב קיש: לא מאה אחוז פילבר, אבל מבוסס על הרבה דברים של פילבר.

<נגה רובינשטיין: זה מתחבר לדברים שאמרה תהילה.

<נגה רובינשטיין: זה שוק שמורכב מלבנים.

<נגה רובינשטיין: אתה שולף לבנה אחת, בלי לחשוב על הדברים האחרים.

<נגה רובינשטיין: כשהחלטתם לצאת מהצעת החוק המקורית, שגם היא הייתה בעייתית, ולהרחיב אותה, להפוך אותה למן חוק רישיונות, המשמעות הייתה השלכה על כל הלבנים האחרות.

<נגה רובינשטיין: הקושי הוא לא בהעדר הדיון האמיתי, המלא והסבלני כאן, אלא בהעדר עבודת מטה שאומרת מה ההשלכות של הדבר הזה כדי שכולם יוכלו להתמודד עם זה.

<נגה רובינשטיין: זאת הנקודה הראשונה.

<נגה רובינשטיין: הנקודה השנייה, והיא מתחברת קצת לנקודה הראשונה, היא מה מטרת החוק?

<נגה רובינשטיין: המטרה של החוק היא כל הזמן בתנועה, היא דינאמית.

<נגה רובינשטיין: התוצאה של הצעת החוק היא התעלמות מוחלטת מסעיף 5, מעקרונות ותפקידי הרשות השנייה, ואת זה אני אומרת ליו"ר הרשות השנייה.

<נגה רובינשטיין: בחוק הרשות השנייה יש עקרונות, למשל קידום היצירה הישראלית, שוויון, הגינות.

<קריאה: הכל נשאר.

<נגה רובינשטיין: הכל יישאר, אבל זאת פיקציה, זה יהיה מרוקן מתוכן.

<נגה רובינשטיין: למה זה יהיה מרוקן מתוכן?

<נגה רובינשטיין: כי אם יכולים להיות 5 שחקנים של 9.99 שבשנה השלישית יעלו ל-11 ויחזרו ל-8, ו-50% מהשוק יהיה בלי הפקה ישראלית, בלי חדשות, ואם יהיה חדשות, אז יהיה בלי נציגי ציבור - -

יואב קיש: אני יכול להגיד לך לגבי זה את מה שאמרה הממונה על ההגבלים, שבדיוק בשביל למנוע את המצב הזה היא רוצה ללכת למדרוג אחיד לכולם.

יואב קיש: יכול להיות שבעניין הזה היא תפתור לנו את הבעיה.

יואב קיש: תמשיכי בבקשה.

<נגה רובינשטיין: ההצעה שלה לא פותרת.

יואב קיש: בהחלט פותרת.

<נגה רובינשטיין: יכול להיות שלא הבנתי נכון.

<נגה רובינשטיין: להבנתי - -

איתן כבל: אבל זה לא משנה, נגה, בשביל זה אנחנו מקיימים את הדיון כאן, אוקי?

איתן כבל: בסוף בסוף יש כאן כמה צדדים.

איתן כבל: יש אתכם, יש את - -

<נגה רובינשטיין: אני עוד לא הגעתי אלינו.

איתן כבל: את מדברת מלמעלה, אבל את גם נוגעת בעצמכם.

איתן כבל: את לא מדאגה אליהם.

איתן כבל: בסדר, זה לגיטימי, אבל זה לא העניין.

איתן כבל: מה שאני רוצה לומר זה שבסוף החוכמה היא למצוא בין הדברים, כדי שלא תפגעו, שהשוק לא ייפגע, שימצאו את נקודות האיזון.

<נגה רובינשטיין: אם יותר לי לדקה לדבר לסעיף 5.

<נגה רובינשטיין: תיכף אני אגיע אלינו.

<נגה רובינשטיין: אני כאן מייצגת מהתחלה ועד הסוף ללא כחל ושרק, אבל רגע אני רוצה לדבר על סעיף 5.

<נגה רובינשטיין: נאמר כאן נכון על ידי דבורה שאי אפשר לייבא מפרסמים.

<נגה רובינשטיין: שום פעולה לא תעזור.

<נגה רובינשטיין: יש שוק שהוא שוק מוגבל.

<נגה רובינשטיין: עם זה אנחנו משחקים.

<נגה רובינשטיין: עכשיו, בסעיף 5 לחוק הרשות השנייה יש רשימה של מטרות.

<נגה רובינשטיין: אם הצעת החוק הזאת, שהיא דרמטית, היא רוחבית, היא נמצאת בכל מקום – הדף הזה מעיד על זה- לא מקדמת את המטרות של חוק הרשות השנייה, אז בוא נדבר על זה.

<נגה רובינשטיין: זה לגיטימי לחלוטין שהריבון יחליט שצריך לשנות את המטרות של חוק הרשות השנייה, ואז מזה תצא פעולה נכונה, שוויונית, רוחבית, אבל אין כאן שום קידום של היצירה הישראלית, יש כאן פגיעה ביצירה הישראלית.

<נגה רובינשטיין: אין כאן שום קידום של החדשות, יש כאן פגיעה בחדשות.

<נגה רובינשטיין: אין כאן שום קידום של ההגינות, אזרחות, כל דבר.

יואב קיש: אני לא מסכים, אבל נמשיך.

<נגה רובינשטיין: בסדר.

<נגה רובינשטיין: אין כאן שום קידום של הדברים האלה בעיני.

<נגה רובינשטיין: עכשיו אתה אומר ככה: אני רוצה לייצר סיטואציה בשוק שתאפשר לערוצים הייעודים לשרוד.

<נגה רובינשטיין: אתה באת עם כיוון שהוא ספציפי ייעודי, אבל מה שאתה יוצר כאן זו שיטה חדשה של רגולציה.

<נגה רובינשטיין: דיברתם על 10 שנים.

<נגה רובינשטיין: לפני חודשיים נכנסה לתוקף שיטת הרישיונות.

<נגה רובינשטיין: החודשיים ימים האלה הם חודשיים מאוד קשים למי שעובד בשיטת הרישיונות.

<נגה רובינשטיין: כבר עכשיו אנחנו באים עם שיטה שמשנה את התוכן ומשנה את המהות של החדשות.

יואב קיש: את בעד לתת רישיון של 15 שנה לזעירים הייעודיים?

<נגה רובינשטיין: רגע, בוא נעשה צעד קודם.

<נגה רובינשטיין: אני בעד זה שאם אתה משנה את השיטה אתה גם צריך להבין מה גודל העוגה ואיך אתה מתאים את העוגה למי שנמצא, אוקי?

<נגה רובינשטיין: אם השיטה היא השטחה, זאת אומרת צמצום - ונאמר כאן באופן מפורש על ידי נציג השר שהמטרה היא שיהיה מגוון של ערוצים אבל פחות עוצמתיים - בסדר, בוא נאמר את זה.

<נגה רובינשטיין: זאת אומרת, יהיו כאן מחר 10 ערוצים, תהיה תחרות כמו שאתה רוצה, אבל זה שוק שידורים אחר.

<נגה רובינשטיין: זה לא כמו 10 חנויות נעלים.

<נגה רובינשטיין: כשיש לך 10 ערוצים בלי מחויבויות, בלי יכולת כלכלית – אם אין להם יכולת כלכלית, אין להם מחויבויות ואין חדשות - זה שוק שידורים שהוא אחר לגמרי ממה שאנחנו רואים ולפעמים גם רוצים.

<נגה רובינשטיין: זאת הנקודה השנייה.

<נגה רובינשטיין: אמרת שאנחנו מאזנים בין הערוצים השונים לבין מקום שבו אנחנו חושבים שאין ערך רגולטורי לרגולציה.

<נגה רובינשטיין: עכשיו, אם אין ערך רגולטורי להפקות מקור ב-9.99 גם כשיש ארבעה ערוצים - -

יואב קיש: זה לא משם בא, זה בא ממגבלות כספיות.

יואב קיש: אל תערבבי את דבריי.

יואב קיש: את לא יכולה לקחת ולעשות מה שאת רוצה, לעשות מישמש.

יואב קיש: אמרתי שהם למעשה הגנת ינוקא.

יואב קיש: היה לנו על זה ויכוח עוד מהדיון הראשון.

יואב קיש: אמרתי שבמקום שיש בו מחויבות כספית ברורה, שם צריך לתת הגנת ינוקא, נקודה.

יואב קיש: אל תיקחי ותערבבי את הדברים שלי.

<נגה רובינשטיין: ינוקא לא יונק.

יואב קיש: לא ינוקא של גיל, ינוקא של גודל.

<נגה רובינשטיין: הגדרת גודל, מוצלחות, יכולת, יכולת לתמרן, כמו שנאמר כאן על ידי נציג משרד התקשורת, זה מה שנמצא כאן.

<נגה רובינשטיין: הוא יכול להחליט ב-9% לאיפה הוא מגיע.

<נגה רובינשטיין: עוד נקודה אחת.

<נגה רובינשטיין: תראו, המודל שנמצא כאן הוא מודל שיעשה הרבה יותר רה רגולציה מאשר דה רגולציה.

<נגה רובינשטיין: אמרה את זה תהילה, אני לא אחזור על הפרטים.

<נגה רובינשטיין: אם מחר צריך למדוד, כמו שאתם מציעים היום, את שוק הפרסום ואת ההכנסות, הרשות השנייה תצטרך 80 מיליון שקל עם שלושה מתוך ארבעת משרדי החשבון הגדולים בשביל להבין מה קורה, כי יש כאן המון רגולציה, מיקרו של הננו רגולציה.

<נגה רובינשטיין: זאת התוצאה.

<נגה רובינשטיין: ולכן, אין כאן פתיחות, אין כאן שוויון ואין כאן דה רגולציה.

יואב קיש: אני רוצה להתייחס לדברים שלך, ובקצרה.

יואב קיש: ראשית, לגבי עבודת מטה, לבוא ולהגיד - - קודם כל, אני מכבד את מה שאמרת לגבי הדיון פה, ואני מעריך שלפחות ברמה הזו אנחנו לא חלוקים.

יואב קיש: לגבי עבודת מטה, אני מסכים איתך אם היה לנו חצי שנה להיות יותר פעילים בעניין הזה, אבל לבוא ולהגיד שלא נעשתה עבודת מטה זאת קיצוניות שנייה שאני לא מקבל.

יואב קיש: יש לנו לא מעט דוחות, לא מעט עבודה שכולם מכירים פה, עבודה גם רבה של משרד התקשורת בעניין, דוח פילבר ודוחות קודמים.

יואב קיש: אני חושב שבהחלט אנחנו מסתמכים על עבודות שנעשו.

יואב קיש: בעניין הזה אני דווקא לא מתחבר להבהרה שלך, אני חושב אחרת.

יואב קיש: לגבי מטרת החוק.

יואב קיש: את באת ואמרת: זה עושה לי עכשיו שוק חדש לגמרי.

יואב קיש: אולי בשוק השידורים אני אמצא את עצמי בסוף עם 10 שחקנים של 10%.

יואב קיש: לא אני נביא ולא את נביאה.

יואב קיש: אני לא יודע לאיזה שוק זה הולך.

יואב קיש: אני יכול להגיד לך, וזה מסבירות של שווקים באופן כללי – את מכירה את זה – שחוק ה-80/20 תופס כמעט תמיד בהרבה מאוד מקומות.

יואב קיש: גם בשוק התקשורת יישארו 2,3 שחקנים גדולים בכל מקרה.

יואב קיש: אני רוצה, וזו אמירה אמיתית שלי - לא רק שלי, אלא גם חברי הכנסת שותפים לה - להכניס עוד שחקנים שיהיו קטנים.

יואב קיש: חלקם יצליחו, יצמחו ויהיו גדולים יום אחד, חלקם יישארו קטנים ולא יצליחו להחזיק את המודל העסקי שלהם.

יואב קיש: אנחנו כן רוצים לאפשר את הכניסה של הדבר הזה.

יואב קיש: זה מהלך אחד.

יואב קיש: המהלך השני, וזה תפיסתו של השר, הוא לאחד את הערוצים המסחריים תחת רשות אחת.

יואב קיש: עושים הפרדה בין ערוץ מסחרי זעיר לשאר הערוצים מבחינת הרגולציה שעליהם.

יואב קיש: פה אני נכנס לנקודה האחרונה.

יואב קיש: בהחלט בהפרדה הזאת יכול להיות שיש דברים שמן הראוי להקל על כל השוק, לא רק על הזעיר.

יואב קיש: את הדבר הזה נבחן לאחר קריאה ראשונה.

יואב קיש: בהחלט.

יואב קיש: אמרתי שלאחר קריאה ראשונה ננסה לבחון את ההשלכות של השינויים שלנו על הערוצים הנוספים בשאר הקטגוריות.

יואב קיש: למרות שדווקא בגדולים יותר קל לנו כי הם קיימים, גם בבינוני וקטן צריך לבחון.

יואב קיש: צריך לבחון מה מביא הממונה על ההגבלים שאולי יאפשר מעבר חלק יותר בין כל המדרגים האלה.

יואב קיש: דבר אחד שאני באמת מתחבר אליו זה שבגלל הכוונה והרצון להעביר קריאה ראשונה אנשים נשארים עם הרבה סימני שאלה.

יואב קיש: אני רוצה להבטיח, לפחות לכולם, שאני אעשה את המקסימום שסימני השאלה האלה לא יישארו איתנו לאחר הקריאה הראשונה ועד הקריאה השנייה והשלישית.

<נגה רובינשטיין: אנחנו נראה נוסח?

<נגה רובינשטיין: כי אנחנו המשפטנים חרדים למילים, בטח כשמדובר - -

יואב קיש: קיים נוסח כרגע.

<אתי בנדלר: נוסח של מה, נגה?

יואב קיש: של הצעת החוק במתכונת - -

יואב קיש: את תראי אותה לפני הקריאה הראשונה.

<אתי בנדלר: את תראי אותה רק בחוברת.

יואב קיש: בקריאה הראשונה, בחוברת.

<אתי בנדלר: רק אחרי שהיא תפורסם.

יואב קיש: יהיה דיון מעמיק על הנוסח של קריאה ראשונה.

<קריאה: כמה זמן יהיה הדיון המעמיק?

יואב קיש: אני לא מגביל אותו כרגע.

יואב קיש: אני לא מתכוון להגביל אותו, יש המון דברים.

יואב קיש: אני לקראת ההפסקה.

יואב קיש: חבר הכנסת אחמד טיבי ביקש דקה, אחרי זה אני אגיד משהו.

אחמד טיבי: הערה.

יואב קיש: כן, בבקשה.

אחמד טיבי: על הטלוויזיה הלא אני אדבר יותר מאוחר, כאשר נגיע להקשר, ואחרי שנדבר על - -

יואב קיש: דיברנו.

אחמד טיבי: דיברנו, ואנחנו נדבר עוד.

יואב קיש: אתם עוד רוצים לדבר?

יואב קיש: הם סיימו.

אחמד טיבי: היות ומדברים על צרכים וצרכנים, שוק, רייטינג, עוגה וכדומה, אני רוצה לנצל את העובדה שיוליה נמצאת כאן בתפקידה ולהזכיר נושא שעולה מידי פעם אבל מושכח.

אחמד טיבי: הערבים לא נספרים ברייטינג שמפורסם כל יום בוועדת המדרוג.

יואב קיש: זה לא קשור לחוק כרגע.

אחמד טיבי: זו הפלטפורמה הכי חשובה, הכי קרובה לעניין.

אחמד טיבי: למרות שכולם יודעים את התוצאות, רק עיתון "הארץ" מפרסם את הנתונים האלה, כאשר יש עמודה של יהודים בלבד.

אחמד טיבי: תארי לעצמך שהיו מפרסמים רק קבוצה אתנית, אומרים: "בלי אלה".

אחמד טיבי: זה לא לעניין.

אחמד טיבי: לדעתי זה לא חוקי, זו אפליה בוטה.

אחמד טיבי: אגב, אני קיבלתי עכשיו, תוך כדי דיון, שתי פניות מעיתונאים בכירים משני ערוצים על כך שזה צורם.

אחמד טיבי: לכן, יש להסיר את העמודה הזאת.

אחמד טיבי: אם יש נתונים, מפרסמים את כל הנתונים של כלל האזרחים, לא ערבים ויהודים.

אחמד טיבי: למה צריך להפריד בצרכים במעקב אחרי ערוצים?

אחמד טיבי: הדבר הזה לא מובן, אדוני היושב-ראש.

אחמד טיבי: אם יוליה רוצה להתייחס - -

יואב קיש: אנחנו מיד יוצאים להפסקה, אתם תוכלו לדבר.

<יוליה שמאלוב ברקוביץ: חבר הכנסת טיבי, זה לא קשור לרשות השנייה.

<יוליה שמאלוב ברקוביץ: אנחנו חלק מוועדת המדרוג.

<יוליה שמאלוב ברקוביץ: אגב, לגבי אוכלוסייה ספציפית, כמו למשל לגבי ערוץ 9, כן כתוב דוברי רוסית.

<יוליה שמאלוב ברקוביץ: זה כן קיים.

<יוליה שמאלוב ברקוביץ: זה לא משהו שלא קיים.

<יוליה שמאלוב ברקוביץ: אל"ף, אני שמעתי את מה שאתה אומר.

<יוליה שמאלוב ברקוביץ: אנחנו נשים לב למה שאתה אומר גם בתור חברים בתוך ועדת מדרוג, אבל כדאי לך לפנות גם לוועדת מדרוג.

יואב קיש: תודה.

יואב קיש: אני מקבל.

יואב קיש: באמת הערה חשובה.

יואב קיש: אני רוצה להגיד איך אנחנו מתקדמים, אנחנו הגענו לשעת ההפסקה.

יואב קיש: לגבי המשך הדיון, אנחנו נסיים את הסבב של הדוברים לגבי ההתייחסות המלאה לטבלה.

יואב קיש: אני אומר לך, היועצת המשפטית, אני כן רוצה להביא את הטבלה עם כל השינויים כמו שאמרנו להצבעה, כי מזה אני רוצה שתקבעי - -

<אתי בנדלר: אבל לטבלה הזאת גם לי, אדוני, יש הערות.

יואב קיש: אני אתן לך גם לדבר.

<אתי בנדלר: בוודאי, בעיקר בנוגע לערוץ הזעיר ולערוץ הזעיר ייעודי יש לי מספר הערות.

יואב קיש: נשמע אותך.

יואב קיש: אחרי שנסגור את זה אנחנו נצביע כדי שנוכל לשלב את זה בנוסח ככוונתו.

<אתי בנדלר: אפשר לשלב את זה בדרך חלקית, להצביע על זה, רק אחרי שנקרא גם את הסעיפים.

יואב קיש: הקראתי את הסעיפים.

<אתי בנדלר: לא, לדון בכל אחד מהסעיפים.

יואב קיש: ברור.

יואב קיש: על זה ועל החדשות יש לנו עוד עבודה לעשות, אבל אני אצביע קודם כל על הטבלה.